ZENO MILLEA 


1940 - 1944 


Zeno Millea 


1940 — 1944: 


Ispăşind vina de-a fi rămas acasă... 


CASA CĂRȚII DE ŞTIINŢĂ 
Cluj-Napoca 2009 


CUPRINS 


A aaa ud dat a act e ada la 4 
În loc de prefață cs, cect ad a dc aa la 5 
Gradina di Dia 7 
Ta SCO dl ess szelt alele a a aa d a la ra Cees Gee 17 
WIS Va scoală — spre szaz ce ea ve dada ea cata Dina a dd al ea 20 
Biserică clasa oo daia ae atat ala O at 23 
Casa din MaiOreseu Lisa as ea cula aia tat eta oda 26 
PUTS PIC AUZI ii e aaa iaa 29 
Addenda 

CUT LINE tató score ARI RR A CIP RR 33 
a Functionarul Particúlat get oi iat a ati o aa ea d il d e 34 
Despre originea numelui MILLEA: ipoteze, fapte..................................... 40 
Revizionismul maghiar între 1945-1947... nenea nn en enaee 52 
Relaţia revizionism — „tensiuni interetnice”... nana eee eee cana eneeaaaee 55 
Similitudini şi CSCHAL, n sosete testez e a ata datat n Danes tal 59 
15 martie în „Bazinul Carpatlo andas 62 
Trianon AA ae dat oaia da cata Două aa da a te E 64 
EAN A CI) de ec 0 A ad cata d E 67 
Ira O, (TM pase tea acad Cl al a nit ta a One tata E 70 
„Datorii” ajunse la scadență.; iii 74 


Argument 


De ce am scris aceasta carte? 

Din mai multe motive. 

O dată, că Dumnezeu m-a înzestrat cu o memorie (se pare) ieşită din comun — vizuală, 
auditivă, olfactivá, dinamicá-secventialá-cinematograficá — ce îmi permite să-mi revăd (în 
„stop-cadru” sau în desfăşurare) tot parcursul vieții, începând cu vârsta de trei ani. 

În al doilea rând, pentru că aceste amintiri, cu precădere cele din timpul primilor patru 
ani de şcoală (1940-1944), mă bântuie aproape zilnic. 

În al treilea rând, pentru că cele petrecute în amintitul interval de timp — în Ardealul de 
Nord (cedat Ungariei prin Diktatul de la Viena) — sunt negate, bagatelizate, distorsionate sau, 
pur şi simplu, uitate (cu sau fără ghilimele) ori chiar considerate subiect tabu! 

În al patrulea rând, pentru că istoria este (si astăzi) rescrisá tendentios, partizan si 
mincinos — minciuna prin omisiune fiind, poate, cea mai perversă (şi periculoasă) formă a 
neadevărului. 

Şi, în fine, pentru că cei ce s-au încumetat să scrie adevărul despre acea perioadă au 
fost, de regulă, oameni maturi — protagonişti sau martori ai evenimentelor. Nimeni din 
generația mea (începutul anilor "30) nu a încercat să abordeze subiectul din perspectiva 
„cohortei” respective — poate şi din motivul că marea majoritate a celor care ar fi avut 
înzestrarea şi harul de-a o face se aflau în refugiu. 

Eu mă găseam , la fata locului” — în Clujul aflat sub ocupaţie maghiară! 


În loc de prefață 


Desigur, mai există încă destui români care ştiu că aşa zisul nostru şovinism este — 
nimic altceva — decât reacție de apărare la o agresiune milenară... 

Şi, totuşi, am fost întrebat — nu de puţine ori, în ultimii 20 de ani — de unde mi se 
trage? De parcă ar fi nevoie de (sau şi de) motivații personale în situația dată! 

Să acceptăm că ar fi aşa. 

Deci — de unde mi se (sau mi s-ar putea) trage? 

Să încep cu două citate, unul dintr-o scrisoare de condoleere — altul dintr-un dialog 
petrecut la o şedinţă de Consiliu Municipal: 


...Gerhard-Hans a fost, pentru mine (,,taciturnul”, ,,incuiatul”...) dovada vie 
că oamenii au fost creaţi spre a se înţelege si iubi. lar meritul acestei revelații ti 
aparține, cu precădere, Lui. (...) Dumnezeu să-l odihnească pe ,,Sasul meu”... 

x 

- Dacă semnaţi si o adeziune, puteți rămâne definitiv pe scaunul pe care 
sedefi... 

- Stimate d-le K..., stiti cand s-a decis locul pe care il ocup, astázi, in 
configuraţia prezentului Consiliu? Între 1940 si 1944 Dacă domniile voastre (sau, mă 
rog, inaintasii...) ati fi avut mai multă minte la vremea respectivă — poate că mă 
aflam, acum, pe scaunul pe care mi-l oferiţi cu atâta generozitate... (fiind vorba de un 
scaun din sectorul UDMR — pe care m-am aşezat, provizoriu, pentru a semna condica 
de prezenţă aflată, întâmplător, acolo). 


De ce am reprodus cele două citate? Pentru a ilustra, cu nişte repere definitorii, 
asertiunea de la care am pornit. Şi dacă primul citat reclamă doar câteva detalieri spre a-şi 
devoala mesajul, cel de al doilea, fiind vorba de patru ani din viața mea, de un statut etnic 
aparte, de o multitudine de experienţe revelatoare şi greu de uitat, va necesita, spre explicitare, 
spațiul unui volum. 

Pe numitul Gerhard-Hans..., fost coleg de liceu al soției mele, l-am cunoscut la o 
reîntâlnire (de nu mai ştiu câți ani) a absolvenților respectivi, unde întâmplarea a făcut să fim 
aşezaţi la aceeaşi masă. Spre surprinderea mea, de la început, ne-am regăsit pe aceeaşi 
„lungime de undă” şi am putut comunica de parcă am fi fost prieteni din adolescență (fapt 
unic în experiența mea de viata!). Care a fost premisa, sau liantul? Confruntarea cu nişte trăiri, 
cu nişte momente existenţiale tributare uneia şi aceleiaşi aberaţii: intoleranta etnică. Povestea 
„sasului meu” am s-o spun în câteva cuvinte (a mea 
va dura ceva mai mult...). 

Gerhard-Hans... era, pe la începutul anilor "60, medic la Miercurea Ciuc şi locuia, 
împreună cu soţia sa (gravidă în luna a 9-a), undeva la marginea oraşului. În plină iarnă, în 
momentul declanşării travaliului, Gerhard a solicitat Salvarea. A fost refuzat, atât de către cei 
de la serviciul respectiv — cât şi de directorul spitalului (în a cărui subordine directă se afla, 
atunci, şi Serviciul de salvare), pe motiv că străzile cartierului respectiv ar fi, chipurile, 
impracticabile din cauza zăpezii. Până la urmă, şi-a suit soția — aflată în plin travaliu — pe o 
sanie şi a târât-o, cu chiu cu vai, până la spital. (La vremea respectivă nu prea existau maşini 
particulare, iar taxiurile erau o raritate...) 

Într-o viaţă de om (si de medic) n-am mai auzit asa ceva: de teama înzăpezirii unui 
vehicul să pui în primejdie viata mamei şi a fătului!!! 

Explicaţia? Interpretarea nu-mi aparţine, ea fiind cea a omului, medicului, tatălui, 
sasului (descendent al celor ce, după 1437, au constituit Unio Trium Nationum — unguri, saşi 


şi secui — alianță îndreptată împotriva românilor!) aflat în cauză: refuzul s-a datorat faptului că 
soția lui Gerhard era româncă!!! 
x 

De ce am alăturat cele două citate? Pentru că în tălmăcirea lor există un element 
comun major: „spurcarea” — prin căsătorie cu un român (sau româncă) — a celor „aleşi”, a 
celor din Unio Trium Nationum si implicațiile aferente! 

Cel ce scrie aceste rânduri este — la rândul său — fructul unei astfel de „spurcări”! 

În calitatea mea de hibrid, de „corcitură” (tatăl român — mama unguroaică), am 
„beneficiat”, din plin, (şi nu numai în perioada celor patru ani de ocupație maghiară) de 
roadele acestui statut. 

Numai că treaba a fost, fără excepţie, unilaterală. Dacă ar fi să sintetizez în câteva 
cuvinte (care ar putea să constituie un veritabil motto al cărții) — aş formula în felul următor: 
n-am fost, niciodată, scuipat sau bătut de către români pentru că mama mea era unguroaică — 
în schimb, am fost scuipat şi bătut de către unguri, pentru că tatăl meu era român! 

x 

Dacă un Raoul Şorban, Francisc Păcurariu, Romulus Zaharia sau Aurel Socol (ca să 
dau doar câteva exemple) au încercat să zugrăvească perioada respectivă (1940-1944) din 
perspectiva (si cu discernământul) omului matur, în cele ce urmează voi încerca să-mi prezint 
propria versiune asupra celor văzute, simțite si (anevoie) înțelese în anii respectivi de ocupație 
maghiară, versiune izvorâtă din experiența personală si capacitatea de comprehensiune ale 
unui copil — elev de scoala primară. (Evident, n-am cum să-l exclud din termenii ecuației pe 
septuagenarul de astăzi, drept care, chiar dacă percepțiile, nedumeririle si pătimirile sunt cele 
ale copilului de odinioară, interpretările vor pendula — volens-nolens — între cei doi poli, între 
cele doua ipostaze ale naratorului.) 


Gradina din Donat 


- Aici nu este politist? 

- Nu. 

- Si am voie sa calc pe iarbă? 

- Da. 

- Atunci eu nu mai plec niciodată de-aici! 

Dialogul de mai sus a avut loc în 1937, într-o grădină de pe strada Donat 180 (astăzi — 
208) — recent cumpărată de către tatăl meu, cu ocazia primei mele...descinderi la fata locului. 

Nu mai trebuie să spun cine erau interlocutorii şi nici să descifrez tâlcul celor rostite: 
precizez doar atât că, până la vârsta respectivă (trei ani şi câteva luni), n-am mai fost dus decât 
prin parcuri... 

Grădina, un adevărat „Eldorado” în ochii mei (şi nu numai...), se întindea, practic, de 
la malul Someşului până în pădurea Hoia, pe o suprafață de aproape trei iugăre. Jos era un 
platou de aproximativ 100/30 metri — cu trei clădiri: o (modestă) casă de locuit, o casă (zisă) 
„de vară” (o cabana — de fapt) şi o „casă de unelte”, restul fiind un deal destul de abrupt — cu o 
cărare ce urca, şerpuind, până la liziera pădurii. 

Toate cele de mai sus merită o descriere aparte — cu detalii, pete de culoare, amănunte 
pitoreşti sau (chiar) picante. 

Dar, mai întâi, câteva cuvinte despre tatăl meu. 

Silviu Millea (1896-1979) provenea dintr-o veche familie de „mărgineni”, stabilită, cu 
şapte generaţii în urmă (după fuga strămoşului meu de pe moşia unui grof din Haşag), în 
Tilişca (Sibiului). (Datele sunt culese din „Arborele genealogic” al familiei, întocmit de tatăl 
meu — după o temeinică cercetare documentară...) 

Născut la Poplaca, unde bunicul meu — Aurel Millea (1862-1915) era notar public (la 
acea vreme, românii ardeleni — chiar cu Dreptul făcut la Budapesta — nu puteau aspira la mai 
mult, decât plătind un tribut pe care mărginenii n-au fost dispuşi să-l plătească!), Silviu Millea 
a făcut liceul la Sibiu, Dumbrăveni şi Lugoj. De ce acest itinerar bizar? Pentru că tatăl meu, 
cel mai echilibrat, stăpânit şi tolerant om pe care l-am cunoscut vreodată, din când în când se 
satura, totuşi, să fie apelat, nu Silviu (sau măcar Szilviusz) — ci Szilvaiz (magiun!), Szilárd, 
Szvetozár sau chiar...Szvatopluk. lar dacă se întâmpla să fie lovit — riposta cu aceeaşi monedă, 
indiferent cine era agresorul (fiind vorba, de regulă, de pedagogi). Drept care — urma o 
exmatriculare şi o peregrinare în căutarea unui alt loc de...toleranta! 

Când s-a declanşat primul război mondial (tatăl meu având exact 18 ani) bunicul l-a 
înscris la Teologia Andreiană din Sibiu — din motive pe care nu mai e cazul să le precizez 
(ceilalți doi fraţi mai mari trecând, clandestin, în Vechiul Regat). De altfel, stratagema au 
aplicat-o şi alții — cu aceeaşi motivaţie şi finalitate (aşa a ajuns, de pildă, şi Lucian Blaga să 
termine aceeaşi teologie, tot în aceeaşi perioadă: 1914-1918). 

La | Decembrie 1918, Silviu Millea era la Alba Iulia, fireşte, nu „intra-muros” (în 
„tagma pertractorilor” — vorba lui Goga) — ci afară, în imensul cor (ţărani, intelectuali ai 
satelor...) care scanda: „Noi vrem să ne unim cu Tara”! 

A lucrat, o vreme, la Consiliul Dirigent, după care, în doi ani, a terminat (fără 
frecvenţă) Dreptul. 

N-a lucrat, efectiv, ca jurist (dar nici n-a fost hirotonit — ca preot). Teologia a făcut-o, 
după cum am văzut, pentru a nu fi pus în situația de-a lupta împotriva alor săi, iar dreptul, 
spre a stăpâni temeinic legislaţia (inclusiv ,,portitele” şi capcanele acesteia). 

La ce i-a folosit? 

Voi răspunde cu fapte. Tatăl meu, ca funcționar particular, în anii '30 ai secolului 
trecut deținea, concomitent, trei funcții de director: la Hotelul Astoria, la Societatea de 
asigurări Minerva şi la Căminul studenţesc Victor Babeş, ceea ce îi asigura un venit lunar de 


peste 30.000 de lei. (Amintesc, pentru o raportare edificatoare, ca, la vremea respectiva, oul 
costa un leu, iar grădina din Donat a fost cumpărată cu suma de 300.000 lei...). Drept care, 
fiind, pe lângă cele amintite deja, şi un om circumspect, cumpánit şi cu un simţ organizatoric 
de excepţie, frații şi cumnatii (tata mai avea şi patru surori) — dintre care unii învârteau afaceri 
pe picior mare — de împrumutat se împrumutau tot de la el... 

Cum se descurca cu atâtea pe cap? Fără probleme: pe lângă cele pomenite, se mai 
bucura şi de o sănătate şi putere de muncă ieşite din comun. Toate activităţile curente şi le 
termina înainte de masă (şi — aproape de regulă — fără secretară, dactilografă etc.), după masa 
se ocupa de noi, iar seara (ba chiar şi noaptea, uneori) era, împreună cu maică-mea, la 
spectacole, reuniuni de familie, la „Sindicatul funcţionarilor particulari”, la ,,Bufnita” 
(Bagolyvár), „Maimuţa plângătoare” (Zokogo majom), etc. (Doamne, de câte ori l-am văzut 
venind dimineaţa acasă, făcând un duş, schimbându-se şi luând-o spre slujbă [slujbe — mai 
precis] de parcă ar fi dormit toată noaptea...) 

Ce era cu amintitul sindicat? Era al funcționarilor particulari (deci, angajaţi ai unor 
firme particulare) — coagulat în jurul funcționarilor de la Societatea de asigurări Minerva (al 
cărei director era tatăl meu — membru şi el, vicepreşedinte din 1928 şi mai apoi preşedinte al 
respectivului sindicat). Amănunte privitor la componența etnică (majoritar maghiară), 
activitatea (dusă în spate — organizatoric şi nu numai — tot de către taică-meu) sau atmosfera 
(de concordie) ce domnea acolo se pot găsi in ADDENDA — unde am reprodus un articol 
BILINGV din „Funcţionarul Particular” (publicaţie BILINGVĂ a aceluiaşi sindicat!) 

Adaog doar atât, că fără acest sindicat — dovadă vie a „discriminării” etnice practicată 
de către români în perioada interbelică — cel ce scrie aceste rânduri, mai mult decât probabil, 
n-ar fi existat! 

Fireşte, după 30 august 1940, toate locurile de muncă ale tatălui meu au dispărut şi, 
împreună cu ele, şi dovada vie a coexistentei (mai mult decât) paşnice dintre cele două etnii. 
Tot ce mi-a (şi ne-a) rămas de pe urma acelei convietuiri în deplină armonie a fost...mama 
mea. 

Din ce-am trăit? Din rezerve şi „venituri ocazionale” (inclusiv comercializarea — în 
piaţă — a fructelor şi legumelor pe care le producea grădina). Până când, în 1943, hotelul a fost 
retrocedat (până atunci fiind rechizitionat de către Armata Ungară) şi şi-a putut relua prestația 
hotelieră. Evident, cu alt personal: cu excepția d-lui Olteanu (care, însă, vorbea perfect 
ungureşte şi figura, în acte, ca Oltyân), tot restul angajaţilor — de la receptioneri, londineri, 
liftieri sau , madame" şi până la mecanic şi fochişti — erau unguri. Aşa am rezistat până în 
1949 — când hotelul a fost naționalizat. 

Pentru a ilustra, în plus, temeinicia ce-l caracteriza, mai amintesc că tatăl meu a fost în 
stare (universul hotelier tentându-l de pe atunci) sá se angajeze, în două vacante de vară ale 
teologiei, la cel mai mare hotel din Budapesta: Dunapalota (initial ca magazioner, apoi 
avansând treptat — dar rapid — până la funcția de contabil). 

Din păcate, ocupaţia maghiară şi, apoi, cea sovietică i-au frânt aripile — nemaifiind 
tolerat decât ca şi contabil pe la orfelinate, aziluri sau cantine de ajutor social. 

Dar şi-a luat, până la urmă, revanşa. După pensionare, timp de aproape 20 de ani, a 
fost secretarul general al CARP (Casa de ajutor reciproc a pensionarilor) din Cluj. Şi nu 
numai: a organizat, în toată tara, o veritabilă reţea a acestor case — pe care, practic, o gestiona 
(nimeni, din rețeaua respectivă, nu mişca nici un deget fără să-l consulte). 

CARP-ul din Cluj a acumulat aşa un capital — încât şi-a construit un sediu (cu spaţii 
auxiliare pentru ateliere şi alte destinaţii, unde lucrau — şi câştigau bani — o serie întreagă de 
pensionari) de trei etaje — în plin centrul oraşului (str. Budai Nagy Antal nr. 13). I-au urmat 
exemplul şi alte CARP-uri din ţară — pe care tatăl meu le vizita periodic (în multe locuri l-am 
dus şi eu cu „Trabantul”). 

Fenomenul a început să neliniştească autorităţile (ba chiar şi...Securitatea). 


Ultima lui isprava — si cea mai redutabilá — a fost legata de un nou statut de 
funcționare pe care Ministerul Muncii (consecutiv unor modificări in legislaţie) intenţiona să-l 
impună caselor respective — peste capul tatălui meu (care avea deja gata o variantă proprie de 
statut — net superioară — şi, fireşte, pro domo). 

Ce-a îndrăznit (şi reuşit) să facă „Silviu Millea din Poplaca”? Aflând locul şi data la 
care urma să aibă loc impunerea oficială a statutului „pirat” (CARP era persoană juridică, 
perfect legală şi îndrituită să-şi stabilească, în limitele legii, activitatea şi statutul de 
funcționare), a fost în stare — la aproape 80 de ani — să meargă la Bucureşti, să-l mituiască pe 
portarul Ministerului Muncii, să pătrundă în respectiva sală de şedinţe (pe care portarul a 
încuiat-o după el), să motáie pe un scaun, iar dimineaţa — să ia cuvântul (în fata „prezidiului” 
şi a invitaţilor ,,prelucrati” din sală) şi să-şi prezinte şi susțină, cu argumente juridice (şi nu 
numai...) irefutabile, propriul statut. 

Oficialii ministerului, derutati de aparitia...paranormalá a tatălui meu, dar şi reduşi la 
tăcere de calitatea statutului său şi de perfecta lui legalitate — au înghițit găluşca şi l-au validat 
(nemaiamestecându-se, cel puţin cât a mai trăit Silviu Millea, în treburile CARP-ului...). 

Pástrez şi-acum telegrama în care îmi scria: „buturuga mică a răsturnat carul cel 
mare!” 

A fost „cântecul lui de lebădă”... 


Să ne întoarcem la grădina din Donat. 

De ce renumerotarea (de la 180 — la 208) ? 

Pentru că, în timpul ocupaţiei maghiare (1940-1945) s-au făcut numeroase 
(re)parcelări, beneficiarii acestora fiind, fără excepție, unguri (multi dintre ei veniți 
din... "patria mamá”). 

Asa se făcu, că toți prietenii nostri (ai mei şi ai fratelui meu — care locuiam, în 
vacantele de vară, acolo) se numeau: Anti, Karcsi, Laczi, Sanyi etc. (prietenii legate pe malul 
Someşului...). 

x 

Să revenim, însă, la grădina propriu-zisă si la lumea de vis căreia îi aparținea. 

Frontul spre stradă, imediat după gard, era străjuit de o , perdea" de liliac — încadrată, 
la cele două extremități, de câte un arin (care, pe parcursul anilor, au dobândit o statură 
gigantică). 

De la poartă începea o alee principală care, parcurgând tot platoul, ajungea până la 
spațiul liber din jurul casei (amplasată mai spre stânga). Paralel cu această alee (apropiată de 
gardul spre vecinul din dreapta) exista o alta (spre gardul din stânga) care, trecând pe lângă 
„casa de vară”, ajungea — la rândul ei — la casa de locuit. Între cele două, se aflau alte două 
alei de legătură — care delimitau trei spații distincte. Primele două adăposteau culturi 
legumicole, cel de al treilea (din fata casei) era gazonat şi avea trei grupuri mari de flori 
decorative, cu câte o „yukka” în centru. Aleea principală (si spațiul verde din fata casei) erau 
strajuite de trandafiri, taghetesi, flori de tutun etc. Gardurile spre vecini erau flancate de tufe 
de strugurei (în dreapta) şi de agrise (în stânga). Aleea secundară era mărginită de stanjenei, 
mimoze, tufe de spireea, „casa de vară” era îmbrăcată, pe peretele dinspre deal, de un salcâm 
japonez, iar în fata ei, incadrand leagănul (arcuit peste aleea de , legáturá") se aflau două 
splendide tufe de gutui japonez. În rest, existau peste 30 de pomi fructiferi, răspândiți pe 
întreg platoul de jos (renglote verzi, renglote mari, caisi, pruni bistrițeni, pruni , Ana Speth”, 
meri Jonathan, Parmen auriu, Ponic, Batul...peri, tot de soi, etc. 

Unde începea dealul, după doi brazi si un castan, mai era o ,,perdea” de lilieci — cu o 
alee centrală ce ducea, în plină „pădure” de liliac, la o masă de lemn înconjurată de bănci 
(unde se mai lua, în ocazii festive, masa). 


Era să uit: mai exista şi un tei — cu o banca sub el, unde puteai, realmente, ameti de 
parfum, la vremea infloritului. 

, Dealul mic” reprezenta prima portiune de panta (avand si un gard de delimitare), 
unde se găseau alti 20-30 de pomi fructiferi (cireşi, visini, „amarele”, gutui...) 

Pe „dealul mare” se aflau nuci, pruni galbeni, meri şi, cu precădere, pruni bistrițeni (în 
număr total de aproximativ 200). 

La jumătatea dealului era o colibă de lemn (in care te puteai adăposti de ploaie...) iar 
în vârf — un platou de unde se deschidea o privelişte până spre munţii Gilăului şi, bineînţeles, 
o panoramă a oraşului. 

Era — sau nu era — un...Eldorado? 

Acolo am învăţat să mă catár în pomi şi copaci, acolo am învăţat să înot (cunoşteam, 
pe o distanță de peste un kilometru, albia Someşului, malurile, adâncimea, viteza apei, 
vârtejurile, etc.), să prind fluturi şi gângănii, să pescuiesc, să folosesc diferite unelte, să 
confectionez (şi să folosesc) arcuri şi praştii, să prind şopârle (ba chiar şi şerpi...) şi multe, 
multe altele... 

După cum, tot acolo mi-am julit genunchii, mi-am spart capul, mi-am rupt mâna, am 
fost muşcat de un câine turbat („beneficiind” de o vaccinare antirabică — în modul barbar cum 
se făcea pe-atunci...) şi (iarăşi) multe, multe altele... 

Dar, poate în primul rând, acolo am învăţat ce înseamnă să trăieşti în comuniune cu 
natura, s-o respecţi, să cultivi nişte plante, sá sádesti un pom, sá intretii nişte alei, să repari un 
gard, să scoţi apă din fântână (şi ce apă! — se pot ascunde toate „apele plate” din lume...) şi, nu 
în ultimul rând, să consumi fructe culese, atunci, din pom...(acolo mi-am făcut rezerva de 
vitamine pe toată viata...). 


Să trecem la casa de locuit. 

Se compunea din două camere, dependinţe (inclusiv o verandă semideschisă), pod şi 
pivniţă. Avea curent electric şi telefon — mai putin apă şi canalizare (care se rezolvau cu 
mijloace şi resurse locale). 

Ce mai avea casa? Avea un...paratrăznet! Tichie de mărgăritar — vor spune unii. Da — 
şi nu. Da, pentru că, în vecin, era o clădire cu două etaje (şi paratrăznet — bineînţeles) iar în 
apropierea casei se aflau doi brazi înalți. Nu, pentru că — ce-i drept, o singură dată în verile 
petrecute acolo — scula cu pricina şi-a dovedit utilitatea. Eram, fireşte, în casă (afară fiind 
rupere de nori) şi, la un moment dat, la o fracțiune de secundă după lumina unui fulger, toată 
casa a răsunat de un detunet năpraznic — cum n-am mai auzit în viața mea: mi s-a făcut părul 
măciucă (şi la propriu — şi la figurat)! 

Ca să fiu sincer, am mai auzit sunetul respectiv, peste vreo 20 de ani, dar în cu totul 
alte condiții: urcam, tot pe furtună, „Strunga dracului” — pentru a ajunge pe Negoiu. Odată 
ajunşi, ca prin farmec, cerul s-a luminat, a apărut soarele iar norii negri s-au retras (cam la 45 
de grade) dezvelind un cer albastru de toată splendoarea. Grosul trupei a coborât, noi trei (doi 
prieteni şi cu mine) am rămas — pentru a face nişte poze. Unul dintre noi a scos aparatul de 
fotografiat, iar ceilalți doi s-au postat — unde oare? — exact lângă stâlpul metalic care arăta 
cota de altitudine. Ba, mai mult, eu — care eram lângă stâlp — l-am şi prins cu mâna stângă, iar 
cu dreapta (culmea!) l-am luat de după umăr pe cel de lângă mine (fratele ,,fotografului”). 
După care, totuşi (şi fără nici un...gând ascuns), mi-am luat mâna de pe stâlp. După vreo 
secundă, a tráznit exact în respectivul indicator de altitudine: toți trei ne-am pomenit pe burtă, 
cu scântei electrice în păr şi complet nauciti! Ne-am sculat, ne-am adunat boarfele şi am 
coborât Negoiul cu o viteză demnă de Cartea Recordurilor. Abia după vreo zece minute 

„fotograful” a rupt tăcerea: - Mai, fir-ar să fie, n-am apucat să declansez aparatul...ar fi fost 
poza secolului! 

Si dacă tot am divagat, să spun tot: in drum spre Sâmbăta de jos (de-acolo urma să 
atacăm creasta Făgăraşilor) am luat (de la Sibiu) o „ocazie” — care m-a dus până pe la 
jumătatea drumului. Am rămas pe şosea, de unde făceam semnul consacrat (la camioane, 
fireşte, maşini mici nepreaexistând la acea vreme — iar cele existente fiind total nereceptive 
fata de ,,autostopisti”). La un moment dat, trece un , Molotov" — complet gol în spate (in 
cabină nefiind loc decât pentru persoane „speciale”) — care mă ignoră total. Mă enervez 
mortal şi — neavând alternativă — aştept în continuare. Foarte curând, vine un alt camion şi mă 
ia. Nu facem nici doi kilometri şi, după o curbă, ce să vezi: Molotovul meu zăcea in sant cu 
roțile în sus, roti ce se mai învârteau încă... 

A fost un şoc şi o revelație. A fost momentul când am realizat că, în viaţă, orice ocazie 
pierdută, orice eşec — mai mic sau mai mare — poate să implice un avantaj nebănuit, poate să 
reprezinte, în traiectoria existențială, un ,,macaz” salvator. 

După cum, există şi reversul: anul trecut, având de adus de la Bucureşti o cantitate mai 
mare de cărți — pentru a nu mă chinui cu trambalarea lor pe tren — am plecat cu maşina. La 
întoarcere, am fost lovit de un vehicul intrat pe contrasens şi accidentat grav (la limita 
supravietuiril...). 

Pe de alta parte, trenul ar fi putut deraia, sau, in drum spre gara, puteam fi lovit mortal 
de vreo maşină... 

Hazard? 

Predestinatie? 

Nu vom sti niciodata (decat, poate, dincolo...). Singura concluzie este sá optam pentru 
seninătate, pentru fatalism: Che sera — sera! (vorba cântecului...) Şi, bineînţeles, să învăţăm 
(totuşi) câte ceva din ,,istorie” (, History is his story”...). 

Oricum, în ceea ce mă priveşte, nu pot să exclud nici varianta cá...cineva — de undeva, 
din motive care îmi scapă, ti-ar putea întinde, la o adică, o mână salvatoare... 

Cât priveşte partea cu „electricitatea” — am rămas cu un respect major pentru orice 
posibila...descarcare electrică! 

Să revenim, însă, la...”paratráznetul” de la care am plecat. 

Şefa casei era bunică-mea (din partea mamei mele), secuiancă, mică de statură, 
pricepută la toate (mai ales în „arta culinară”), incapatanata şi impulsiva — uneori până la 
paroxism: a rămas antologic episodul în care — nefacandu-i-se pe plac — s-a trântit pe duşumea 
şi a declarat, solemn, că de acolo nu se scoală până...(numai că...viitorul meu bunic, opus ca 
fire, a început sá râdă şi a...botezat-o cu o cană de apă pliná...). 

Se mai spune că trei persoane, pe care, în momente (şi mai) paroxistice, le- 
a...blestemat — ar fi sfârşit-o (mai devreme — sau mai târziu) prost! Detin amănunte doar 
despre una din isprăvi: bunicul — înalt funcționar la EMGE (a nu se confunda cu EMKE!) — a 
fost acuzat (pe nedrept) de către un coleg, de nişte pretinse malversatii. Bunică-mea 
(încă...viitoarea mea bunică) a încercat să intervină — fiind şi...specialistă în intervenţii — la 
persoana respectivă, care, în schimbul renunţării la acuzaţii, 1-a propus să petreacă o noapte 
împreună... A urmat...blestemul — iar a doua zi, în instanţa de ,,Contencios”, în momentul în 
care acuzatorul s-a ridicat să-şi susțină rechizitoriul, s-a prăbuşit mort (a făcut, probabil, un 
infarct...). 

Desigur, nu cred în blesteme — dar parcă poţi să ştii...? 

De altfel, în 1945, când sosi, cu mare întârziere, vestea morții fratelui meu vitreg 
(Végh László — 22 de ani) — împuşcat nu de ruşi, ci de germani, în timpul asediului 
Budapestei (deşi se afla sub protecţia steagului alb, ca tălmaci într-o delegaţie de negociere) — 
am asistat la o mostră de „blestem” şi pot să spun că a fost un spectacol înfricoşător, pe care 
nu l-aş putea uita în vecii vecilor! 

Să ieşim, însă, din...”paranormal” şi s-o readuc pe bunicá-mea cu picioarele pe 
pământ. Am spus că se pricepea la toate — şi aşa şi era. Şi astăzi mai am carpete, abajururi, 
draperii etc. — făcute de mâna ei (inclusiv imprimarea şi chiar prepararea culorilor!). De altfel, 
în anii '20, avea şi o prăvălie-atelier de artizanat şi marochinărie. 

Să povestesc un episod definitoriu — la care am fost martor: mama, în vederea 
retapitarii scaunelor din sufragerie, a cumpărat un material pe care (la lumină artificială) l-a 
văzut cărămiziu. Tapiterii şi-au făcut treaba — iar când scaunele au ajuns acasă, maică-mea a 
constatat, cu consternare (să nu zic — disperare), că respectivul material, la lumina zilei, era, 
de fapt, de un roşu aprins. A apărut bunică-mea: - Ne sirjal lelkem, mert elintézem én (Nu mai 
plânge, că rezolv eu). Şi a revenit, după mai puţin de o oră, cu un tampon special şi cu un 
recipient de vopsea (de fabricaţie proprie) şi a început, încet şi cu răbdare, să „badijoneze” 
(acolo — „in situ”) tapiteria respectivă — până a terminat (fără vreo „pagubă colaterală”) toate 
cele opt scaune. A doua zi, după ce s-a uscat vopseaua, toți ai casei (noi — ceilalţi), în frunte 
cu maică-mea, am constatat, incremeniti, că tapiteria cu pricina (indiferent de sursa de 
lumină) era (uniform şi...hidrofug) perfect cárámizie! Si aşa a rămas timp de peste 40 de ani, 
când, din motive de uzură globală, a fost (re)inlocuita! 

Fireşte, ca orice „alchimist” ce se respectă, bunică-mea — când ne-a părăsit — şi-a dus 
cu ea şi toate „secretele de fabricaţie”... 

Cum ne împăcam cu ea — noi copiii? Foarte bine, până reuşeam s-o enervăm cu ceva. 
După care urmau nişte înjurături (intraductibile — şi nu din motive de insuficientă cunoaştere a 
limbii...), asociate — sau nu, cu ,,mustrari” (nu cu buzduganul — ci cu lingura de lemn). 
Desigur, aceasta foarte rar îşi atingea tinta — noi luând-o imediat la sănătoasa, iar spațiu 
suficient existând, slavă Domnului, atât în locuinţa din Babeş 13 (cinci camere mari) cât şi în 
Donat 180 — unde singura problemă era să ieşim cât mai repede din casă (de obicei săream 
peste balustrada verandei...) 

Fireşte (fiind vorba de chestiuni minore, ca, de pildă, consumarea — parțială! — a 
umpluturii unei viitoare prăjituri), enervarea îi trecea la fel de repede. 

O mai enervam — uitând să venim la masă. Situaţie în care apărea, pe malul 
Someşului, înarmată cu o bâtă — cu care ne făcea semne „amicale”... 

O singură dată am enervat-o zdravăn (şi cu măsuri de retorsiune pe...măsură): cand, 
prin vara lui 1944, în loc să fim în „adăpostul antiaerian” din pivniță, noi stăteam afară şi, cu 
ochii pe cer, admiram o escadrilă de „Fortress Boeing” — care, după mai putin de un minut, a 
„ras” gara şi jumătate din clădirile aflate pe strada Horea (, Horthy Miklos” — la vremea 
respectivă). 

Era să uit: a mai fost un moment „de vârf” — când am apărut cu un şarpe (,,pescuit” 
dintr-un butoi cu apă aflat lângă fântână) pe care îl tineam, cu două degete, de gât şi care, în 
rest, era încolăcit pe antebraţul şi braţul meu drept. Norocul meu a fost că furia nimicitoare s-a 
revărsat asupra şarpelui nevinovat (pe care am fost somat să-l descolăcesc şi să-l arunc Jos) — 
terciuit cu lovituri de lopată... 


Să trecem la „casa de unelte”. 

Era o clădire dreptunghiulară de lemn, aflată (,,paramedian drept”) la rădăcina 
dealului, cu un cerdac acoperit (unde se tăiau şi crăpau lemne şi unde, toamna, se fierbea 
magiunul) şi cu o parte închisă complet — unde se aflau fel de fel de unelte agricole (şi nu 
numai...), cuie şi şuruburi, piroane şi scoabe, substanţe dezinfectante, smoală, ulei, vaselină 
etc. Şi astăzi îmi persistă în nări mirosul specific al acelei incinte — dominat de ,,mireasma 
suavă” de cloramină şi creolină. 

Acolo, mai ales când vremea era urâtă, ne-am învăţat să confectionám arcuri (din lemn 
de paltin sau tei), craci de praştie (lemn de liliac), bete de pescuit (alun), fluiere (din lemn de 
soc sau scoarță de liliac) şi mai ştiu eu câte altele...(ba, mai târziu — când începea să ne 
intereseze atletismul — am confecționat până şi un disc, de mărime, formă şi greutate 
regulamentare, cea din urmă fiind realizată printr-o perforare centrală în „buton de cămaşă”, 
lăcaş în care am turnat, apoi, plumb topit). 

În ceea ce priveşte magiunul, acesta se prepara, în cantități „industriale”, într-un ceaun 
mare de aramă, din prune bistritene (dulci, zemoase şi parfumate) — conţinutul fiind amestecat 
cu o sculă în formă de „L”. Treaba era foarte interesantă — mai puţin stropii fierbinți care mai 
săreau şi excentric şi puteau să producă, pe pielea neprotejată, arsuri de gradul II. 

De ce în cantităţi „industriale”? Pentru că zahărul devenise (în timpul războiului şi 
imediat după) un articol de lux şi, pe de altă parte, pentru că respectivele prune existau în 
cantități (tot) industriale şi aveau un conţinut de fructoză care compensa mai mult decât 
multumitor lipsa zahărului. Şi, fireşte, pentru că respectivul magiun trebuia să ajungă până la 
anu’! 

Desigur, din aceleaşi prune se mai făcea şi ţuică (şi ce ţuică!) — care ne interesa, însă, 
mai putin. 

Cât priveşte denumirea „casei” — aceasta, in limba maghiară, suna în felul următor: 
„Szerszâmhâz” (unde szerszâm = unealtă, iar haz = casă). Pentru noi — „corcituri bilingve” — 
nu exista, fireşte, nici o dificultate de pronunțare, dar argatul loan Todorutiu (din Vultureni) — 
pe care mi-ar fi greu să-l bănuiesc de intentionalitate în contextul dat — zicea, de fiecare dată 
(în loc de szerszámház)...szarszemház! (Pentru necunoscători: szar = fecale, szem = ochi; 
deci, fie „casa ochiului de...rahat”, fie „casa...rahatului cu ochi”!). 

Oricum, bunică-mea se amuza copios când îl auzea (convinsă fiind, bănuiesc, că 
„anagramarea” era involuntară). 


Să încheiem — cu „casa de vară” 

Era o cabană în miniatură (cu două încăperi, cerdac şi pod), care, cu excepţia fundației 
de beton şi a pardoselii de cărămidă, a fost construită integral din lemn de brad (impregnat cu 
o soluție hidro şi ignifugă), fără nici un cui sau piron — exclusiv prin „îmbinări” (până şi 
acoperişul fiind de şindrilă). 

Pe peretele dinspre cerdac, cu litere stilizate, exista următoarea inscripţie (în versuri), 
pe care o reproduc din memorie: 

Ez nem kastély — fenyófaház, 
Felette Istenszem vigyaz... 
Legyen mindig vendége sok — 
Notazo cinkekoldusok, 
Vidamito gyereksereg, 
Poéták, lélekemberek... 
Sziget legyen, védötetö, 

A gond után pihentetö 

S hangulatnak menedék — 
Legyen felette kék az ég! 

Ne bántsa tüz — ne verje jég, 
Sziv és cserép maradjon ép... 


Este o ,,inscriptie pe-o casa” (in sensul arghezian al sintagmei) in care se invoca gratia 
divină spre a-i asigura protecţie, oaspeţi numeroşi si de seamă, în care i se urează să devină o 

oază de linişte şi pace, un refugiu pentru cei încercați de griji şi un catalizator al bunei 
dispoziții... 

Versurile (remarcabil de frumoase) aparțin fie episcopului reformat Makkay Sândor 
(cel de la care a cumpărat tatăl meu, în 1937, grădina), fie (după unele surse) poetului Aprily 
Lajos — prieten al episcopului. 

În ce măsură — şi cât timp — mesajul ,,inscriptiei” şi-a împlinit menirea, vom vedea în 
cele ce urmează. 

x 

Din cerdacul „casei de vară”, prin usa din peretele cu ,,inscriptia”, se intra în „camera 
mică” (un pat, un dulap, un lavoar, o másutá cu două taburete şi o scară de acces in pod) — 
reşedinţa servitoarei (când mai aveam încă aşa ceva...). 

Tot din cerdac, imediat pe stânga, se intra în camera mare — cea mai importantă 
încăpere din toată ,,imparatia” noastră (4/4 metri, 4 geamuri, bănci fixate în perete — de jur- 
împrejur — ce se rabatau dublandu-si lățimea, deasupra lor (fixate la fel) nişte dulăpioare; pe 
pereți — farfurii si căni din ceramică artizanală, alternând cu desene de-ale noastre; în mijloc — 
o masă si fotolii din împletitură de rachita...). 

Lemnul încins de soare si mărarul pus la uscat (sub dulăpioare mai era un rând de 
rafturi) confereau locului o aromă specifică — rămasă si ea, întipărită definitiv, undeva in 
„memoria mea olfactivá". (Si dacă tot veni vorba, as mai adăuga o altă amintire de nesters — 
vizuală de aceasta data si mai apropiată cu vreo 15 ani: lemnăria, oricât de imbinata ar fi fost 
ea, mai avea, totuşi, şi vreo două fisuri pe unde pătrundeau, la o anumită oră a zilei, nişte raze 
de soare; acolo am constatat, în premieră, ce arabescuri minunate [si dinamice!] poate desena 
fumul de țigară în contact cu un fascicul de lumină!). 

Bineînţeles că principalele amintiri legate de acel loc nu sunt nici olfactive — şi nici 
(pur) vizuale, ci (hai să le spunem) deschizătoare de orizonturi. Dulăpioarele amintite erau 
pline de cărți şi reviste de-ale bunicii mele, printre cele din urmă figurând: ,,Szinhazi élet” 
(Viaţa teatrală), , Tolnay vilăglapja” (o revistă cu informaţii din diverse domenii şi de pe toate 
meridianele), „Uj idök" — a lui Herczeg Ferenc (revistă literară, profilată pe proză scurtă şi 
romane în foileton — multe dintre ele scrise chiar de pomenitul redactor şef), etc. 

Că aveam doar trei ani şi ceva când am declarat că: - Eu de-aicea nu mai plec...? 

Evident — dar revistele mai au şi poze şi reproduceri. Pe de altă parte, fratele meu 
(„deşteptul familiei”) la vârsta de şase ani (preşcolar fiind) citea deja fluent — inclusiv în 
ungureşte. lar eu am intrat în a-ntâia primară nu la şapte ani — ci la şase. 

De altfel, mă refer, cu precădere, nu la amintiri cu poze explicate de frate-meu (sau 
texte citite de el şi ascultate de mine), ci la cele legate de perioada când am învăţat şi eu, ca tot 
omul — la şcoală, să scriu şi să citesc (în ambele limbi). Moment în care diferenţele dintre noi 
s-au mai şters... 

Ce era cu respectivele reviste? 

Tolnay Vilăglapja era un fel de echivalent de...” Teleenciclopedie” (sau Animal Planet 
— Discovery — National Geographic), bineînţeles, la nivelul anilor respectivi şi...pe hârtie. 

Szinhazi Elet se ocupa nu numai de lumea teatrului, ci şi de VIP-uri, cancanuri din 
diverse medii, critică literară cu iz de pamflet, ba avea şi nişte pagini sportive. lată câteva 
rubrici: , [gy irtok ti” (Aşa scrieţi voi...), , Maga csak tudja — Intim Pista” (Dumneata trebuie 
să ştii — Fane intimul) etc. Şi, bineînţeles, toate amintitele reviste erau pline şi de reclame — 
inclusiv cu Dr. Oetker şi cu Schwarzkopf (ca să vadă neavizatii cât de vechi e ,,pácatul”...). 

Cât priveşte Uj Idók, aici lucrurile stăteau altfel. A fost prima literatură, cât de cât 
serioasă (şi nu pentru copii!), pe care am citit-o. Că n-am înţeles chiar tot (sau am înţeles 
greşit — pe ici, pe colo) este deja o altă chestiune. Dar esenţa am inteles-o. Cum pot să afirm 
aşa ceva? Pot, pentru că îmi amintesc totul, cu lux de amănunte. Să dau nişte titluri? Nimic 


mai simplu: Ahala — az Isten fia; Lady Burlington; Az ezerarcu Garrick... (Pot sa redau si 
citate — dar nu vreau sa plictisesc...) 

Printre cărți erau şi unele mai potrivite vârstei noastre: Jules Verne, Karl May, 
Dumas...(în ungureşte, fireşte, ceea ce, însă, nu ne crea nici o dificultate în plus la citit). 

Desigur, domeniul ne-a mai fost şi încălcat (ce-i drept — destul de rar) ba de adulți — 
pentru şuete sau sfaturi de taină, ba de adulti...in devenire — pentru a continua un chef început 
în Hoia, ba, pur şi simplu, de curioşi dornici să afle ce se găseşte în interior... 

x 

Ce s-a ales, pana la urmă, de „casa de vară” (si de tot restul...)? 

În anii "50 — orice proprietate privată relativ mai mare a devenit un stigmat si o 
pacoste (chiar si una de dimensiunile grădinii din Donat). 

Orice formă de protecție a acestor proprietăți a dispărut — statul, dimpotrivă, încercând 
să le împingă în faliment. 

În condițiile date — nimeni nu se hazarda să cumpere un teren de mărimea celui din 
Donat 208. 

Aprobări de parcelare nu se dădeau. 

Proprietarii ajungeau (gardurile despartitoare fiind furate, recoltele devastate etc.), 
până la urmă, simpli plătitori de impozite — lipsiți de orice beneficiu (cu precădere cei care nu 
locuiau pe proprietatea respectivă). 

Aşa s-a întâmplat si cu grădina noastră. În plus, părinții mei au îmbătrânit, iar bunică- 
mea a murit în 1955. În 1962, taică-meu si maică-mea, în disperare de cauză (si fără să mă 
consulte — eu lucrând la Zalău), au donat totul statului. 

După care, procedându-se la „sistematizare”, totul a fost ras de pe suprafața platoului 
de jos — acolo construindu-se ultimele două blocuri turn din cartierul Donat. 

Decăderea, însă, a început (în sensul celor expuse) încă de pe vremea adolescenței 
noastre: casa a fost închiriată, tot ce mai producea grădina era furat (inclusiv de către cei ce-o 
lucrau în , fifty-fifty"), pomii au murit de bătrânețe si neîngrijire, florile au dispărut, aleile au 
fost napadite de balarii — şi aşa mai departe. 

Iar astăzi, în harta topografică si în evidențele de la „Cartea Funciara” nu se mai află 
nici o urmă de teren sau de înscris — totul a dispărut: grădina din Donat 180 (208), 
proprietatea lui Silviu si a Otiliei Millea, cu tot ce era pe ea — n-a existat niciodată!!! (Si nici 
proprietarul anterior...) 

Nu ştiu cine este vinovatul — ştiu doar că tot dealul nostru este parcelat, terasat şi 
construit, până în vârf! 

Si mai ştiu că si terenurile donate, sub presiune, statului comunist intră, în egală 
măsură, sub incidența legislației privitoare la retrocedări sau despăgubiri. 

Oricum, eu am obosit căutând vinovatul — iar acte doveditoare nu am (ai mei n-au fost 
atât de optimişti încât să le păstreze — sau le-au fost luate, tot sub presiune $i amenințări). 

As fi, totuşi, curios să aflu (pentru cultura mea generală) cine si când a efectuat 
acțiunea ,,stiintifica” de radiere (inclusiv din evidența expropriatilor — unde ar trebui sá 
figureze şi cei ce au donat sub presiune) a lumii de vis in care am copilărit — prin grija şi 
munca părinților mei... 

* 

Dar nu acesta este subiectul de care má ocup — aici si acum. 

Pe de altá parte, nu puteam aborda perioada 1940-1944, fárá a prezenta realitátile 
interetnice din Romania interbelicá — asa cum au fost ele in...realitate. Si, pentru a avea un 
tablou complet, va trebui, in cele ce urmeazá, sá má ocup putin si de vecinii din stánga, cu 
care aveam relatiile cele mai apropiate (inclusiv o usa de comunicare in gardul despártitor). 

Capul familiei (si proprietarul casei cu trei nivele de care am mai vorbit) era directorul 
unui ziar de limba maghiară (,,Estilap”) şi şi-a construit casa (pe un teren asemănător, ca 


dimensiuni şi aşezare, cu grădina noastră) exact în ultimii ani ai administraţiei româneşti — 
1937-1940. Domnul respectiv (să-i spunem Toni bacsi) avea o fată de vârsta fratelui meu, iar 
chiriaşul său (ce ocupa nivelul superior) avea, la rândul său, două fete, una de vârsta mea, alta 
ceva mai mică. Tustrele fete se aflau, mai toată ziua, la noi în grădină, dincolo fiind încă 
şantier (se mai construia încă o casă, pe o terasare a dealului, iar cea de jos era încă în „roşu”). 
Noi (frate-meu şi cu mine) cunoscând la perfectie limba maghiară — iar ele abia rupând-o pe 
româneşte, bineînţeles că vorbeam, în timp ce ne jucam, exclusiv ungureşte. 

Tatăl meu (pe care nimeni, niciodată, n-a reuşit să-l salute primul...) nu şi-a întâmpinat 
altfel vecinul decât cu: - Van szerencsém fóigazgato ur (şi nu i s-a adresat, niciodată, altfel 
decât in limba maghiară). lar Toni bacsi, la rândul său, îi răspundea cu: - Am onoarea să va 
salut — d-le director. 

Treaba s-a menținut, neschimbată, la ambele nivele (de vârstă), cu politeţe şi perfectă 
armonie, până după 30 August 1940 — când s-a produs, efectiv, cedarea Ardealului de Nord. 
Toni bâcsi a continuat să-l (re)salute pe tata in limba română, cu gura plină — inclusiv pe 
stradă (drept care, tatăl meu a exclamat: - Az Isten szerelmére — lassabban, mert meghalja 
valaki! [-Pentru numele lui Dumnezeu — mai încet că vă aude cineva!] ), în schimb fetele, 
defilând (la noi în grădină!) cu un stegulet roşu-alb-verde, se jucau de-a Horthy-Csaki-Teleki, 
ba se mai şi certau care dintre ele să fie Horthy! Până la urmă au reuşit să-şi împartă rolurile: 
„En vagyok Horthy, én vagyok Csâki, en vagyok Teleki...” Ba le-am auzit şi cu: ,,Piros-fehér- 
zöld — Erdély magyar föld!" (Roşu-alb-verde — Ardealu-i unguresc!) 

Noi stăteam si nu prea pricepeam despre ce este vorba (oricum — eram total ignorati). 
Ne-a lămurit Toni bácsi: - Lefekiidtiink Romániában — és felébredtiink Magyarországon! (Ne- 
am culcat in Romania — $i ne-am trezit in Ungaria!). 

Dar nu s-a gândit, nici o clipă, că s-ar cuveni să-şi ia ,,manifestantele” şi sá le ducă 
dincolo... 

Acesta a fost doar începutul... 

Şi încă unul ,,idilic”! 


La scoala 


Venise vremea sa ma duc la scoala... 

Tocmai acum — in septembrie 1940! 

De ce am ajuns la o scoala confesionala (si inca greco-catolica — eu fiind ortodox)?! 

Pentru ca era singura scoala elementara cu limba de predare romana care a rezistat, in 
Cluj, „tăvălugului civilizator” — tocmai datorită caracterului său confesional (si...catolic)! 

De ce a ajuns fratele meu, care a făcut a-ntâia primară la cea mai prestigioasă şcoală 
elementară (de stat) din Cluj — cea de pe strada Bob (unde 1-a fost învăţătoare d-na Sopa — 
considerată cea mai bună din urbe...), să-mi fie coleg (cu un an mai mare) la aceeaşi şcoală 
confesională? 

Pentru că prima desființată a fost exact respectiva şcoală de elită! 

Cum poţi să deznationalizezi — cu viză de perspectivă — un popor? 

În primul rând, desfiintándu-i învăţământul în limba maternă — mai ales cel elementar! 

Cât priveşte învăţământul mediu (de cel superior ce să mai vorbim...?!), am să recurg 
tot la aceeaşi manieră (să-i spunem) silogistică: 

De ce a ajuns frate-meu, după ce a absolvit şi ultima clasă elementară (la aceeaşi 
şcoală confesională), să facă, în anul şcolar 1943-1944, a-ntâia de liceu particular? 

Pentru că, la vremea respectivă, nu exista în Cluj nici un liceu cu limba de predare 
română! 

Sapientis sat! 

x 

Să ne întoarcem, însă, la elevul Zeno Millea (de şase ani şi patru luni) şi la prima — sau 
primele lui zile de şcoală. (Am mai spus-o şi o repet: oricât aş vrea să reintru în pielea 
personajului, este, practic, imposibil s-o fac în mod cursiv gi detaşat, total, de cel ce sunt 
astăzi — cu o experiență de-o viață în spate...) 

Şcoala confesională respectivă („Maica Domnului”) era amplasată, ca un „memento”, 
exact vis-a-vis de fosta şcoală a fratelui meu (dacă o privim dinspre strada Bob — unde exista 
şi o poartă, de regulă închisă). 

Intrarea curentă se afla pe strada Jókai (Iorga), de unde, pe sub o boltă, ajungeai într-o 
primă curte (pe partea dreaptă, la etaj, existau două clase — printre care şi a mea), apoi într-o a 
doua, mai spațioasă, unde, tot pe partea dreaptă, se aflau (pornind dinspre strada Bob) 
biserica, scoala propriu-zisă si nişte clădiri anexe. 

Personalul didactic era compus din călugărițe greco-catolice: sora-mamă Praxides 
(directoarea — cu o față severă, pe care n-am văzut niciodată înflorind vreun zâmbet), sora 
Sofia (viitoarea directoare — după retragerea celei menționate), sora Rodica (învăţătoarea 
fratelui meu), sora Vasilia (învăţătoarea mea) şi „candidata” Petronela (devenită şi ea ,,sora” — 
tot după amintita retragere). 

Desigur, n-am termen de comparație, dar pregătirea profesională şi pedagogică a 
máicutelor trebuie să fi fost una remarcabilă, pentru că în prima clasă de liceu (la Gheorghe 
Barițiu — după eliberarea Ardealului de Nord), practic, n-a mai trebuit să invat nimic (cu 
excepția istoriei) — ştiam deja totul de la scoala elementară. 

Care era atmosfera? Iarăşi n-am termen de comparație, dar mie mi s-a părut una 
rezonabilă, inclusiv la nivel de colegi (poate si pentru că în marea lor majoritate erau copii de 
intelectuali). 

Cum stăteam cu...”Pestalozzi”? În afară de câteva pleznituri cu linealul în palmă — nu- 
mi aduc aminte de altceva. 

Dacă am fost si eu pleznit? Nu-mi amintesc (aşa cum mă cunosc — ar fi trebuit, 
categoric, să fi ținut minte asa ceva...). În schimb, mi-aduc aminte de o treabă (cred) si mai 
putin...pedagogica: nu mai ştiu ce-am facut, dar am fost mutat, ca pedeapsă, undeva in spate — 

langa , lumpenul" clasei. Rezultatul: m-am umplut de ,,pediculus capitis” — am fost tuns 
, Zero" si badijonat cu petrol (aşa se proceda pe-atunci...) şi, bineînţeles, mutat înapoi, pe locul 
meu. 

Cum era cu limba maghiară? La început nicicum. Apoi s-au chinuit máicutele să facă 
ceva — dar nu prea reuşeau (din motive obiective — ce ţineau, cu precădere, de dansele). Până 
la urmă, s-a apelat la o persoană maghiarofoná. Ceea ce-mi amintesc, însă, bine, este faptul că 
ori de câte ori venea vreo inspecție (şi era singura materie la care se întâmpla aşa ceva) — eram 
imediat împins in fata ca să salvez situația... 

Dar cu religia? Nu mai ştiu câte ore aveam (dar nu putine...), mai eram duşi şi la 
biserică — unde frunzáream...rozarii, ne spovedeam (cam prea des — pentru vârsta noastră), 
ascultam slujbe şi predici... 

Până la urmă, s-a produs... mica schismă: ortodocşii — la cererea părinților, sau poate 
şi datorită faptului că Delia, colega mea, era fiica părintelui Mureşanu de la biserica de pe 
„Bisericii Ortodoxe” — ne-am separat şi am făcut, în continuare, religia (ortodoxă) acolo. (Voi 
reveni) 

Bănuiesc că sora Vasilia s-a bucurat cel mai mult de respectiva separare. De ce? 
Pentru că eram (fără nici o legătură cu confesiunea mea ortodoxă — fireşte) o persoană dificilă, 
care punea nu numai întrebări incomode — dar dădea şi „verdicte”... dezarmante. De pildă, la o 
oră de religie (fiind vorba de faptul că Dumnezeu este bun, milostiv, iertător, atotştiutor, 
atotputernic...) am ridicat două degete şi am afirmat că există ceva ce Dumnezeu nu poate să 
facă. Consternare generală! Sora Vasilia, cu chipul ei de icoană, m-a privit derutată, speriată 
şi, după o destul de lungă ezitare, m-a întrebat, totuşi, ce anume? Răspunsul a fost: - Nu poate 
să facă rău! 

La care, sărmana Vasilia a rămas fără replică şi a schimbat subiectul. 

Ar mai fi multe de discutat. De pildă, despre criteriile de apreciere ale performanţei 
şcolare şi sistemul de notare aferent. (De această dată, discutăm cu actele în fata — păstrate 
datorită pedanteriei tatălui meu, care deja de pe atunci ne-a întocmit, mie şi fratelui meu, câte 
un „dosar personal”!) 

Dacă pentru clasa I-a („Carnet şcolar” — şapirografiat, cu antetul: Scoala primară 
greco-catolică „A Maicii Domnului”, Kolozsvâr-Cluj) se opera cu semestre, cu materii 
distincte şi se nota de la 1 la 4, începând cu clasa a doua apare ,,Ertesit6 Kónyvecske”, cu trei 
aprecieri: una la Crăciun, alta la Paşti şi ultima (globală) la sfârşitul anului şcolar. Primele 
două se referă doar la , magaviselet" (purtare) — notată cu , dicséretes" (lăudabilă), , jó" (bună) 
si ,tirhetó” (suportabilá), la „szorgalom” (silintá) — notată cu , dicséretes", „vâltozo” 
(oscilantă) şi „hanyag” (neglijentă) şi la „el&menetel” (progres) — notat cu „kitünö” 
(exceptional), „jeles” (foarte bun), „j0” (bun), „elegseges” (suficient), , elégtelen" 
(insuficient), iar cea de a treia (de sfârşit de an) se referă şi la materii distincte — în speţă în 
cadrul „progresului” — dar notarea se face tot în aceeaşi manieră. 

Nu vreau să plictisesc: am redat datele de mai sus nu pentru a scoate în evidență 
imixtiunea oficială (deşi, conform legislației maghiare, şcolile confesionale erau perfect 
autonome), nu pentru a observa că până şi ştampila de pe „Carnetul Scolar” (Şcoala primară 
greco-catolică „A Maicii Domnului” — Cluj, 1936) a devenit, pe Ertesitó Kónyvecske — 
»Góróg-katholikus felekezeti elemiiskola”, nu pentru că am aflat numele de familie ale 
câtorva máicute (Praxides Damian, Sofia Mureşan, Vasilia Căpuşanu...) şi nici măcar pentru a 
má „extazia” în fata...semnáturil mele (prezentă doar pe primul certificat) — demnă de un 
absolvent de patru clase elementare. Am făcut-o dintr-un motiv mult mai...personal şi — pe 
undeva — amuzant: singurul trimestru în care, in loc de ,,dicséretes-dicséretes-kitiin6” — am 
„JO-vâltozo-jeles”, este cel de-al doilea din clasa a treia. Explicația? Atunci mi-a căzut in 
mână primul roman de „capă şi spadă”: Leul din Damasc, de Emilio Salgari (în care, în timpul 
unui asediu al Veneţiei, între eroul principal — Muley El Kadel şi adversara lui — 


O... amazoaná” supranumită Căpitanul Furtună se înfiripă o poveste „shakespeariană” de 
dragoste, intrigă complicată şi de uneltirile rivalei — numita Haradgea...). Ei bine, această carte 
am citit-o, tolănit pe canapeaua mea, timp de un trimestru, în total de 22 de ori — de la cap la 
coadă! 

Dacă mă gândesc bine, responsabilul moral (în sens de primum movens...) a fost, cred, 
unchiul meu („Nenea Aurel”) — care m-a dus la un film (cinema Capitol — în curtea palatului 
Banffy, pe-atunci) cam de aceeaşi factură: „Corsarul”, cu Erroll Flynn. După jurnal, după ce 
s-a terminat şi cu ,,Eszakerdély visszatért", „Felvidek visszatért", , Kárpátalja visszatért", 
„Ujvidek” visszatert (fiind vorba de „recuperarea” unor foste teritorii ale „Ungariei Mari”), a 
urmat, în fine, filmul — unde, la un moment dat, cei ce trăgeau la ramele galerei reuşesc să se 
elibereze, să neutralizeze echipajul şi să-l arunce peste bord pe comandant. Moment în care 
m-am pomenit exclamand: - L-o aruncat în Someş! Rumoare în sală: şi ceva râsete infundate 
— dar mai mult mârâituri dezaprobatoare (nici acum nu ştiu dacă am păcătuit prin conturbarea 
liniştii, sau prin limba în care am facut-o?!). Unchiul meu, abia stăpânindu-şi râsul, mi-a 
şoptit să stau liniştit... 

,Corsarul” lui Erroll Flynn m-a captivat şi fascinat în aşa măsură, încât banuiesc ca de 
aici mi s-a tras „bulimia” cu care am devorat (iterativ) „Leul din Damasc”... 

Să ieşim, însă, din atmosfera „idilică” (n-am alt termen...) şi să coborâm la aspecte 
mai prozaice şi mai...tematice. 

În curtea şcolii exista, undeva între biserică şi clădirea propriu-zisă, o fundătură, un 
„diverticul” mărginit de un zid înalt — după care urma, imediat, o casă de locuit. Această casa 
avea geamurile de la etaj (ba chiar şi un coridor) orientate exact către zidul amintit (pe care îl 
depăşeau în înălțime). 

De ce evoc spațiul respectiv? Pentru că nu aveam voie să ne jucăm acolo. De ce ne 
ispitea, totuşi, locul (era sá zic...”locatia”) cu pricina? Pentru că pământul era în permanenţă 
umed — fiind, ca atare, ideal pentru jocul „de-a ţările” (cel cu briceagul aruncat — şi înfipt — în 
„țara” celuilalt, rezultând decupaje repetate, până la „ocuparea” completă...) şi, pe de altă 
parte, datorită ,,tentatiei fructului oprit”. 

De ce n-aveam voie să ne jucăm acolo? Răspunsul l-am aflat abia mai târziu (deşi am 
fi putut măcar să-l banuim, nu neapărat datorită umezelii cronice — ci dat fiind că aceasta era 
acompaniată de o „mireasmă” vag amoniacală): locatarii (unguri) din casa învecinată îşi 
deşertau dimineaţa — sistematic — tucalele pe locul nostru preferat de joacă... 

De unde ştiu? Ştiu, pentru că într-o dimineaţă, ajungând mai devreme la şcoală, am 
profitat de răstimpul avut la dispoziţie şi, împreună cu câțiva colegi, am tras o partidă rapidă 
„de-a ţările” — partidă întreruptă brusc de revărsarea conţinutului respectivelor recipiente. 

De unde ştiu că deversatorii care contribuiau la „ciclul azotului în natură” erau unguri? 
De acolo, că actul deversării a fost asociat cu un şuvoi de înjurături rostite la adresa noastră — 
în cea mai neaoşă şi colorată limbă maghiară — suvoi din care nu lipsea nici...nelipsitul , büdös 
olâh”! 

Aşa patesc cei ce nu respectă interdicțiile! 

Şi aşa se făcu că — graţie „civilizatorilor” noştri — am devenit imputiti şi la propriu... 

De la scoala — spre casa... 


Drumul spre casa ar fi putut — ar fi trebuit sa fie partea cea mai frumoasa a...activitatii 
şcolare. (De ce „şcolară”? De ce nu? Şi „accidentele de munca” le includ pe cele petrecute în 
timpul deplasării la — sau de la locul de muncă!). 

Cu scuze pentru ,,cugetarea” de mai sus (care în nici un caz nu s-a născut în capul unui 
şcolar de-a-ntâia!), să ne amintim ce senzație de eliberare şi beatitudine iti oferea, in mod 
normal, această reîntoarcere. Există şi o vorbă ungurească: , Iskolába — fáj a lába, hazamenni — 
nem fâj semmi”! (Nu mai traduc, atâta înţelege orice român ardelean...) De altfel, fenomenul 
poate fi regăsit şi la regnul animal (de pildă, la circă aveam un cal pe care, când plecam cu 
şareta „pe teren”, îl călcau [la propriu] toate nevoile; la întoarcere, ca prin farmec, dispăreau 
toate manifestările de „disconfort” şi tot parcursul spre casă se transforma într-un trap 
triumfal...). 

Pe de altă parte, respectivul parcurs avea şi frumuseţea şi farmecul său în sine: Jókai 
(orga), Fótér (Piaţa Unirii), Dózsa György (Gh. Doja), Horthy Miklós (Horea) — artere de 
circulație de aspect european, cu clădiri reprezentative (unde goticul şi barocul alternau cu 
„sfârşitul de secol”), spaţii verzi, magazine de tot felul, vitrine ademenitoare şi firme — multe 
firme, unele dintre ele (să le spunem) exotice, altele excentrice şi amuzante (chiar şi pentru 
nişte copii — cu „ochii deschişi” şi memoria bună)...De pildă: „Gilovits és Papszt”, „Muntyân 
P. és fiai”, „Biassini”, „Lepâzs”, „Cuck”, „Moser és az utodok”, „Trenka Gy6z6 — Falatozo” 
şi aşa mai departe. 

După cum se vede, fel de fel de neamuri, mai mult sau mai puţin maghiarizate. Dar nu 
asta ne interesează acum, ci câteva „amănunte” de oportunism sau umor involuntar. Să 
începem cu Trenka. În perioada interbelică firma arăta aşa: Victor Trenca — Bodegă. Imediat 
după „cedare”, a devenit Trenka Gyózó (gy6z6 = victorios), pentru ca după război sá redeviná 
Victor Trenca (el, amărâtul, fiind, de fapt, slovacul Trnka...). Să trecem la deznationalizatul 
Muntyân (Muntean) és fiai (şi fiii). Partea comică este că firma era una de...pompe funebre! În 
ceea ce-l priveşte pe Cuck, nu ştiu dacă avem de-a face, eventual, cu un fost Cuc (sau Cucu) — 
amuzant era, însă, felul cum îi pronuntau ungurii numele: Cutc — sau chiar Tutc (,,c” — in 
ungureşte — pronuntándu-se ,,t”). 

Să încheiem cu cea mai drăguță chestiune: „Moser és az utodok” (Moser şi urmaşii). 
După 1920, când cele consfintite la 1918 au fost recunoscute pe plan international, numitul 
Moser, pentru a intra în rând cu vremurile, a deschis un dicționar şi, găsind la „utodok” mai 
multe înțelesuri, a optat, la întâmplare (sau „după ureche”), pentru „rămăşiţe”. Drept care, 
initial, firma arăta în felul următor: ,,Rámásitele lui Moser”! (povestea o ştiu de la tatăl meu — 
şi este strict autentică). 

Aş mai adăuga că această reîntoarcere, când nu te zorea nimic (eventual 
doar...foamea), era o...ieşire din timp, o evadare de sub orice autoritate (şcolară sau parentală), 
când erai liber să discuti despre orice, să faci planuri, să pui la cale (sau chiar să infaptuiesti) 
năstruşnicii, sau, pur şi simplu, să pierzi vremea... 

Aşa ar fi trebuit, ar fi putut (în alte condiţii) să fie. 

Dar n-a fost să fie aşa. De ce? Pentru că, spre deosebire de frate-meu (mai mare cu un 
an şi jumătate), eu n-am înţeles — sau n-am vrut să înțeleg — că „nu e bine să vorbeşti 
româneşte pe stradă”! (La urma urmei, cum să-i explici unui copil de-a-ntâia primară aşa ceva 
— fără să rişti să complici şi mai rău lucrurile?; pe de altă parte, cum să-şi imagineze un 
părinte, în condițiile date, că intoleranta etnică se va generaliza, se va propaga până jos — în 
lumea copiilor, infestând, până la fanatizare, vârste la care, în mod normal, lipseşte chiar şi 
conştientizarea sensului noţiunii respective?!) 

Aşa stând lucrurile, singurul vinovat eram eu: n-am respectat sfatul părintesc! 

De altfel, de cand ma stiu, n-am acceptat un sfat $i n-am respectat o interdictie decat 
daca le-am inteles rostul si finalitatea. 

Ba, uneori, nici dupa aceea... 

Asa a fost şi cu vorbitul pe stradă — în limba pe care am fost învăţat că imi aparține... 

Până la urmă, confruntat cu „realitățile străzii”, am priceput — ce-i drept, mai greu — 
sensul şi rostul interdictiei respective. 

Şi cam atât...măcar ştiam (încă destul de confuz...) de ce sunt, aproape zilnic, agresat. 

x 

Străzile amintite mai adineaori erau, fireşte, cele pe care mă întorceam, zilnic, de la 
şcoală acasă (după câteva zile de acomodare — ai mei m-au lăsat să mă descurc singur...). 

De fapt, nu eram singur, ci împreună (nu cu frate-meu — care avea alt orar, alte trasee 
şi alti companioni) cu un coleg care, întâmplător, locuia tot pe actuala stradă Horea. Numai 
că, în contextul de care ne ocupăm, prezența lui era aproape neglijabilă: Puiu Buzea (Ion 
Buzea — marele tenor de mai târziu), desi (de pe atunci) un malac ce impunea respect prin 
gabarit, nu era bun decât de un singur lucru — să-mi țină geanta (pentru a avea amândouă 
mâinile libere...)! 

Eu vorbeam, ca si astăzi, la fel de bine ungureşte (de-acasă — evident) ca si româneşte, 
dar colegul meu era departe (încă) de performanta de a conversa în limba pe care abia apucase 
(să înceapă) s-o învețe la scoala. Deci, şi să fi vrut, nu ne puteam înţelege în graiul lui Horthy. 
Iar perspectiva de a tăcea preț de un...kilometru ni se părea de domeniul absurdului. 

Să nu mai lungesc vorba. Pe strada Iorga, neexistând nici o scoala maghiară, şansele 
unui „conflict interetnic” erau mult mai reduse — ne puteam alege, cel mult, cu o înjurătură 
sau cu un scuipat, mai bine — sau mai putin bine directionat...(A propos, cam tot pe-acolo, 
verişoara mea primară Zoe Millea, soția viitorului întemeietor al Dreptului Comparat si al 
Dreptului Comunitar European — Leontin Constantinescu, a recepționat o flegmă, tot pe bază 
de vorbit româneşte, exact pe burta ei de gravidă în luna a noua, burtă în care isi petrecea 
ultimele zile intrauterine Vlad Constantinescu — astăzi şeful catedrei de Drept Internațional de 
la Universitatea din Strasbourg si doctor honoris causa al Universității...Babeş-Bolyai!) 

Ajunşi în Fötér (Piața Unirii) — pe care o traversam în diagonală (pe lângă statuia lui 
Matei...) — situația se schimba radical: era locul pe unde se intersectau diverse itinerarii 
(şcolare — sau nu), locul unde se mai şi stationa, unde se formau grupuri, se iscau discuţii, etc. 
Aici era aproape imposibil să nu fii...interceptat. După care, foarte operativ, se trecea la 
represalii: cei mai mari, cu condescendenta, se rezumau la invective şi amenințări (,,Kiszedem 
a szemedet, büdös oláh” — Iti scot ochii, valah imputit...), ejectii salivare sau niscaiva picioare 
în fund, cei de vârsta noastră (sau apropiată) săreau, în schimb, la bătaie. Bătaie în toată legea, 
cu pumni, cu picioare, cu ce mai era la îndemână... 

Necazul principal era faptul că eram singur, iar Tosilă (poreclă de mai târziu a lui Puiu 
Buzea) — „păzitorul de...servietă” — prin amintitul său gabarit (nu de-a-ntâia primară — ci de-a- 
ntâia de liceu) crea confuzie şi influenţa şi „calitativ” componenţa grupului agresor. Deci, cei 
cu care mă băteam erau nu numai mai multi, ci, de regulă, şi mai mari decât mine. 

Bineînţeles că, cu foarte rare excepţii, ieseam bătut şi ajungeam acasă cu nasturii rupti, 
hainele sfâşiate, nasul umflat, buza crăpată — sau chiar plin de sânge! 

Săraca maică-mea nu înţelegea ce progenitură bătăuşă a reuşit să zămislească, iar 
taică-meu a înţeles cum stau lucrurile abia după ce, în fine, l-am întrebat ce înseamnă „olâh” 
(că büdös ştiam, bineînţeles, ce înseamnă...). 

Cum s-a terminat? 

Complet nu s-a terminat niciodată (în perioada cu pricina) — dar s-a atenuat. De ce? 
Pentru că, după ce tatăl meu a fost dat afară de la Căminul (fost) Victor Babeş (unde aveam şi 
locuinţa) şi ne-am mutat pe Horea 3, la relativ scurt timp — Hotelul Astoria fiind rechizitionat 
de către Armata Ungară — am fost siliți să ne refugiem în casa unchiului meu (Aurel Millea — 

avocatul), pe Gyulai Pal (Maiorescu) 1. Ceea ce a prilejuit schimbarea rutei de intoarcere de la 
şcoală şi, implicit, lipsa unui interlocutor (românofon!). 

Ce-o fi fost în sufletul tatălui meu? 

Dar în cel al mamei mele — nepoata lui Zilahi Kiss Eliz — după ce, în fine, a început să 
înțeleagă că nu sunt agresor, ci victimă (şi încă a şovinismului maghiar!)? 

Că în sufletul meu ştiu ce era...(deşi intelegeam doar partial şi trunchiat — ignorând 
„rădăcinile” şi anumite „verigi”...). 

Biserica ,,din deal” 


Temerarii se mai aventurau cu sania şi pe Feleac (Calea Turzii) — dar partiile cele mai 
bătute erau, în ordinea dificultății, Bălaşa, Rosetti şi Bisericii ortodoxe. Şi nu numai datorită 
înclinării pantei, ci şi pentru că — circulaţia vehiculelor fiind derizorie — nimeni nu ne deranja 
cu niscaiva intenţii (sau mijloace) de deszăpezire. Aşa stând lucrurile, zăpada odată căzută — 
cele trei pârtii erau practicabile toată iarna. Jar iarna era iarnă! 

Dintre toate trei — cea mai căutată (de cátre...avansati) era cea de pe „Bisericii 
Ortodoxe”, având o pantă în jur de 30 de grade şi fiind cea mai aproape de centru. 

Desigur, toate trei se terminau în artere circulate (atât cât se circula la vremea 
respectivă...) şi, dacă zăpada era veche şi îngheţată, mai foloseam şi „plantoane” care ne 
avertizau de la distanţă: - maşinăăă...! 

Ce vremuri... ce vremuri... 

Însă „pârtia” care ne atrăgea (şi a continuat să ne atragă...) şi vara era tot cea mai 
piezişe, din mai multe motive (fără nici o legătură cu înclinația pantei): densitatea (şi 
calitatea) pomilor fructiferi, refugiul pe care îl asigura vecinătatea cu cimitirul şi (nu în 
ultimul rând) accesul cel mai rapid spre grădina botanică, cartierul Andrei Mureşanu (prin 
cimitir) şi pădurea Făget. 

Am circumscris universul în care (după ce grădina din Donat — din motivele arătate 
deja — şi-a pierdut farmecul şi personalitatea) am crescut, am deschis ochii asupra lumii 
înconjurătoare, i-am pipăit catifelările şi asperitatile, i-am cercetat luminile şi umbrele, am 
visat, am semănat şi am cules, am câştigat şi am pierdut, am cunoscut fericirea (0 zi — cât un 
secol...), am asistat, împietrit, la năruirea ei — şi-am luat-o de la început... 

Ce vremuri... ce vremuri... 


Am cam luat-o razna? 

Poate că da — poate că nu. 

Cele de mai sus au, totuşi, o legătură cu demersul pe care mi l-am propus ab ovo. 

Au — pentru că „pârtia” respectivă am descoperit-o, la urma urmei, tot ca o consecință 
(indirectă) a intolerantei etnice: fara Diktatul de la Viena (iredentismul izvorând din aceeaşi 
intoleranta...) aş fi fost elev la Scoala de pe strada Bob şi aş fi învăţat (acolo) religia statului — 
„Credinţa Străbună” — iar alţii ar fi mers (optional) s-o învețe (altfel) în alta parte; 

Au — pentru că hibridul uniat s-a născut din aceeaşi intolerantá etnică, spre a-i diviza 
pe românii din Ardeal şi a-i îndepărta de fraţii lor ortodocşi de peste munți; 

Au — pentru că intoleranta religioasă (variantă confesională a aceleiaşi intolerante 
etnice) a determinat, în 1795, amplasarea „extra-muros” a bisericii ortodoxe „din deal”. 

Aş putea continua, dar m-am săturat, o dată şi pentru totdeauna, de opacitatea şi 
obtuzitatea celor ce mă acuză, fără nuantarile necesare, de anti-uniatism. Mă închin, până la 
pământ, în fata unor Inochentie Micu, Samuil Micu, Gheorghe Şincai, Petru Maior şi multi 
alţii care au folosit, au ştiut să folosească diversiunea uniatá — capcană de subminare a unității 
românilor ardeleni, cu viză deznationalizatoare şi asimilatorie — împotriva initiatorilor acesteia 
şi împotriva sperantelor investite in ea, dar nu şi în fata instituției uniatismului, creată şi 
susținută de Vatican, Curtea de la Viena şi capul Bisericii Catolice de la Esztergom — cu un 
singur scop: dispariția românilor ardeleni şi integrarea lor în „națiunea maghiară”! 

Cine nu înţelege ceea ce spun (şi nimic altceva n-am spus nici în celelalte cărți) este 
sau mai sărac cu duhul, sau fanatizat până la imbecilizare, sau de rea-credinta. 

Nimănui nu-i spune nimic faptul că toți corifeii greco-catolici care au încercat să facă 
ceva pentru emanciparea românilor, pentru recunoaşterea lor ca naţiune, pentru păstrarea 
unităţii lor au sfârşit-o fie în temniţă (sau echivalente „monahale” ale acesteia), fie în exil?! 

Nimánui nu-i spune nimic faptul că Inochentie Micu, pentru a scăpa de puscaria din 
Graz, a fost nevoit să se refugieze la Roma — unde, în loc să 1 se facă dreptate, a fost destituit 
din funcția de episcop şi a murit în mizerie şi uitare?! 

Nimănui nu-i spune nimic faptul că înşişi corifeii Şcolii Ardelene au fost prigoniti, 
întreaga lor viata, de către propriul episcop unit — loan Bob?!! 

Aici nu este vorba de ceea ce a făcut instituţia, ci de ceea ce au încercat să facă — şi au 
reuşit să facă — nişte oameni, nişte români, în pofida menirii reale a Bisericii Unite cu 
Roma!!! 

Si în aceeaşi ordine de idei se încadrează şi munca de apărare a roméanitatii şi 
românismului pe care au dus-o (atât cât se putea) la bun-sfârşit şi máicutele de la „Maica 
Domnului”. 

Cinste lor — şi veşnică recunoştinţă! 

x 

Să ne întoarcem, cu promisiunea de-a nu mai deschide niciodată subiectul de mai sus 
(chiar dacă acuzele la adresa mea — unele dintre ele de-a dreptul ridicole si izvorate, probabil, 
dintr-un acut sentiment de vinovăție — vor continua), la „Biserica din deal”, la cei ce-o slujeau 
şi la amintirile (inclusiv colaterale) pe care locul, oamenii si împrejurările mi le-au sădit în 
memorie. 

Biserica, aflată, la câțiva pasi de urcus, pe partea dreaptă a străzii ce-i poartă numele, 
este o mică bijuterie arhitectonică în stil românesc (cu vagi influențe ale barocului târziu) — 
aşezată (mai retras) într-o grădină cu pajişte verde, arbuşti, copaci — şi (în fundal) nişte clădiri 
anexe. Nimic nu pare a se fi schimbat față de acum aproape 70 de ani — când i-am trecut 
pentru prima oară pragul (cu excepția frescelor interioare, refăcute între 1951-1958). 

Cel ce ne-a întâmpinat a fost părintele Florea Mureşanu, un bărbat cu statură 
impunătoare, frumos, cu o superbă barbă şaten-roşcată şi cu nişte ochi albaştri care te priveau 
cu bunătate şi blandete. (Nouă ni s-a părut, de la început, o întruchipare a... bunului 
Dumnezeu.) 

Tot acolo slujea şi părintele Costea — tot o splendoare de bărbat, dar în variantă 
brunetă („regele assirian” — cum îi spuneam noi, inspirați de o reproducere dintr-o carte...) 

Un alt personaj emblematic al locului era „doamna Eugenia” — soția părintelui 
Mureşanu (mama Deliei — colega mea), tot de o frumuseţe remarcabilă (dar, parcă, mai... 
întoarsă spre sine). 

Dacă cei doi bărbaţi ne-au cucerit de la început, personajul feminin ne-a indus, 
instinctiv, un vag sentiment de rezervă... (s-ar părea că copiii au — sau încă mai au, ca şi 
vietuitoarele necuvantatoare, un al nu ştiu câtelea simţ...) 

Majoritatea eram ortodocşi în clasă — realitate oglindită şi de compararea fotografilor 
de grup efectuate la sfârşitul anului, atât la şcoală (unde eram toți — indiferent de confesiune), 
cât şi la încheierea orelor de religie (ortodoxă). 

Fireşte, orele de religie (făcute cu cei doi preoți) sau serviciul divin se deosebeau prea 
putin de cele de la şcoală — mai greu a fost până ne-am obişnuit cu „Sfântul Duh” şi cu 
absenţa papei şi a purgatoriului (că treaba cu ,,filioque” ne lăsa totalmente rece...). 

Oricum, deşi ordinea era mai puţin riguroasă, pauzele mai lungi şi mai „de voie”, 
programul mai putin rigid, prezenţa (alternativă) şi prestanta celor doi bărbaţi asigurau o 
desfăşurare fără cusur (şi fără măsuri coercitive) a orelor respective. 

Şi încă ceva: am scăpat de „rozariu” — sursă de caznă (pentru unii) sau de trişare 
(pentru alții)... 

Nemaivorbind de „îngeraşii cu solzi” (cei avizaţi si...vizati ştiu despre ce este vorba!). 

Summa-summarum — „Biserica din deal” a reprezentat, cel putin pentru mine, o 
evadare spre noi orizonturi, mai apropiate de „lumea mea”, mai „bizantine”, mai telurice şi — 

o spun fara rautate — mai lipsite de ipocrizie. Drept care, m-am legat, pentru o viata, şi de 
locurile învecinate — de ,,partiile de vară” ce se deschideau în toate direcțiile... 

Cum rămâne cu...”firul roşu”? Acesta a trecut, ce-i drept — mai rar, şi pe acolo. lată un 
exemplu. 

Era o iarnă cumplită, cu omăt din belşug, şi, înainte de-a pleca acasă, câţiva 
„întârziaţi” am încins o bulgăreală. La un moment dat, ne pomenim cu o „canonadă” dinspre 
stradă: un grup de „descălecători” ne-a aruncat mănuşa! Am ridicat-o şi s-a pornit o 
bulgăreală „etno-politică” ce nu mai semăna de loc a joacă. Eram, numeric şi ca vârstă, de 
valori sensibil egale, aşa că lupta a continuat ceva vreme — fără învingători sau învinşi. Până 
când, din fruntea unuia dintre noi a început să tásneascá sângele: bulgárele ce şi-a atins tinta 
era, de fapt, o piatră căptuşită cu zăpadă! 

Obişnuit cu acţiunile solitare — m-am repezit în stradă şi i-am pus pe fugă pe agresori... 

Ce-a urmat e mai puţin interesant: ceva zăpadă, o batistă şi o căciulă peste au oprit 
sângerarea (că în situaţii de acest gen, de regulă, nu se apelează la adulti...). După care am 
plecat acasă. 

Dar a existat, totuşi, un martor: părintele Costea, care, aflat pe stradă, n-a văzut decât 
ieşirea mea furibundă şi fuga adversarilor (şi care, întâlnindu-se cu tatăl meu, i-a povestit — 
foarte satisfăcut — cele văzute). lar tatăl meu, după ani de zile (cum îi era obiceiul), nu mai 
ştiu cu ce ocazie — mi-a povestit, la rândul său, cele auzite de la „regele assirian”. 

Abia atunci am înţeles de ce-mi zâmbea (complice!) părintele Costea, şi peste ani 
buni, de câte ori mă întâlneam cu el pe stradă... 

Casa din Maiorescu 1... 


Am arătat, într-unul din capitolele precedente, cum am ajuns în casa unchiului meu de 
pe Gyulai Pâl nr. 1 (fostă — şi redevenită, mai apoi, Maiorescu) — casă cu trei nivele şi subsol, 
locuită de către Balogh ,,fótanácsos” (consilier şef) — la nivelul trei, familia unchiului meu 
(nivelul doi), noi (nivelul 1) şi, la subsol, d-l Gânya (fost Ganea — evident), şoferul unchiului 
meu, cu familia. 

În curte, imediat pe dreapta, era un castan de toată frumuseţea (astăzi depăşeşte în 
înălțime casa!) sub care — săpând, împreună cu fratele meu, tuneluri într-un morman de nisip 
şi lansând pe ele tancuri (ce scoteau sunete specifice şi scântei pe tunul din turelă) — ne jucam 
„de-a războiul”... 

În grădină exista un pavilion pe care, inspirați de filmul „Szâzhârmas visszatért” (103 
a revenit), l-am transformat în... submarin, cu punte de comandă, periscop, lansator de torpile 
etc. — comandând (şi... efectuând) diverse manevre şi atacuri submarine... 

Fireşte, cei doi copii ai d-lui ,,fótanácsos” (de vârsta noastră — a mea şi a fratelui meu) 
mai participau şi ei, ocazional, la „operaţiunile militare” — moment în care limba folosită 
devenea cea maghiară iar inamicul fictiv (dar şi abstract şi atemporal — până atunci) devenea, 
vrând-nevrând, dacă nu real, măcar „obiectivat” şi nominalizat. Oricum, conflicte 
„interetnice” n-am avut, poate şi datorită faptului că locația (luare temporară în folosință!) 
respectivă a fost de durată relativ scurtă. 

Mai era, în fundul curții, un garaj în care, separat de maşina „în exerciţiu”, mai exista 
una veche şi dezafectată — în care ne jucam „de-a condusul” (,,directia” şi schimbătorul de 
viteze fiind încă funcționale). 

Dar locul preferat (de departe) era un prun (prune făcea mai rar, dar avea o coroană 
„multilateral dezvoltată”) de lângă gard, unde ne-am instalat un veritabil punct de observaţie 
(inclusiv cu loc... de şezut) de unde controlam tot ce se întâmpla pe strada Paris (ba mai şi 
trageam cu praştia după tinte imaginare sau, mai rar, chiar reale...). 

Cât priveşte casa, ea era, printre altele, locul unde maică-mea — pianistă ce a studiat la 
Conservator cu Arpad (elev de-al lui Liszt) şi cu Chovân şi Szendy (la Academia din 
Budapesta) — a încercat să mă inițieze în tainele pianului. Numai că, deşi o ascultam cu mare 
plăcere cântând Chopin, Schumann, Beethoven, Mussorgsky, Rahmaninov, Debussy..., deşi 
instrumentul (o pianină Steinway — luată de la „Casa Triska” — pentru care ai mei au dat un 
pian Franz Wirth în stare bună şi încă o sumă apreciabilă pe deasupra) era o bijuterie — pe care 
o am şi acum, în perfectă stare de funcționare, la mine acasă, intențiile mamei mele au produs 
un..., avorton”: chiar dacă la început totul a mers strună, în momentul în care a trebuit să cânt 
lucruri diferite cu stânga şi cu dreapta (deci, o temă şi o contratemă) m-am sculat, am închis 
capacul pianinei şi am declarat, solemn, că nu mă mai interesează chestiunea. 

În paranteză fie spus, până la urmă am învăţat să cânt (şi nu oricum — ci la nivel de 
profesionist, câştigând din muzică atâţia bani încât din penultima clasă de liceu şi până am 
terminat cei şase ani de medicină m-am întreținut singur), însă ca autodidact, după ureche — 
cum ar veni. (De altfel, idolul meu — inegalabilul Erroll Garner — n-a citit, nici el, vreo 
partitură muzicală în viaţa lui!) 

Cu riscul de-a prelungi, nepermis de mult, paranteza — voi mai povesti ceva. Pe la 18 
ani, nefiind — acasă — încorsetat de „secţia ritmică” şi nici obligat să „strălucesc” în fata unui 
public (ca „invitat de onoare”), cântam mai liber, mai dezordonat — încercând diverse „efecte 
speciale”, „noi achiziţii”, etc. Într-o zi, maică-mea mă abordează: 

- Am trecut, ieri seară, pe strada Avram Iancu şi am auzit, prin nişte ferestre deschise, 
un pianist: ăla da! — ce ritm, ce armonie, ce frazare, ce... 

- Stai puţin, geamurile erau la etaj? 

- Da... 

- Clădirea era vis-a-vis de locul unde „Bisericii Ortodoxe” se întâlneşte cu „Avram 
Iancu"? 

- Da... (vocea mamei mele a început uşor să tremure...) 

- Nu cumva asta ai auzit?...S1, aşezându-mă la pianină, i-am cântat valsul lent pe care 
îl auzise — exact aşa cum îl cântasem la clubul respectiv (pe unde mai treceam din când în 
când şi, de regulă, eram invitat, de cei din orchestră, să le cânt ceva...). 

Ochii mamei mele s-au umplut de lacrimi şi doar atât m-a întrebat: - Tu ştii sá cánti şi 
asa...?! 

Sá ne intoarcem, insá, in timp si spatiu, la casa despre care vorbeam. 

Etajul al doilea, ocupat de unchiul şi mătuşa mea, împreună cu fiica lor mai mare — 
Carmen Millea (măritată Mureşanu) şi soțul — Liviu Mureşanu, mi-a rămas în memorie (pot sá 
întocmesc şi astăzi un plan detailat al tuturor camerelor — şase la număr — împreună cu întreg 
mobilierul, inclusiv locul de amplasare al fiecărei piese, ba îmi amintesc până şi tablourile...) 
fiind locul unde se reunea, săptămânal, întreaga familie — cu excepția refugiaților (opt 
persoane) şi locul unde am luat primele şi (de departe) cele mai temeinice ore de limba 
franceză. 

Despre respectivele reuniuni s-ar putea scrie o carte aparte. Redau doar două episoade 
— amândouă cu conotaţii „artistice”. 

Vară-mea Carmen era mare amatoare (şi cunoscătoare) de pictură. Având, în păstrare, 
un tablou care-i plăcea în mod deosebit, a dorit, cu tot dinadinsul, o copie. A apelat, în acest 
sens, la maică-mea (pictoriță amatoare deosebit de talentată). Copia fiind gata — mama a 
acoperit partea de jos a celor două tablouri (unde, pe original, era semnătura iar, pe copie, 
„după...”) şi le-am dus sus. Carmen s-a uitat, s-a tot uitat...şi n-a fost în stare să deosebească 
copia de original... 

Cealaltă poveste e legată de ceva serbare de familie, unde trebuia să ne producem şi 
noi — fratele meu (Aurel — Relu) şi cu mine, fiind vorba de ceva „cântecel” pe două voci, 
„vocea a doua” revenindu-mi mie. În plin chin de învăţare, a intervenit maică-mea şi i-a spus 
lui Carmen să mă lase în pace — că rezolvă ea. 

La „serbare” am avut mare succes, „vocea a doua” fiind construită nu numai pe terțe 
sau sexte — dar şi pe porțiuni de contrateme ce păreau realizate după toate canoanele 
polifoniei. Vară-mea a exclamat: 

- Tanti Pityi — cum aţi reuşit? 

- Nicicum! 

- Adică...? 

- Armonia şi „contrapunctul” sunt realizate în mod spontan, aici şi acum, de către 
Zeno. 

- Vreti să ziceti că a improvizat?! 

- Se poate spune şi aşa... 

Carmen a rămas cu gura căscată — iar eu nu intelegeam ce mare scofală am 
făcut...(numai maică-mea ştia că Dumnezeu mi-a dat un auz — nu melodic, ci armonic — 
aproape perfect). 

Cât priveşte orele de franceză (cu vară-mea), după deprinderea elementelor de bază 
(cu accent pe gramatică) — „manualul” din care primeam lecţii pentru acasă era nu unul de 
conversație, ci un fel de ghid turistic al Parisului (intesat cu date istorice, de arhitectură, 
pictură etc.). 

Drept care, vizitând pentru prima oară Parisul (1983) şi plimbat fiind prin oraş sau la 
Versailles de către nişte prieteni, m-am pomenit explicându-le (eu) ghizilor mei cine a fost 
Lebrun, Le Notre, Coysevox... sau că cel cu „mansarda” a fost Francois Mansard, iar cel ce a 
construit Domul Invalizilor a fost, mai târziu, Jules Mansard... 

Era să uit: la toate acele (amintite) reuniuni de familie, dacă era de fata şi bunicá-mea 
(mama mamei mele) — care nu stia o boaba romaneste — toata lumea vorbea excluziv 
ungureste. (Am tinut sa fac aceasta precizare — care in conditii normale ar fi fost total inutila 
sau chiar deplasată — tocmai pentru a sublinia că în ciuda condiţiilor mai mult decât anormale, 
nimănui din familie nu-i trecea măcar prin minte să facă generalizări sau să devină, la rândul 
său, şovin). 

Pentru că, respectivele condiţii (mai mult decât) anormale ne-au urmărit şi aici. $i, de 
această dată, le-au afectat — direct şi în primul rând — pe cele două unguroaice din familia lui 
Silviu Millea: maică-mea şi bunică-mea. 

Eu am scăpat cu o singură stupitură (foarte bine directionata) care a poposit oblu în 
ochiul meu drept: până în prezent mi-a rămas vie acea senzație de căldură umedă... Nu ştiu 
cine era stupitorul (un băiat de 15-16 ani) dar era de-al casei şi îl admir, şi acum, pentru 
performanţa de-a fi „lovit din mers” cu aşa o precizie...(ce vorbesc — nu din mers, de fapt 
cobora în fugă scările!). 

Ce patira „prinţesa de Zalău” şi „Lof5”, „Primor” Radnothi Deak Etelka? 

Patira că, săptămâni în şir, prima lor îndeletnicire matinală a fost să iasă cu cârpa şi cu 
găleata şi să spele clanta de la uşa de intrare in apartament — mânjită, în timpul nopţii, cu 
excrementele „civilizatorilor bazinului carpatic”!!! 

E de mirare că primul lucru pe care l-a făcut maică-mea, după reîntoarcerea 
administraţiei româneşti (13 martie 1945), a fost să-şi schimbe numele din Etelka — în Otilia? 

Şi să nu-şi închipuie nimeni că „vidanjarea” cu pricina ar fi reprezentat ultima 
picătură! 

Alte... „picături” 


Să încep cu fleacuri. 

Eram la Someş, împreună cu vechii mei prieteni (Anti, Karcsi, Sanyi etc.) şi am 
plecat, singur, în susul apei — până la „Sahara” (o plaje de nisip fin, unul din puţinele locuri 
unde puteai intra în apă fără să fii supărat nici de pietre — dar nici de nămol). Am început să 
înot dus de curent...(ceilalti fiind aşezaţi chiar pe mal). Deşi mă aflam încă la distanță — 
sunetul propagându-se incredibil de bine la suprafaţa apei (odată am văzut un român şi un 
bulgar, aflați fiecare pe malul propriu al Dunării, „conversând” în acest mod!) — i-am auzit ce 
discutau. Mai precis — concluzia finală: - Milyen szépen jatszik ez a fiu...milyen kar hogy 
român! (Ce frumos se joacă băiatul ăsta...ce păcat că-i român!) 

Fleac, fleac, dar definitoriu în contextul dat! 

Să mai ridicăm „ştacheta” şi să avansăm în timp până imediat după 23 august 1944. 

Într-o dimineaţă, la o oră destul de mică, mă trezesc nişte răpăituri de mitraliere. Ce s- 
a întâmplat? S-a întâmplat că armata ungară a atacat România, practic pe toată granița cu 
„Ardealul de Sud”. Deci, şi unitățile din Cluj şi-au început înaintarea spre Feleac, spre munţii 
Gilăului — obiectivul fiind cucerirea restului Ardealului! 

Nu discutăm, aici şi acum, caracterul sinucigaş al iniţiativei (peste două luni, la 
sfârşitul lui octombrie, întreg teritoriul ardelean era eliberat deja de trupele románesti...), ci cu 
totul altceva. Ce anume? Faptul că — toți vecinii ieşind şi ei în curte — l-am auzit pe (tolerantul 
şi paşnicul...) Toni bácsi exclamând: - Ezt mar reg megkellett volna csináljuk! (Treaba asta 
trebuia s-o facem deja de mult!). 

Fără comentarii...(Deşi, pentru cei ce nu văd decât agresiuni „fasciste” şi nu vorbesc 
decât de „revizionism horthyst” — „fleacul” de mai sus ar trebui să fie dovada supremă că, 
dacă nu neapărat şovinismul, dar iredentismul maghiar era — şi continuă să fie — o trăsătură 
generală, prezentă chiar şi la oameni de calitatea şi structura lui Toni bacsi!) 

Să trecem la alte „picături” (nu de apă — ci de plumb topit...). 

În 1944, tatăl meu (cel pe care l-am descris — aşa cum l-am descris — în primul capitol) 
a fost arestat, împreună cu alti intelectuali români, şi închis la ,,Toloncház” (Casă pentru 
escortati) — de unde urma să plece, sub escortă, spre o destinaţie „specială”: mină de plumb, 
câmpuri minate — pentru ,,deminare” (am folosit ghilimele — pentru că deminarea cu pricina 
însemna mânarea respectivilor pe zonele minate spre a le „detecta” cu preţul vieţii...) etc. — că 
de trimis în „linia întâi” nu mai era bun la 48 de ani! 

Ce-a urmat? Mai întâi, însă, să redau o convorbire telefonică la care am fost, 
întâmplător, martor (ba aflându-mă încă şi foarte aproape de receptor...). La un capăt al 
firului, o persoană foarte importantă — să-i zicem grof Nagylapossy Lapossy Aladár — care, 
după ce şi-a prezentat toate titlurile de noblețe, i-a poruncit bunicii mele (aflată la celălalt 
capăt...) să-i comunice tatălui meu să se prezinte imediat la dânsul. După care a urmat 
dialogul: 

- Megértette? (ati înțeles?) 

- Megértettem (am înțeles) : Lapossy Aladâr ur azt tizeni Millea Szilviusznak hogy 
keresse fel (d-l Lapossy Aladar îi transmite lui Silviu Millea să-l caute)... 

- Grof Nagylapossy Lâpossy Aladár! — megértette? 

- Megértettem — Lapossy ur... 

- Kikérem magamnak! (nu accept aşa un afront!)...De ki beszél ott? (Da’ cine vorbeşte 
acolo?) 

- Lofó, Primor Radnothi Deak Etelka!...(După care bunicá-mea a trantit receptorul). 

Două precizări: 

- Lof6 (căpetenie de călăreţi) şi Primor sunt cele mai înalte titluri în ierarhia grănicerească 
secuiască — secuii neavând decât o aristocrație de această factură; 

- a fost pentru prima (si ultima) data cand am auzit-o pe bunica mea prevalandu-se de aceste 
titluri... 

Să mă întorc la tatăl meu. Nu ştiu daca „convorbirea” de mai sus a avut vreo legătură 
cu arestarea lui — în schimb ştiu că maică-mea (nepoata lui Zilahi Kiss Eliz — prințesă de 
Zalău) şi bunică-mea (cu titlurile ei sus-pomenite) au umblat ca disperatele, numai ele ştiu pe 
unde, zile în şir, până au reuşit să-l scoată pe tata din respectiva ,,Toloncház”... 

Si mai ştiu că majoritatea celor ce n-au avut şansa tatălui meu — nu s-au mai întors în 
veci! 

Nu mi-a vorbit niciodată, tot restul vieţii sale, despre zilele petrecute acolo — şi nici eu 
nu l-am întrebat... 

Mi-a fost de ajuns să-l vad, la întoarcere, cum arăta...(el, care schimba, zilnic, tot ce 
era pe el — inclusiv costumul şi pantofii...). 

Şi după toate astea, când urma să treacă „frontul” peste Cluj, tata a organizat un 
refugiu — în adăpostul antiaerian al hotelului Astoria — pentru întreg personalul hotelului 
(personal aproape integral maghiar), cu locuri de dormit, rezerve de apă, rezerve de alimente, 
etc., etc. Mai mult, pentru că primii care au intrat în Cluj au fost românii (iar ruşii, veniți după 
ei, umblau, cu precădere, după băutură şi femei), a reuşit să-l contacteze pe un văr de-al 
nostru, Dumitru Pulca, şi, prin el, pe un alt militar român (Titi Polena) şi să-i determine (cu 
aprobare de la superiori) să stea de pază (alternativ) la intrarea în hotel, împiedicându-i pe ruşi 
să intre, sub pretextul că în clădire s-ar afla un obiectiv al comandamentului militar român. Ba 
a mai adunat şi fetele şi femeile tinere şi le-a ascuns într-o încăpere ştiută numai de el şi de 
mecanicul hotelului. 

Desigur, peripetiile din acele zile şi săptămâni ar putea, adunate laolaltă, să umple 
paginile unei (alte) cărți. 

Să rămânem, însă, la „picături”... 

Alte „picături” ?! 

Cine crede că m-am chinuit să le adun tendentios sau să le înfloresc pro domo — se 
înşeală amarnic! 

Dacă m-am chinuit cu ceva — m-am chinuit, sine ira et studio, să le culeg, dintr-un 
impresionant noian, pe cele mai reprezentative şi nerăstălmăcibile, să le prezint cât mai sec şi 
să le mai şi diluez într-o multitudine de date şi întâmplări neutre şi cu cât mai puține conotaţii 
„tematice”. 

Pe cei care s-au săturat (printre aceştia existând, din păcate, chiar şi martori sau 
victime ale epocii...) îi liniştesc că este vorba de...ultima picătură. 

Pentru a fi înţeles (de unii) va trebui să reamintesc că din octombrie 1944 (când a fost 
eliberat Clujul) şi până în 13 martie 1945 (când s-a reîntors — efectiv — administraţia 
românească) Ardealul de Nord a fost condus, de jure, de către armata sovietică de ocupaţie, 
iar de facto, de către autoritățile maghiare (aceleaşi — transformate, peste noapte, in 
antifasciste şi fervente promotoare ale comunismului!) — pe clădirile oficiale din Cluj, de 
pildă, fluturând, alături de steagul roşu, tricolorul...roşu-alb-verde!!! (amănunte in 
ADDENDA). 

A fost una din cele mai sinistre perioade, când sovinismul — travestit în „luptă de 
clasă” — a îmbrăcat cele mai perverse forme, colaborationismul maghiar având un unic scop: 
păstrarea status quo-ului privitor la Ardealul de Nord. 

Ceea ce vreau să evoc s-a petrecut, însă, nu în lumea politicului, ci tot în cea a copiilor 
— de această dată mai către graniţa cu adolescenţa. De unde a pornit totul? De la nişte fulare 
de lână — bordo-portocaliu-mov (şi nu roşu-galben-albastru) — primite cadou de la o mătuşă 
(tanti Cheti — din Bucuresti), cu care ne-am dus (frate-meu şi cu mine) la patinaj, în parc, (prin 
februarie 1945). Patinánd, am observat noi că frecvenţa îmbrâncelilor („accidentale”) parcă e 
mai mare, ba am auzit şi ceva aluzii la ,,piros-sarga-kék” (roşu-galben-albastru) dar nu le-am 

dat importanță — doar ne aflam in România şi eram elevi la proaspăt renăscutul liceu 
Gheorghe Barițiu (eu în clasa a-ntâia, frate-meu în a doua)... 

Pe drumul spre casă — întuneric beznă pe strada Băilor. La un moment dat, de după 
contrafortul unui gard de cărămidă, apar doi tipi (mai mari decât noi) şi dau să ne lovească în 
cap. Eu parez lovitura, dar fratele meu (mai puţin versat...) este lovit, în plin, cu o patină 
montată pe bocanc. Cade, îşi pierde cunoştinţa şi i se umple fruntea de sânge. Agresorii o iau 
la fugă. Ce era să fac? Am încercat, cât am putut, să-i opresc sângerarea, l-am pansat cu o 
batistă, i-am înfundat bine căciula, l-am luat în spate şi am pornit-o spre casă (strada complet 
pustie...). De pe la jumătatea drumului (undeva pe strada Gh. Barițiu) m-a mai ajutat şi un 
adult. 

Până acasă frate-meu şi-a mai revenit, dar nu se putea tine pe picioare: ce mai — 
traumatism cranio-cerebral deschis, cu comotie-contuzie cerebrală! 

Maică-mea mai să leşine când ne-a văzut. A fost chemat imediat un medic (nu dr. 
Kappel, medicul nostru de familie, „beneficiar” al „Soluției finale” — ci altcineva), care a 
dezinfectat plaga, a pansat-o (nu se prea sutura orice — mai ales la copii...), a recomandat 
repaus absolut la pat şi pungă cu gheaţă (la acea vreme sulfamidele erau o raritate iar 
antibiotice nu existau). 

Din fericire, plaga s-a vindecat fără infecţie, durerea de cap a cedat, n-au apărut 
complicaţii neurologice — iar după şapte zile frate-meu s-a sculat din pat şi a redevenit, în 
curând, elevul sârguincios de până atunci. 

La relativ scurt timp, în 13 martie 1945, Ardealul de Nord a reintrat sub administrație 
românească şi s-a reintegrat, efectiv, în România — zi în care guvernul s-a deplasat la Cluj, iar 
în Piaţa Unirii a avut loc o mare adunare festivă. 

A fost ziua în care mama — după ce i s-a umplut definitiv paharul — ne-a îmbrăcat de 
sărbătoare, ne-a pus tricolorul (roşu-galben-albastru) în piept, ne-a luat de mână şi a ieşit cu 
noi, ca o leoaică, în stradă. 

De ce ca o leoaică? Pentru că de bătut chiar n-a apucat să se bată, dar altercatii verbale 
a avut cu duiumul până am ajuns la locul sărbătoririi... 

Aşa fu cu „picăturile”... 

Şi aşa se făcu că nepoata de prinţesă a devenit din Etelka — Otilia. 

Si aşa se făcu că, după vreo 15 ani, când am venit odată să-mi văd, împreună cu soţia, 
părinţii la Cluj, a avut loc următorul dialog (legat de meciul de fotbal România-Ungaria, care 
tocmai se transmitea): 

- Săru'mâna mami dragă. 

- Servus — draga mamii. 

- Cum stăm? 

- Conduc ai noştri... 

- Care ai noştri? 

- Cum care? — românii! 


Şi, ca să mă întorc la dialogul din Consiliul Municipal, asta au reuşit să facă, stimate 
d-le K..., conationalii dumneavoastră între 1940-1945, nu atât cu mine, corcitura, ci cu 
nepoata lui Zilahi Kiss Eliz... 

ADDENDA 

CUVÂNT ÎNAINTE 


Addenda conţine completări la cele prezentate în carte, fiind vorba atât de unele 
trimiteri exprese existente în text — cât şi de alte aspecte ale realitatilor posttrianonice din 
Ardeal (raportate la perioadele distincte ale acesteia: interbelică, intrabelică, postbelică — pre 
şi postdecembristă). 

În acest sens, am folosit, pe de o parte, reproduceri în facsimil şi, pe de altă parte, 
redarea unor fragmente din apariţii editoriale anterioare, unele provenind din volume 
publicate în ultimul deceniu, altele apărute în săptămânalul „Timpul — 7 zile în România şi în 
lume”, în perioada 1994-2005, sub forma unor cicluri. 

De asemenea, ne-am permis sá mai adăugăm: o "decupare" din publicația bilingvă 
"Funcţionarul particular" care apărea la Cluj (nr. 3 din 1 mai 1928); câteva fotografii, care 
ilustrează pasaje din prima parte a cărții; un mic "eseu" (aproape studiu) despre originea 
numelui MILLEA (întocmit de fratele meu Aurel Millea). 

Desigur, cartea se opreşte în perioada imediat postbelică (fiind vorba, evident, de cel 
de-al doilea război mondial), dar, pentru că am susţinut că iredentismul maghiar este un 
fenomen peren şi, pe de altă parte, că istoria se (re)scrie şi astăzi partizan şi mincinos, am 
găsit de cuviinţă, în Addenda, să aduc, cât de cât, chestiunea la zi. 

În aceeaşi ordine de idei, pentru că demersul meu a plecat, în ultimă analiză, de la 
statutul de „corcitură” şi implicaţiile sale (aflate in total dezechilibru — în funcție de unghiul 
de abordare!), am considerat oportun să prezint, în final, şi o viziune relativ recentă asupra 
chestiunii — aparținând părții „păgubite” la Trianon. 

Încă ceva: dacă Addenda, contrar uzanțelor fireşti, va depăşi cumva în întindere cartea 
propriu-zisă, îmi cer, anticipat, cuvenitele scuze. 


Autorul 

„Cluj, | Mai 1928. 


FUNCTIONARUL PARTICULAR 


ORGANUL SINDICATULUI FUNCTIONARILOR PARTICULARI DIN CLUJ 


REDACȚIA ȘI ADMINISTRAȚIA: CLUJ, STR. MEMORANDULUI 21. — TELEFON: 585. 


Sisi Millea 

~ In seara de 11 Aprilie a. c. i-s’a serbat la 
Sindicatul nostru ziua nașterii si noi ne folosim de 
acest prilej prielnic, de a ne ocupa în foaia noastră 
de personalitatea acestui 
distins membru al Sin- 
dicatului nostru. 

DI. Millea este direc- 
tor la societatea ano- 
nimă de asigurare „Mi- 
nerva“ si la „Hotelul 
Astoria“ din Cluj și 
postul său inalt nu l-a 
reținut de a se înscrie 
membru în Sindicat. 

Dar DI. Millea nu nu- 
mai că s'a înscris mem- 
bru ca multi dintre noi, 
cari își achită . taxele 
lunare și încolo stau 
departe de viaţa sin- 
dicală. Nu, DI. Millea 
este cel mai activ mem- 
bru al Sindicatului și 
ca recunoștință pentru 
activitatea rodnică ce o 
depune, Adunarea Ge- 
nerală din acest an, l-a 
ales vicepreședinte. 

Tot timpul său liber 
DI. Millea il pune în 
serviciul Sindicatului, 
conducându-i întreaga 
gestiune administrativă, 
socială și culturală, ba 
executând chiar aproape 
toate din multele lucrări 
ale Sindicatului. 

„In timpul de mai bine 
de un an, de când face parte din Sindicat, a 
lăsat urme adânci de progres, toate rezultatele 
Sindicatului fiind obținute prin contribuţia sa morală, 
fizică şi materială. Căci fratele Sisi mai are și obiceiul, 
ca tot prisosul banilor săi, să-l jert'eascá Sindicatului. 

El nu invocă motive de incompatibilitate, cu 
cari unii — chiar cu poziţie socială mai inferioară 
decât a Dlui Millea — caută să-și justifice rezerva 
lor față de Sindicat. 


34 


El nu se simte jignit că s'a scoborât în mij- 
locul nostru, între cari sunt și funcționarii Minervei, 
adică colaboratorii săi direcți din societate. Si nici 
nu se poate simţi jignit, pentrucă scoborându-se a 
început a ridica pe cei de jos spre inălțimea Dsale, 

* E * 

Dar sá revenim acum 
la însași serbarea. Ea 
a fost aranjatá in mod 
spontan de cátre mem- 
bri functionari de am- 
bele sexe ai Minervei, 
aşa că înafară de ace- 
știa numai puțini alți 
membri ai Sindicatului 
au putut participa, aceia 
cari în seara amintită 
întâmplător au trecut 
pela Sindicat. 

Serbarea a decurs 
într'o atmosferă plină 
de animaţie a înaltă 
cameraderie. Dlui Millea 
i-s'a predat, ca amin- 
tire, o batistă de mă- 
tasă cu semnăturile re- 
produse ale functionari- 
lor Minervei. 

S’a toastat din partea 
membrilor Andrei Né- 
methy, Stefan Ujfalvi, 
lon ApolzansiDr. Marcu 
Antal. DL. Millea a ra- 
spuns fiecărui in parte, 
muljumind pentru acea- 
sta neașteptată mani- 
festare. 

Fratele Sisi a mers 
însă și mai departe. 
Pentru comemorarea acestei serbări, a donat Lei 
2000.— ca bază unui fond, al cărui scop ur- 
mează să se fixeze mai târziu. 

La ceasurile două serbarea a luat sfârșit și 
toți au părăsit localul Sindicatului plini de satis- 
factie, nu numai pentrucá au putut da dovadă de 
recunoștință față de un om al muncii, dar şi pentru 
ináltarea sufletească, ce a: procurat-o tuturora această 
serbare, prin felul cum a decurs. 

Publicând aceste rânduri, nu ne-am gândit 
să-i cântăm osanale Dlui vicepreşedinte Sisi Millea, 
ci să facem unele constatări reale şi prin ele să 
dăm îndemnuri nobile si pentru alţii. 

Si poate; că nu .zádarnic o spunem. p 

p. 


După un nou an de muncă. 


Sindicatul nostru a împlinit un nou an de 
muncă si din raportul Conziliului de Administratie, 
publicat de noi în numărul din Februarie a. c. se 
reoglindesc rezultatele obținute. 

Ținând seamă de greutățile inerente începutului, 
rezultatele pot fi considerate ca satisfăcătoare. La 
Sindicat sa muncit, putem zice s’a muncit cu 
efect bun. 

S’a consolidat situația materială a Sindicatului 
și spiritul de organizare a funcționarilor particulari 
a prins ceva rădăcini. Acest spirit sa răspândit 
putin, dar nici pe departe în măsura dictată de 
imprejurările vietei noastre de azi. Mai întâi nu 
toţi funcționarii “particulari s'au grupat în jurul 
Sindicatului, apoi multi dintre ei, înscriși în Sindicat 
ca membri achită regulat taxele, fără a lua parte 
si cu sufletul la viata sindicală. Nu vrem să acuzăm 
aici pe nimeni. Vrem numai să scoatem la iveală o 
constatare și aceasta cu un singur scop: de-a pro- 
duce o schimbare în ținuta celor vizati aici. 

Fiecare funcţionar particular trebuie să fie 
convins, că viața. lui — ca a fiecărui om — este 
legată de multe necesităţi, cari individual cu greu, 
dar prin colectivitate, cu mai multă ușurință se pot 
satisface. 

Sindicatul isi are, ca organ conducător al lui, 
un . Conziliu de “Administraţie, în care ocupă loc 
acei membri, dela cari se "poate aștepta cea mai 
rodnica muncă. Dar și acest Conziliu nu se va 
putea manifesta, decât în măsura în care se de- 
sprinde forța morală din sânul totalităţii membrilor. 

Conziliul discutând programul de muncă 
ponm viitor a reținut două puncte principale: 

1., sindicalizarea tuturor funcționarilor parti- 
culari Ain Cluj și 

úg înfiinţarea băncii lor. 

Saca tuturor funcţionarilor, se poate 
face însă numai atunci, dacă fiecare actual membru 
va înzista în cercul colegilor cunoscuți, să se înscrie 
ín Sindicatul nostru, făcând ceea mai intenzá pro- 
pagandă. 

Pentru realizarea punctului al doilea: înfiin- 
tarea băncii, trebuie sá ne deschidem pungile, din 
toată sărăcia noastră. Banca este o necesitate pentru 
noi, e chemată să formeze o bază de razim pentru 
toate acţiunile noastre viitoare. Banii dati în scopul 
înființării băncii formează pentru fiecare membru 
un plasament bun și sigur și banca nu va forma 
numai o operă economică, ci si una de mândrie 
pentru fiecare funcționar particular din Cluj, o do- 
vadă, că si oamenii săraci, dar prin insufletire, 
Știu să creeze si în afară de Slujba lor, ca grupare 
de breaslă. 

Prin stáruinfá de fer, multe lucruri frumoase 
se pot realiza. In gruparea noastră tineră trebuesc 
făcute încă imens de multe lucruri. 4 ane 

Inainte dar! ee AL 
0000000000000098 econ. seee... .e.e..»p 


A cázut ín cursá. 
O poveste adeváratá. 


Așa a páfit-o un confrate al nostru, dupá cum 
vá povestesc aici. 

A citit in foaia noastra despre avantagiile, ce 
se acordă membrilor de către diferite firme. Si 
citind și-a frământat gândul, de unde să înceapă 
și la care firmă să se oprească. Avantagiile deve- 
niseră pentru el un vis frumos. Făcu iute socoteală 
de ceeace avea nevoie și a calculat suma de care 
ar putea beneficia pe urma acestor avantagii.. Şi-i 
râdea inima, când se gândea, că la o cheluială de 
2000'— Lei, îi rămâne o economie de 500— Lei. 

S'a inarmat cu legitimatia de membru al Şin- 
dicatului şi a pornit la drum, cu un plan binepre- 
cizat. Om cu imparteala la toate, sa gândit că 
prima necesitate ar fi să-și curețe — în preajma 
Sf. Paști — sufletul. Dar cum intre avantagii nu 
se amintea de un preot, care ar spovedi și cumi- 
neca pe membri cu reducere, a trecut de-a dreptul 
la punctul al doilea: curăţenia trupului. 

Și și-a zis: avem reducere la toate băile pu- 
blice . la care să mă duc? Ei de astădată să 
încerc la cea mai nouă baie, la cea a Sanatorului 
Parc, deschisă abia zilele aceste. Zis și făcut! 

Se prezintă la ghișeul cassei. 

— Vă rog să-mi daţi un bilet de baie cu 
25°/o reducere. 

— Carnetul Dvoastre de membru al Sindi- 
catului, — răspunde drăguţ o domnişoară prin geamul 
deschis al casieriei. 

— Má cunoaşteţi doar, 
altcum priviți legitimatia. 

Tovarășui nostru rămâne surprins, când 
domni oara serioasă, cu degetele delicate îi prin- 


domnişoară! De 


`~ de legitimatia. 


— Nu vei crede, că e falsă, domnișoară? 

— Nu e falsă, dar nu e valabilă ! răspunde 
scurt domnişoara, dupăce şi-a aruncat privirea pe 
legitimatie. 

Si tovarășul voia să injure gazeta noastră, 
în care a citit despre avantaj și Sindicatul pentrucă 
i-a pus în mână o legitimație  nevalabilă, când 
domnisoara îl lămuri: 

Reducerea se acordă numai membrilor 
Sindicatului sa | 

— Dar eu sunt membru ... întrerupe el. 

— ... la curent cu taxele de membru! 

Vis spulberat! Calcule nimicite! Ofta confra- 
tele nostru. Dar nu slăbi sufletește... era om 
practic si nu se da ușor bătut . . . isi îndreptă paşii 
grăbiţi spre Sindicat si se puse la curent cu taxele. 

‘Siret om însă. Nu a spus patania nimănui, ca 
să cadă și alţii în cursă! 

Dar eu totuși am aflat-o ! Hihihi. 


he évfolyam 


A MAGANTISZTVISELO | 


Cluj-Kolozsvar, 1928 majus | 

SZERKESZTŐSÉG ES KIADOHIVATAL: CLUJ, STR. MEMORANDULUI 21. TELEFON: 585. 


Millea Sziszi 


A cluji „Minerva“ Biztositó R-T. és az 
»Astoria“ szálloda igazgatóját, illetve Szindikátu- 
sunk alelnökét, születés napja alkalmából, fî. évi 
április hó. 11-én a „Mi- 
nerva“ Biztosító R.-T. 
mindkét nembeli tisztvi- 
selői — meglepetés- 
szerüen — a Szindiká- 
tusban, bensdségesen’ 
meleg és családias ün- 
neplésben  reszesitette. 

" Az fentieken kivül, — 
akik titokban rendezték 
az estélyt — csak azok 
voltak jelen, akik neve- 
zett estén véletlenül top- 
pantak be a Szindiká- 
tusba.  . 

Felhasználjuk az al- 
kalmat, hogy lapunk- 
ban is foglalkozzunk 
Szindikátusunk kiváló 
tagjával és ezen a he- 
lyen is elismeréssel szol- 
gáljunk a Szindikátus 
terén kifejtett tevékeny- 
kedéseiért. 

Millea Szilviuszt ma- 
gas pozicidi nem tar- 
tották vissza, hogy tagja 
legyen a Szindikátusnak. 
De nemcsak, tagja, mint 
sokan közülünk, kik 
csak a tagdijakat fize- 
tik, ellenben távol.tart- 
ják magukat a szindi- 
kális- élettől, nem! O 
a legaktivabb. tagja, 
tevékenykedése, valamint munkája révén a legmesz- 
szebbmenő elismerést nyert, ugyannyira, hogy 
f. évi. közgyülésünk Őt Szindikátusunk alelnökévé 
választotta. 

„Minden szabad idejét a Szindikátus fejlesz- 
tésére szenteli, végzi az összes szociális, valamint 
kulturális teendőket, sot saját maga végzi majdnem 
az összes. dolgokat. 


Több mint egy éve, hogy tagja a Szindi- 

kátusnak és ezen idő alatt kifejtett munkásságá- 
val nagyot lenditett a Szindikátus jövőjén, mondhatni, 
hogy minden elért eredmény az O morális, fizikai, 
legnagyobb részt azonban anyagi közbenjárásának 
köszönhető. 

Millea Szilviusz nem 
hoz fel olyan lehetetlen 
okokat, mint sok kisebb 
szociális pozicióval biró 
kollegánk, akik kima- 
gyarázzák magukat . a 
Szindikátus kötelékébe 
való tartozása alól. 

O nem tartja lealáz- 
tatónak azt, hogy ki- 
sebb kollegái közé le- 
. ereszkedik, mint ahogy 
azt tapasztalni lehet a 
, Minervánál" is. — Sot, 
ahol csak teheti magá- 
hoz emeli őket. 

* * * 

Most azonban tér- 
jünk vissza az ünne- 
pélyre, amelyen többek 
részéről. hangzottak el 
felköszöntők. 

Elsősorban Némethy 
Bandi, a , Minerva“ Biz- 
tositó R.-T. osztályfő- 
nöke, illetve Szindiká- 
tusunk vigalmi elnöke, 
megható szavakkal mél- 
tatta az ünnepelt törhe- 
tetlen és kitartó mun- 
kásságát, kollegialitását 
és érdemeit ugy a „Mi- 
nerva“, valamint a Szin- 
dikátus fejlesztése teren 
és átnyujtotta a , Minerva" tisztviselők gyönyörü 
ajándékát, egy szép batik selyemzsebkendot, saját- 
kezü aláirásukkal. 

A kollegák elementárisan megnyilatkozó lel- 
kesedésének és szeretetének, Dr. Antal Márk igaz- 
gató, Apolzan János és Ujfalvi István urak adtak 
meleghangu szavakban kifejezést és kérték, hogy 
a jövőben is támogassa a Szindikátus, valamint a 
kollegák érdekeit, melyekért eddig is fáradhatat- 

lanul küzdött, és ne mondjon le a nemsokára szi- 
lard alapon álló nemes céljairól. 

Az ünnepelt alelnökünk, akit ez a váratlan 

meglepetés nagyon meghatott, külön-külön vála- 
szolva az elhangzott toasztokra, pár szivbol jövő 
szóban mondott köszönetet a megemlékezésért, 
igérve, hogy a jövőben is mindent el fog követni 
a kollegák és a Szindikátus érdekeiért. 
i Sziszi barátunk azonban még tovább is ment. 
Hogy tiszta szivből eredő szeretetének tanuságot 
ádjon, azon nap emlékére, melyen kollegái 
és jóbarátai a legmesszebbmenő szeretetüket nyil- 
vánitották ki iránta, egy 2000:— Lejes alapitványt 
inditott meg, később meghatározandó céllal. 

Az ünnepély 2 órakor ért véget, amikor 
mindnyájan a legnagyobb megelégedéssel, igaz 
baráti szeretettel és egy kedves emlékkel hagyták 
el a Szindikátus helyiségét. 

Ezen pár sort irva, távol állott tőlünk az a 
gondolat, hogy Millea Szilviusznak ezáltal hozsannát 
zengjünk. Nem ez volt a .célunk, hanem amit 
reális meggyőződéssel hiszünk, hogy ezek után az Ő 
példájára többen fogják szolgálni" a Szindikátus 
fejlesztésének nemes célját. 

Lehet, hogy nem hiába reméljük ! 

Gy. J. K. 


Egy ujabb munkaév után. 


Szindikătusunk egy ujabb munkăban eltöltött 
évre tekint vissza, mely munka eredménye ujságunk 
február havi számában közölt választmányi jelen- 
tésből visszatükröződik. 

Tekintetbevéve, a kezdettel járó nehézségeket, 
az elért eredményelé kielégítők. 

Méltán mondhatjuk, hogy Szindikátusunk dol- 
gozott, még pedig helyes irányban. 

Ezen idő alatt Szindikátusunk megalapozta 
anyagi helyzetét s a magántisztviselók szervezke- 
dése kezd mélyebb gyökereket verni. Tömörülésünk 
kezd szélesebb alapokra helyezkedni, azonban még 
mindig nem-oly mérvü, mint. ahogy azt a mai vi- 
szonyok megkivánnák. 

A magántisztviselők közül nehányan még 
mindig nincsenek sórainkban, söt beiratkozott tagjai 
közül is egyesek megelégszenek a tagdijak leróvá- 
sával, de lelkileg még mindig nem  forrottak össze 
Szindikátusunkkal s nem vesznek részt annak éle- 
tében, irányitásában. 

. Nem akarunk senkit sem vádolni, szeretnok 
azonban, hogy azok, akik találva érzik magukat, 
változtassák meg eddigi magatartásukat, ami által 
ugy a saját, valamint Szindikátusunk érdekeit is 
elómozditják. 

Minden magántisztviseló meg lehet győződve, 
hogy élete, mint minden más ember élete is, nagy 
megpróbáltatásoknak, nehézségeknek van kitéve, 
amelyeket egymagában nehezen, de tömörülve, tár- 
sulás utján, könnyebben képes leküzdeni. 

Szindikátusunknak meg van a maga vezető- 
sége, amelyben oly egyének foglalnak helyet, akik- 

től bátran elvárható a legodaadóbb " és ‘legered= 
ményesebb munka. Dea vezetőség sem lehet egyéb; 
mint az összesség morális ereje megnyilvánulásának 
kifejezője, szószólója. 

A vezetőség jövő programmjabol kúlónósen 
két pontot emeliink ki: 

1. a helybeli - összes magántisztviselók Szin 
dikátusunkba való: tömöritését. 

2. a magántisztviselők bankja megalapítását; 

Minden egyes magántisztviseló  Szindikâtu- 
sunkban való tömöritését csak ugy érhetjük el, ha 
tagtársaink ismerőseik körében a leghathatésabb 
propagandát fejtik ki, hogy kartársaink  Szindikâ- 
tusunkba beiratkozzanak. 

Hogy pedig a második pontban foglaltaknak, 
vagyis a bank megalapităsnak is eleget tehessiink, 
ugy bármennyire nehezünkre is esik, de fel kell 
nyitnunk erszényiinket, mert a bankra sziikségiink 
van, ez fogja minden jövendő ténykedésiink- talp- 
kövét képezni. y 

Bankunk részvényeire befizetett összegek, : 
amellett, hogy jó és biztos befektetést is jelentenek, ' 
tanubizonyságai annak is, hogy a magántisztviselő 
nem csak másoknak dolgozni, de kollektive önma- 
gának valamit teremteni is képes. 

Vasakarattal sok mindent el lehet érni. A 
mi ifju egyesületünkre még nagy munka vár. Mu- 


‘tassuk meg, hogy " tudunk dolgozni. 


Tehát csak bátran előre. 


VEVELLGEVEVLESEGVELVLELESSESGGBBSBBBBBBBE 


Csapdába került!... 


Igaz történet. 


Az alábbiakban elmondom, hogyan járt egyik 


` tagtársunk. 


Olvasta ugyanis lapunkban mindazokat a ked- . 
vezményeket, amelyeket Szindikátusunk eszközölt 
ki különböző cégeknél tagjaink részére. Megtetszett 
neki a kedvezmények sorozata s azon törte a fejét, 
hogy hol kezdje s melyik cégnél fejezze be ezek 
előnyös kihasználását. Ahogy ezek felett gondol-: 
kodott, a kedvezmények már tündérálomként jelen- 
tek meg előtte. Gyorsán lejegyezte mindazt, amire 
szüksége van és azt is pontosan kiszámította, hogy 
mennyit tud megtakaritani ezek igénybevételével. 
Es már örvéndett lelke, amikor arra gondolt, hogy ` 
egy 2000 lejes kiadásnál a Szindikátusunk által 
nyujtott kedvezmények révén 500 lejt takarit- 
hat meg. 

Felfegyverkezett a tagsági könyvecskéjével és 
jól kidolgozott tervvel utnak indult. Jó beosztásu 
ember lévén, ugy vélekedett, hogy tekintettel a 
küszöbön levő husvéti ünnepekre, elsősorban * lelki 
tisztulását tartja szükségesnek. De minthogy az’ 
ujságunkban felelős szerkesztânk nem nevezett meg 
olyan papot, aki a gyónási és áldozási honorá- 
riumból tagjainknak engedményt ad, a másik 
hasonló " szükségességre, a testi megtisztuldsra’ 
szánta el magát. ie 

Igy tanakodott : kedvezményiink van" minden 
fürdőhöz . . . Melyikbe menjek ?... "Ezuttal - meg- 

La biserica "din deal" — absolventii din anul 1942-43 (cu cei doi preoti) 


Biserica "din deal" — asa cum arata ea azi (in 2011) 

Despre originea numelui MILLEA: ipoteze, fapte 


Strămoşii nostri — în special bunicul Aurel Millea, unchiul Aurel Millea şi fratele sau 
Silviu Millea — s-au preocupat de alcătuirea unui arbore genealogic al familiei MILLEA. Unul 
din subiectele acestei lucrări a fost formularea de ipoteze cu privire la originea numelui pe 
care il purtăm, acela de MILLEA. S-au făcut presupuneri, bazate mai putin pe informații 
demne de încredere şi mai mult pe intuiţie şi pe imaginaţie. În orice caz, toate considerentele 
invocate s-au limitat strict la aria în care a sălăşluit familia, la pământul românesc şi la 
populația ţării noastre. Nimeni nu a avut curiozitatea — şi nici mijloacele — de a extinde 
investigația la scară europeană sau chiar globală. Vom încerca în cele ce urmează să suplinim 
această lacună, pentru moment cu posibilitățile de care dispunem, dar în viitor poate şi pe alte 
căi. 


De ce o asemenea cercetare? 


Numele unei familii este moştenit din tată în fiu, de obicei nimeni nu stie exact de 
unde provine, cine a fost primul care l-a purtat $i ce modificări a suferit eventual în timp. 
Nume de familie comune îşi au originea în însuşiri fizice ale unor personaje din trecutul 
familiei - LUNGU, SCURTU, MICU, BUZATU, SCHIOPU, ALBU - sau provin de la locul 
de baştină al vreunui strămoş — ARDELEANU, MOLDOVEANU, MUNTEANU, 
IALOMITEANU, VRÁNCEANU, CRAIOVEANU — meseria sau ocupația unui predecesor — 
DULGHERU, PĂDURARU, MILITARU, CIOBANU, MORARU, PESCARU, SACAGIU, 
POPA -— ori rangul său social - BOIERIU, NEMES, VODA. Foarte frecvente sunt numele 
“patronimice”, adică derivate din prenumele unuia din părinți — IONESCU, RĂDULESCU, 
MIHALEA, GRIGORIU, ANTONESEL În alte cazuri, numele de familie este pur şi simplu 
denumirea unui animal — LUPU, CAPRA, CUCU, FLUTUR - a unei plante — PRUNEA, 
FLOREA, CREANGA - a unui obiect — PAPUC, CIOCAN, CERCEL. in toate aceste situații, 
obârşia numelui de familie nu este greu de stabilit. 

Varietatea numelor pe care le poartă indivizii unei națiuni face insă în general dificilă 
determinarea originii lor, mai ales dacă se are în vedere şi posibilitatea preluării lor de la alte 
popoare. Naţiunile actuale sunt rezultatul unor procese complicate de migrații, influenţe şi 
amestecuri, în care rareori se poate identifica soarta individuală a unui filon genealogic bine 
definit. In acest context, numele familiilor suferă mutații spectaculoase şi uneori neaşteptate. 

Să revenim acum la întrebarea inițială: la ce serveşte cercetarea provenientei numelui? 
Este vorba în general de un interes pur istoric, legat de genealogia unei familii, de urmărirea 
evoluţiei ei în cursul secolelor, de evidențierea unor figuri proeminente şi a legăturilor create 
în anumite perioade. În timpurile arhaice, alegerea numelui unei persoane era considerată în 
general o decizie importantă, cu implicaţii în viata individului. Numele trebuia să însemne 
ceva şi căuta să particularizeze individul în cadrul unei comunități. Multe din numele de 
familie româneşti cuprind indicii lingvistice care oferă informaţii interesante despre originea, 
ocupațiile şi poziţia socială a familiei din care provine o persoană. Cum orice problematică de 
acest gen are şi o ştiinţă care se ocupă de ea, a apărut antroponimia, care studiază originea 
numelor de familie. O carte de căpătâi în domeniul antroponimiei româneşti este "Dicţionarul 
numelor de familie româneşti" a lui lorgu lordan, care descrie originea şi semnificaţia 
numelor celor mai frecvente în rândul populației autohtone. 

De multe ori, stabilirea etimologiei unui nume de familie poate fi un demers plin de 
interes şi de invataminte. Nu sunt excluse nici surprizele, aşa cum vom vedea şi în cazul 
familiei MILLEA din România. 

Primele ipoteze 


În familia noastră, primele legături au fost făcute cu cuvântul latinesc mille (o mie), 
ceea ce a condus la ipoteza că vreun strămoş al nostru ar fi fost foarte bogat. Numele MILLE 
a fost păstrat neschimbat, ca de exemplu la Constantin Mille (1861-1927), ziarist şi scriitor, 
sau i s-a adăugat litera A, devenind Millea, ca la străbunii arborelui genealogic Iacob Millea şi 
Stefan Millea din localitatea Haşag, jud. Sibiu. La început au fost incluse în aceeaşi categorie 
şi familiile care îşi scriu numele cu un singur “L”, adică MILEA, presupunând că trecerea de 
la numele MILLEA la MILEA s-ar fi datorat doar unui proces de schimbare a grafiei, din 
neglijență sau prin transcrierea greşită în acte, ori ca urmare a preferintei personale a 
vreunuia din membrii familiei. Nu erau excluse nici modificările care să ducă de exemplu la 
MILESCU, prin adăugarea sufixului ...ESCU, obişnuit la numele româneşti. 

O altă prezumție porneşte de la cuvântul latinesc “miles, militis”, cu semnificația de 
oştean, soldat, militar, ceea ce ar presupune că strămoşii noştri ar fi fost ostaşi romani. În 
acest caz, însă, ar fi mai greu de explicat apariția consoanei duble “LL” din numele actual 
MILLEA. 

În general, părerile exprimate în privinţa originii numelui MILLEA s-au bazat pe 
argumente subiective, unele greu de susținut şi care nu explică numeroase constatări recente. 


Date statistice actuale din România 


Sursa cea mai la îndemână în prezent pentru o cercetare a frecvenței numelor de 
familie este cartea de telefon, adică directorul (ghidul) posturilor fixe de telefon, care aparţin 
în foarte mare proporţie societăţii “Romtelecom”. Astăzi numărul posturilor telefonice fixe 
din România este undeva între 4 şi 5 milioane, ceea ce înseamnă că — admițând o oarecare 
aproximaţie — în medie una din două familii este abonată la un post telefonic. Rezultă că 
listele telefonice publicate sub formă de carte sau disponibile pe Internet reprezintă o bază 
suficient de solidă pentru o cercetare statistică semnificativă. 


Am căutat pe Internet, la echivalentul numărului de informaţii 931, mai întâi 
persoanele cu numele (de familie) MILLEA. 


Rezultatul a fost următorul: 5 persoane numite MILLEA în oraşul Bucuresti şi 1 
persoană numită MILLEA în jud. Alba, deci în total 6 persoane. Dintre acestea, 3 aparţin 
familiei noastre. 


Am căutat apoi abonaţii Romtelecom cu numele MILEA şi am găsit, în toată tara, 
1455 de abonaţi cu acest nume. Cele mai multe persoane care poartă numele MILEA, aflate în 
evidența Romtelecom, sunt în Bucureşti: 293 abonaţi. Urmează, în ordinea ponderii, judeţele 
Vrancea (cu 110 abonaţi MILEA), Brăila (108 abonaţi), Dâmboviţa (105) Galaţi (100), Buzău 
(90), Sibiu (84), Constanţa (82), Bacău (79), Braşov (47), Prahova (41), Ialomiţa (32), 
Teleorman (31), Argeş (25), Călăraşi (25), Alba (21), Timiş (21) etc. Un număr de 21 de 
judeţe au între 1 şi 20 de abonaţi cu numele MILEA, iar restul nu au nici un abonat telefonic 
cu acest nume (printre acestea, judeţele Botoşani, Covasna, Harghita, Maramureş, Sălaj). 


Însă convingerea noastră este că cele două nume MILLEA şi MILEA trebuie tratate 
distinct, cu alte cuvinte, ar trebui cel puţin pusă la îndoială originea lor comună sau derivarea 
unuia din celălalt. 


În al doilea rând, este puţin surprinzător faptul că numele MILEA este cu mult mai 
frecvent decât MILLEA. Chiar dacă admitem — aşa cum am afirmat anterior — că prin repetate 
transcrieri ale numelui în acte unele familii ar fi renunţat la consoana dublă, acest fapt ar 
explica cu greu disproportia observată. 

În al treilea rand, consultarea lucrării acad. Iorgu Iordan, citată mai sus, indică drept 
origine a numelui MILEA numele bulgar MILEV. Evident, pentru o cercetare obiectivă ea nu 
trebuie respinsă apriori, deşi nu e plauzibilă. 


În al patrulea rând, o posibilă origine a numelui MILLEA ar putea fi căutată în 
cuvintele MILL (moară, în engleză) şi MILLER (morar, în engleză), cu echivalentele lor 
germane MUHLE şi respectiv MULLER. Dar în acest punct suntem nevoiţi să depăşim nişte 
granite cel putin “psihologice”, încercând să implicăm şi unele elemente noi. 


O întorsătură neaşteptată 


În anul 1998 Liviu Millea, fiul 
lui Aurel (Relu) Millea, rezident în 
Statele Unite (localitatea Wheaton, statul 
Illinois), primeşte prin poştă un volum 
întitulat “The New World Book of 
Milleas” (Noua carte mondială a celor 
cu numele Millea). 


The New World Book 
of Milleas 


Lucrarea, impresionantă ca mod 
de prezentare şi destul de voluminoasă 
(cca. 150 pagini), este închinată 
familiilor din lumea întreagă care poartă 
numele MILLEA (aprox. 500 de familii, 
estimate ca având peste 1100 de 
membri), majoritatea lor locuind în 
Statele Unite, Marea Britanie, Irlanda şi 
Australia. Dintre acestea, 356 de familii 
sunt menționate în lucrare cu numele 
complet şi adresa poştală (stat, localitate, 
stradă, număr, cod poştal etc.). Autorii 
lucrării — a căror identitate nu este 
menționată — se pare că aparţin unei 
firme specializate in cercetări de 
genealogie (“Halbert's Family 
Heritage”, 3699 Ira Road, Bath, Ohio, 44210 USA). Ei au efectuat o lucrare amplá, utilizánd 
variate mijloace moderne de evidentá pe calculator, ca liste electorale, cárti de telefon, ghiduri 
urbane si diferite alte liste publice ale numelor de familie. Ín total au fost cercetate peste 220 
milioane de inregistrari ale numelor si adreselor din Europa, America de nord, Australasia si 
Africa, cu un efort de mai multe luni si cheltuieli probabil de mii de dolari. Rezultatul a fost 
ceea ce autorii denumesc “Registrul international Millea”, pe care il recomanda celor 
interesati de cercetári genealogice, dándu-le posibilitatea sá ia legátura prin corespondentá cu 
familiile. Pentru a respecta drepturile de confidentialitate ale familiilor identificate, autorii le- 
au trecut in Registru numai pe cele care au consimtit sá figureze in lucrare. 


Cu scopul de a furniza si unele elemente de completare, in volum au fost inserate, 
inainte de Registrul propriu-zis al celor 356 familii MILLEA, o serie de alte informatii, 
cuprinse în cele cinci capitole ale lucrării: (1) Marile migratii ale omului: origini, aşezări şi 
dezvoltări ale emigrărilor (35 pagini), (2) Originile şi semnificaţiile numelor, sistemul 
Soundex (22 pagini); (3) Istoria heraldicii, purtarea armelor, simboluri şi sensuri (11 pagini); 
(4) Cum pot fi descoperiţi strămoşii, solicitarea înregistrărilor oficiale, arborele genealogic 
(33 pagini); (5) Familiile Millea în lume: imigranți Millea în America de nord, asociaţii de 

familii, registre ale numelor de familie, Registrul international Millea (40 pagini). De fapt, 
primele patru capitole au un caracter general, cu referiri relativ puţine sau fără referiri la 
numele MILLEA, rezultatele propriu-zise ale cercetării specifice fiind concentrate în ultimul 


capitol. 


Principalele state în care au fost găsite familii MILLEA sunt următoarele. 


Numărul total Numărul total Numărul familiilor 
estimat al familiilor | estimat al indivizilor | înregistrate 
Statele Unite 239 526 171 
Canada 6 13 4 
Australia 20 44 14 
Marea Britanie 158 395 113 
Irlanda 67 168 48 
Italia 7 20 6 
Total 497 1166 356 
Comentarii 


Primul lucru care frapează la consultarea acestei lucrări este modul în care a fost 
elaborată şi difuzată: oarecum anonimă (pe alocuri autorii vorbesc în numele lor, dar fără a fi 
menționați), în condiţii grafice excelente, livrată gratuit prin poştă la adresele familiilor 
incluse în Registrul Millea. Se pare că în occident există un interes crescând de investigare a 
trecutului familiilor, de identificare a strămoşilor, de urmărire în timp a evoluției şi a 
răspândirii lor. Este de presupus că a apărut aproape o modă, care continuă tradiția familiilor 
mai mult sau mai putin nobile de a se lăuda cu trecutul lor, de a descoperi un blazon sau alte 
elemente de heraldică proprii şi de a-şi orna domiciliul cu armuri, coifuri, scuturi şi alte 
obiecte de luptă, precum şi diplome / steme / blazoane înrămate. 


Al doilea element de surpriză este numărul mare de familii cu numele MILLEA care 
au fost găsite în ţările cercetate (din care lipsesc, printre altele, țările est-europene, despre care 
se afirmă în lucrare că vor fi incluse într-o ediţie următoare). De notat că numele MILLEA 
este redat peste tot numai în grafia cu dublu “L”, despre o posibilă variantă cu un singur “L” 
nevorbindu-se de loc. De unde sunt originari aceşti MILLEA, care par mult mai numeroşi 
decât ne-am putea aştepta, în tari anglo-saxone unde un asemenea nume pare cel putin ciudat? 
Cum se pronunţă el în limba engleză, unde terminația “...LEA” este practic foarte rară (sau 
chiar inexistentă)? (la noi, românii, sunt obişnuite numele de familie cu această terminatie — 
ca de pildă TILEA, RALEA, GOGLEA, RÁDULEA, MIHALEA - dar la alte popoare nu le- 
am întâlnit). 


A treia idee interesantă care se desprinde din lucrare — sugerată dar fără să fie explicit 
enunțată — este originea engleză / irlandeză a familiilor MILLEA. Pentru aceasta pledează, de 
exemplu, descrierea amănunțită a migrărilor populației irlandeze către Anglia, Scotia, Statele 
Unite, Canada şi Australia, citarea chiar a unor familii cu numele MILLEA regăsite printre 
pasagerii vapoarelor cu emigranţi etc. În prima frază a secţiunii întitulate “Registrul 
Internaţional Millea” se afirmă: “Registrul Internațional Millea a fost întocmit pentru a 
determina unde au migrat familiile Millea şi unde în lume trăiesc ele astăzi”. 


Surse de pe Internet 


După o primă căutare pe Internet, destul de atentă dar nu neapărat exhaustivă, au 
rezultat informaţii pe care le-am considerat utile. Intrucât cele mai multe indicii descoperite 

conduc la o “filieră” irlandeză, mai precis celtică, a originii familiei noastre (sau cel putin a 
numelui de familie), începem cu un pasaj consacrat istoriei celților, despre a căror prezență şi 
implicare în evenimentele de pe teritoriul ţării noastre detinem relativ puține cunoştinţe (în 
orice caz, absente sau foarte sumare în cursurile de istorie predate în şcoli). 


Despre celți 


Se presupune că popoarele cunoscute sub numele generic de “celți” sunt de origine 
indo-ariană şi au venit în Europa probabil din regiunile caucaziene, stabilindu-se mai întâi în 
partea centrală a Europei şi extinzându-se apoi pe o arie largă a continentului, din Ucraina de 
azi, Polonia, Asia Mică, Germania de sud, Austria, Slovacia, Cehia, România, Ungaria, până 
în Spania, Franţa, Belgia, Anglia şi Irlanda. Au constituit populaţia dominantă în cea mai 
mare parte a Europei în ultimele zece secole înainte de Cristos. Deşi includeau un mare număr 
de triburi diferite, ei vorbeau limbi apropiate, aveau obiceiuri şi credinţe comune şi utilizau 
tehnici şi stiluri artistice similare. În jurul anului 60 î.Cr. puterea lor a fost nimicită de 
Romani, după care au supravieţuit doar în zonele depărtate ale Europei, în special în insulele 
britanice. 

Au existat două grupuri celtice importante, unul cunoscut ca “celții de şes”, veniţi în 
regiunea Dunării în jurul anului 1200 î.Cr. şi răspândiți apoi în Europa centrală şi Irlanda. 
Utilizau metale ca aurul, cositorul şi bronzul, dar erau în cea mai mare parte agricultori şi 
păstori. Se comportau paşnic cu popoarele în mijlocul cărora s-au stabilit şi au influenţat 
puternic religia, arta şi obiceiurile localnicilor. 


| Map showing the lands of the Celts and the Romans 
i 


Map showing the lands of the Celts and the Romans 


Întinderea ariei ocupate de celți (zona verde) Imperiul roman în Europa (zona visinie) şi 
în Europa, în jurul anului 600 î.Cr. restrângerea ariei ocupate de celți, în jurul 
anului 60 î.Cr. 


Al doilea grup, numit in general “celții adevărați”, au provenit din regiunile muntoase 
ale Balcanilor şi Carpaţilor, stabilindu-se initial, în jurul anului 600 î.Cr., pe malul stâng al 
Rinului. Ei erau un popor de luptători, aveau propria lor “aristocrație militară”, şi se regăseau 
frecvent printre mercenarii marilor armate ale timpului. Aveau un sistem de clase distinct, a 
cărui respectare era impusă cu stricteţe. Aceştia erau celții “războinici”, care au jefuit Roma şi 
Delfi, ajungând sá domine o mare parte a Europei şi a insulelor britanice. Un grup de celți a 
trecut în Anatolia şi a înfiinţat statul Galatia (care ulterior, la 25 î.Cr.. a fost absorbită in 
Imperiul Roman). 

Limba vorbită de celți (numită şi “celtica veche”) aparține familiei indo-europene şi 
stă la baza limbilor actuale welsh şi bretonă. Ea include grupul limbilor “galice” (gaelic 
languages), format din: galica irlandeză (Irish Gaelic, Gaeilge), galica man (Manx Gaelic, 
Gailck) şi galica scoțiană (Scottish Gaelic, Gàidhlig), vorbite respectiv în Irlanda, insula Man 
s1 Scotia. 


44 


Cultura celtică a fost predominantă în special la nord de Alpi, înainte de şi în perioada 
de înflorire a Greciei şi Romei. Chiar şi azi, în ținuturile Cornwall, Cumbria (Anglia), Wales, 
Scoţia, Irlanda şi Bretania (Franţa) influenţa tradițiilor şi obiceiurilor celtice este puternică. 
Mai mult decât atât, urmele culturii celtice — artă, muzică, scrieri, spiritualitate — sunt vizibile 
în toate zonele şi la toate familiile ale căror rădăcini se regăsesc undeva în Europa centrală şi 
occidentală. 

Autorul roman Strabo menţiona că la celți existau unele categorii de personalități care 
se bucurau de o preţuire deosebită, în special barzii şi druizii. Barzii erau muzicieni, cântăreți 
şi poeți, iar druizii aveau darul divin al legăturilor cu forțele supranaturale, cunoscând numele 
şi atributele zeităților, calendarul lunar, ritualurile, etc.; perioada de “ucenicie” a viitorilor 
druizi era de cel puțin douăzeci de ani şi toate versurile le memorau, nimic nu era scris. 
Druizii acționau şi ca judecători în cazuri în care erau implicate triburi sau indivizi. 

Celtii erau organizați în “clanuri”, formate din descendenții unei persoane notabile, de 
obicei purtând numele acestuia (clann este un cuvânt galic, care înseamnă “copii”). Şeful 
clanului este urmaşul direct al fondatorului, “tatăl” întregului clan, având autoritate morală 
asupra tuturor membrilor. Sistemul se menţine şi azi, pe alocuri sub forme modificate, în 
special in Scotia (în practică, acest principiu de clan “familial” nu este totdeauna interpretat 
rigid, fiind cooptate şi familiile colaterale sau cele care acceptă pur şi simplu autoritatea şi 
protecția şefului de clan). 

S-a stabilit ştiinţific — urmărind descendenţii lor moderni — că celții aveau ca grupă 
sanguină principală grupa “O”, spre deosebire de majoritatea popoarelor asiatice a căror 
principală grupă sanguină este “B”. 

Diverse surse oferă descrieri ale aspectului fizic, comportării şi vestimentatiei celților. 
Din acestea rezultă că celții erau indivizi înalți, bine făcuţi şi puternici, cu păr blond, şaten sau 
roşcat, ochi albaştri sau gri, față ovală, iar cei aparținând societății aristocratice erau 
preocupaţi de aspectul lor mereu proaspăt. Celţii erau un popor foarte curat, au folosit sápunul 
cu mult înaintea romanilor. 

Atât bărbaţii cât şi femeile aveau deseori tatuaje sau picturi albastre pe corp. Mulţi 
cântau la liră sau harpă, iubeau cântecele şi muzica, recitau legende sau povestiri epice. 
Foloseau pâlnii de metal sau coarne naturale ornamentate pentru a bea. 

Indivizi de ambele sexe agreau bijuteriile: 

e  broşe decorate cu insertii de aur, scoici, granat, sau alte pietre; 
e catarame filigranate cu aur; ace decorate; 
e coliere, brățări, pandantive. 

Credeau că diverse decoraţii de pe bijuterii îi apără de zeii răi sau de blesteme. 

Bărbaţii purtau pantaloni şi tunică (cămaşă lungă sau scurtă, cu sau fără mâneci) sau 
tunică de lungime medie şi manta, uneori o capă cu glugă, pumnalul (hangerul) sau spada 
omniprezentă, încălțăminte de piele sau blană înfăşurată în jurul piciorului. Aveau mustață 
şi/sau barbă, iar părul lung până la umeri. Coiful cu coarne era semnul distinctiv al 
războinicilor. 

Femeile îşi vopseau unghiile, îşi înroşeau obrazul şi îşi “creionau” sprâncenele. Purtau 
părul lung, împletit sau adunat pe cap. Îmbrăcămintea lor obişnuită era o tunică lungă, cu 
mâneci, strânsă cu un cordon. 


Răspândirea numelui MILLEA în Statele Unite şi în Anglia 


Sursele găsite pe Internet au confirmat prezenţa în lume a celor câteva sute de familii 
cu numele MILLEA semnalate în lucrarea citată anterior “The New World Book of Milleas”. 

Numele Millea a fost regăsit in numeroase liste de recensământ, liste electorale, liste 
ale pasagerilor unor nave cu emigranţi, evidente ale naşterilor, căsătoriilor şi deceselor, liste 
ale proprietarilor de terenuri, etc. 


Toate aceste liste sunt publicate pe Internet fie de către autorităţi de stat, fie de firme 
comerciale care le-au obţinut din surse oficiale. 


În acest al doilea caz, al listelor publicate de firme, de obicei accesul la listele 
nominale este liber (gratuit), dar diverse date mai detaliate pot fi aflate numai contra cost (de 
exemplu, prezența numerică a persoanelor cu numele MILLEA într-un stat sau într-o regiune 
poate fi obținută gratuit, dar pentru afişarea unor informaţii ca data şi locul naşterii, adresa 
poştală, etc. se plăteşte un anumit tarif). 


Rezultatele unor recensământuri mai vechi sunt publice în tari ca SUA şi Marea 
Britanie şi, în general, pot fi accesate pe Internet. Sunt deosebit de interesante câteva mostre 
care au putut fi găsite pe această cale. Iată, de exemplu, pe pagina următoare, un eşantion al 
rezultatelor recensământului din SUA, 1930: 


1930 Census results in USA: 


Exact Search Results - 1930 United States Federal Census You searched for Millea: 1167 
results - Name, Home in 1930 (City,County,State,) Estimated Birth Year 


Dallas Millea, Geneva, abt 1893 Hazel A Millea, Los Angeles, abt 1894 
Record Mildred Millea, Geneva, abt 1919 Mavis H Millea, Los Angeles, abt 1922 
Record Claude L Millea, Jefferson, abt 1880 | Lawrence S Millea, Los Angeles, abt 1924 
Wilmer Millea, Morgan, abt 1900 Shirley J Millea, , Los Angeles, abt 1925 
Edra Katland Millea, Navajo, abt 1872 Helen B Millea, Los Angeles, abt 1894 
Hazel Love Millea, Navajo, abt 1890 Lillian Millea, Los Angeles, abt 1909 
Edga Kedtland Millea, Navajo, abt 1909 Maurice Millea, Los Angeles, abt 1909 
William H Millea, Cleveland, abt 1880 Harold Millea, Los Angeles, 

Nina Millea, Cleveland, abt 1887 Herbert N Millea, Los Angeles, abt 1904 
George Millea, Cleveland, abt 1913 Kathryne S Millea, Los Angeles, abt 1905 
Lena Millea, , Cleveland, abt 1916 Thomas V Millea, Los Angeles, abt 1881 
Elva Millea, , Cleveland, abt 1918 Janet B Millea, Los Angeles, abt 1885 
Hugh Millea, Cleveland, abt 1924 Emma C Millea, Los Angeles, abt 1880 
James Millea, Jefferson, abt 1848 A Millea, Los Angeles, abt 1881 

Sarah Millea, Jefferson, abt 1854 Alice Millea, Los Angeles, abt 1880 ino 
John Millea, , Jefferson, abt 1895 Normand Millea, Los Angeles, abt 1908 
Arthur Millea, St Francis, abt 1904 Leo Millea, Los Angeles, abt 1915 
Maggie Millea, St Francis, abt 1907 Felia S Millea, Merced, abt 1901 

Charles Millea, Alameda, abt 1875 Vada L Millea, Merced, abt 1907 

Sylvia Millea, Alameda, abt 1883 Elizabeth Millea, Napa, abt 1881 

Joe Millea, Alameda, abt 1883 Margaret Millea, San Diego, abt 1856 
Fennie Millea, Alameda, abt 1883 Alma M Millea, San Diego, abt 1919 
Fred F Millea, Lake, abt 1851 Fredend S Millea, San Francisco, abt 1879 
Helen Millea, Lake, abt 1871 Dorothea Millea, San Mateo, abt 1888 
Stanley H Millea, Los Angeles, abt 1892 Helen E Millea, San Mateo, abt 1912 


Tot pentru SUA, aceeaşi perioadă, toate prenumele persoanelor cu numele MILLEA: 

Search Results for MILLEA 


A 
ADELAIDE 
ALBERT 
ALFRED 
ANDREW 
ANNE 
ASA 
BENJAMIN 
BETTY 
CALVIN 
CAROLINE 
CHARLES 
CHRISTINA 
DANIEL 
DENNIS 
EARL 
EDRA 
ELIZABETH 
EMILY 
ETTA 
FELIA 
FRANCIS 
FREDRICK 
GERARD 
GUSTOFF 
HENRY 
HONORA 
ISAAC 
JAMES 
JESSE 
JOAN 
JOHN 
JULIA 
KATHLEEN 
LAURA 
LEE 
LILLIE 
LUDEK 
MARCIE 
MARTHA 
MICHAEL 
NICHOLAS 
NORA 
PAUL 
PRISCILLA 
RICHARD 
ROSE 
SAMUEL 
SHALDOW 
STEPHEN 
TYRA 
VIRGINIA 
WILLIAM 


Următoarea imagine redă distribuția pe state a familiilor MILLEA in 1920: 


ABIGAIL ABRAHAM 
ADELIA AFFRED 
ALBRECH ALENA 
ALICE ALINA 
ANDREWS ANLEREN 
ANNIE ARCHIE 

B BARBARY 
BERNADETTE BERNICE 
BRAYDE BRIAN 
CAMILLA CARL 
CATHARINE CATHERINE 
CHARLEY CHAS 
CORYDON CYNTHIA 
DAVID DAVIE 
DOROTHEA DOROTHY 
EBENEZER EDGAR 
EDWARD EFFA 
ELIZEE ELLEN 
EMMA EMMERSON 
EVAN EVELYN 
FELIX FLORENCE 
FRANK FRED 
GALDIE GEORGE 
GERTRUDE GLADYS 
HANNAH HARRY 
HERBERT HIRAM 
HUGH IDA 
ISABEL J 

JANE JAS 
JERANKLIN JIM 
JOANNA JOE 

JOS JOSEPENA 
JULIE JULIOUS 
KATHRYN KIMBERLEY 
LAURENCE LAURINE 
LEO LETTETIA 
LIZZIE LOUIS 
LUKIAN LULIE 
MARGARET MARGRET 
MARTIN MARY 
MILLEA MINNIE 
NICHOLE NICOLIS 
NORAH P 

PETER PHILIP 

R RALPH 
ROBERT ROLLIE 
ROY RUBY 
SARAH SAREPTA 
SOPHIA STANCA 
SUSAN THERESA 
URIE URSALK 
wW WALTER 
WILLIE WM 

ABRAHE 
AGNES 
ALEX 
ANASTASIA 
ANN 
ARRIRA 
BARBRA 
BERT 
BRIDGET 
CARLUS 
CAULL 
CHESTER 
CYRUS 
DELLA 
DOUGLAS 
EDMOND 
EILEEN 
ELSIE 
ENOCH 
EVERETT 
FLOYD 
FREDEND 
GEORGIA 
GLIGOR 
HELEN 
HOBERT 
IRA 

JACK 
JATRECA 
JINO 
JOHANNA 
JOSEPH 


KATHARINE 


KITTIE 
LAWRENCE 
LEWIS 
LOUISA 

M 

MARIA 
MATILDA 
NANCY 
NOAH 
PATRICIA 
PHILIPP 
RAY 

ROSA 
RUTH 
SAVANNA 
STANLEY 
THOMAS 

V 

WENZEL 


ADAM 
ALACE 
ALEXANDER 
ANASTATIA 
ANNA 
ARTHUR 
BELLA 
BERTA 
BYRON 
CAROLINA 
CHARITY 
CHRISTIAN 
D 

DENIS 

E 
EDMUND 
ELISABETH 
ELSY 
ERNEST 
FANNY 
FRANCES 
FREDERICKA 
GERALDINE 
GOERGE 
HENRIETTA 
HOLLY 

IRIS 

JACOB 
JENNIE 

JNO 
JOHANNAH 
JOSEPHINE 
KATHERINE 
L 

LEANNA 
LILLIAN 
LOUISE 
MAGGIE 
MARSDEN 
MELVINA 
NELLIE 
NOEL 
PATRICK 
POLLY 
REBECCA 
ROSANNAH 
SAM 
SEAMUS 
STELLA 
THOS 
VINCENT 
WILLAIM 


Distribution of Millea Families in the US in 1920 


How is this helpful? 
O You can decide where (in which states) 
to start searching for Millea records. 
@ You can see how Milea families moved 
over time by selecting a new year and 
clicking the “update” button. 


What do I do next? 
The information for this map came from 
Ancestry.com's US Federal Census Collection. 


Number of Millea families 


e Census records can tell you iitte-known 
10-18 E 1-3 
4.9 — 0 facts about your ancestors such as 
i birthplace, residence and occupation. 
Compiled by Ancestry.com from the 1920 US Federal Census records O Click here to search Milea census 


oat records. 


O hartă similară pentru Marea Britanie, anul 1890: 


Distribution of Millea Families in England and Wales in 1891 


How is this helpful? 
| O You can find out where the majority of 
) Milea families were living during the 19th 
century. 


O You can decide where (in which 
counties) to start searching for Millea 
records. 


What do I do next? 
The information for this map came from 
Ancestry.com's UK Census Collection. 
© Census records can tell you little-known 
facts about your ancestors such as 
birthplace, residence and occupation. 
O Click here to search for Milea census 
records. 


Number of Millea families 
14-26 [E 1-4 
5-13 0 
Compiled by Ancestry.com from the 1891 England and Wales Census 


Records 


E interesantá si situatia urmátoare, care aratá numárul de familii MILLEA in Irlanda, rezultatá 
in urma evaluarii topografice a proprietátilor din 1848-1864: 

ireland.com 


CLASSIFIEDS SERVICES THE IRISH TIMES ` Take me to... 
J EMAIL : EXPLOREIRELAND ANCESTORS PREMIUM CONTENT : MOBILE : TRAINING : MY ACCOUNT 


Ancestors search tac es Browse Subscribe Research 

millea Click on the map to enlarge it and see 
county names. 


SURNAME HISTORY 


Variants which are not listed in 
the household survey. 


Aceeaşi situaţie, ca tabel, urmată de o scurtă istorie a numelui MILLEA, este redată mai jos: 


The table below shows the number of Millea households in each county 
in the Primary Valuation property survey of 1848-64 


Carlow 2 Kilkenny 70 Waterford 1 
Galway 1 Laois 4 Wexford 5 
Kildare 6 Tipperary 5 Wicklow 4 


SURNAME HISTORY: 

Millea 

Molloy, along with Mulloy and O'Molloy, is the anglicised version of a number of distinct Irish names. The 
O Maolmhuaidh, from maolmhuadh meaning "proud chieftain", in earlier times anglicised as O’Mulmoy, 
were part of the southern Ui Neill, the southern branch of the large tribal grouping claiming descent from 
Niall of the Nine Hostages, the fifth-century king who supposedly kidnapped St. Patrick to Ireland. They held 
power over the ancient kingdom of Fercal, covering a large part of what is now Co. Offaly, where the 
surname is still very common. The family were prominent in the early English administration of Ireland. One 
of their number, then Bishop of Ferns, helped to officiate at the coronation of Richard I, (although he later 
excommunicated the Earl of Pembroke) and the chief of the family became hereditary standard bearer for the 
English in Ireland. A second family were the O Maoil Aodha, "descendant of the devotee of (St.) Aodh", 
from maol, literally "bald", a reference to the distinctive tonsure sported by early Irish monks. As well as 
Molloy, this surname has also been anglicised as Mullee. The name arose in east Connacht, in the 
Roscommon/east Galway region, and remains numerous there today. In Ulster O Maolmhaodhég, 
"descendant of the devotee of (St.) Maodhóg", more usually rendered into English as Mulvogue, or Logue, 
has been confused with Molloy, particularly around the Glenties area. Molloy is now common there. In 1890 
there were 153 births of the name, concentrated in counties Donegal Dublin Galway and Mayo. James 
Lynam Molloy (1837-1909) was a composer of popular ballads, many of which are still sung. "Love’s Old 
Sweet Song" is the best known example of his work.. M.J. Molloy (1917-1994) was a small farmer near 
Milltown, Co. Galway, and a successful playwright. Many of his plays, including his best known The Wood 
of the Whispering, were produced by the Abbey in the 1930s and 1940s. They enjoyed a revival in the 1980s, 
in the Druid theatre. Bobby Molloy (1936 - ) has been member of Dail Eireann, the Irish parliament, for over 
30 years, and a minister in four governments. He was one of the founders of the Progressive Democrats in 
1986. 


49 


Una din firmele de genealogie dă următorul exemplu pentru originea numelui nostru: 


Pentru a ne forma o idee despre variantele de nume ale celor stabiliți în Statele Unite, 
am consultat listele de imigranţi din intervalul 1800-1945, alcătuite pe baza persoanelor sosite 
în câteva porturi americane principale (New York, Boston, San Francisco etc.), liste ale 
băncilor de credit din acele vremuri, cereri de naturalizare etc. Din listele totalizatoare pentru 
perioada arătată, chiar dacă sunt incomplete, rezultă următoarele date: numărul imigranţilor cu 
numele MILLEA: 88, numărul imigranților cu numele (înrudit) MOLLOY: 5107. 


Pe Internet există numeroase alte adrese unde se pot obţine informaţii interesante 
despre acest subiect. Mai consemnăm încă una, care pare unică prin vechimea datelor care 
sunt relevate: este vorba de recensământul din 1659 din Irlanda, cunoscut sub numele de 


"Petty's 1659 Census", în care numele de familie Millea este explicit menționat; detalii la: 
http://www.ucc.ie:8080/cocoon/doi/atlas?section=N1001F 


Concluzii 
a) Mai întâi, referitoare la celți: 

e Celtii au avut o perioadă de dominare în Europa cu o durată între 5 şi 10 secole, înaintea 
supremației romane, aria aflată sub controlul lor acoperind peste jumătate din continent, 
inclusiv actualul teritoriu al României. 

e Civilizaţia şi cultura celților a lăsat o amprentă puternică asupra popoarelor cu care au 
coabitat, fără ca elementele celtice să poată fi totdeauna distinse net de celelalte, în primul 
rând din lipsa documentelor scrise. 

e Pe teritoriul României există în mod cert urme ale perioadei de dominare a celților, însă 
unele din acestea pot fi confundate cu moştenirile atribuite dacilor. 

e Oricum, istoriografia poporului nostru, care de obicei începe de la daci, ar trebui extinsă şi 
la perioada anterioară, prin identificarea urmelor lăsate de celți. 

b) In al doilea rând, in legătură cu numele MILLEA: 

e În România numele MILLEA este relativ rar, există probabil mai putin de 10 familii. 
Mult mai frecvent este numele MILEA, a cărui origine poate să nu fie aceeaşi cu a lui 
MILLEA. 

e in câteva tari din lume, si in primul rand in Statele Unite, Marea Britanie, Irlanda si 
Australia, numele MILLEA este relativ frecvent, in orice caz mai frecvent decat ne-am fi 
aşteptat. Numărul total al familiilor MILLEA pe glob depăşeşte probabil 500. 

e Marea majoritate a familiilor MILLEA din lume provine, cu cea mai mare probabilitate, 
din Anglia şi Irlanda. 

e Numele MILLEA constituie o “anglicizare” a unor nume străvechi celtice, care au devenit 
— pe lângă "Millea” — şi Molloy, O’Molloy, Mulloy, Milward, Milwood, etc. 


Mai departe, nu se pot face decât ipoteze, care ar putea fi adevărate cu un grad mai 
mare sau mai mic de probabilitate. Astfel, teoretic ar fi posibil următorul scenariu: una sau 
mai multe familii de celți s-au stabilit pe teritoriul românesc actual — cândva, cu vreo două 
milenii în urmă — şi numele lor a ajuns MILLEA, printr-un proces similar celui petrecut în 
Irlanda, familii care au devenit strămoşii actualilor MILLEA din România. În favoarea unei 
asemenea ipoteze ar pleda şi sistemul de “clanuri” practicat de celți, care putea contribui la 
continuitatea familiilor şi a numelui acestora. S-ar putea pune însă şi întrebări împotriva 
acestui scenariu, ca de exemplu: cum s-a produs “anglicizarea” numelui, în absenţa limbii 
engleze (a cărei influenţă a fost hotărâtoare în cazul Irlandei)? În final, nu ar fi exclus ca 
identitatea numelui MILLEA, întâlnit la doar câteva familii româneşti, cu numele MILLEA al 
sutelor de familii provenite din Irlanda, să fie o pură întâmplare! Desigur, în istorie asemenea 
coincidente par să fie foarte rare şi totdeauna vom fi tentaţi să căutăm explicaţii care să 
elimine hazardul, dând prioritate unor posibile desfasurari motivate. S-ar putea de asemenea 
afirma că menţinerea timp de peste două milenii a unui nume de familie este greu de crezut, 
aproape un miracol, în condițiile unei istorii atât de tumultuoase şi pline de schimbări ca a 
poporului român. Dar oare supraviețuirea bimilenară a limbii române ca atare, a structurii 
gramaticale şi a cuvintelor de origine latină, nu este şi ea un miracol? 

Revizionismul maghiar intre 1945-1947 


Fireşte, nu ne-am propus decât sa ilustrăm consecventa şi continuitatea politicii 
iredentiste maghiare pe parcursul celor 80 de ani scurşi de la Trianon încoace, politică 
prioritară şi — atunci când condiţiile o permiteau — oficială a statului maghiar. Ca atare, 
perioada 1940-1944, când această politică şi-a adus, în bună măsură, roadele scontate, nu intră 
în sfera preocupărilor noastre decât ca o supremă confirmare a celor de mai sus. (Refacerea 
„Ungariei Mari” — chiar dacă finalizată doar parțial — la prima ocazie favorabilă oferită de 
contextul istoric, ce altceva reprezintă decât dovada peremptorie că iredentismul maghiar a 
fost şi este o realitate agresivă, o amenințare reală şi permanentă?). Drept care, în cele ce 
urmează, ne vom ocupa de intervalul 1945-1989. 

Se crede, îndeobşte, că intervalul respectiv ar fi fost unul de „adormire”. Nimic mai 
fals, cel puţin în ceea ce priveşte primul şi ultimul deceniu al acestuia. Pentru exemplificare, 
vom recurge — şi de această dată — la citate, mai putin din presa vremii, subiectul fiind 
considerat tabu, în condiţiile ,,internationalismului proletar” şi a ,,inteleptei politici de 
rezolvare a problemei naţionale”. (Pe de altă parte, reproducerile din presa ultimilor 12 ani ne 
vor demonstra cât de actuale sunt problemele cu pricina, confirmând amintita consecvență şi 
continuitate precum şi faptul că ,,1940” este oricând repetabil, cel putin în ceea ce priveşte 
disponibilitatea şi determinarea părții maghiare). 

lată promisele citate: 

Nici la Trianon şi nici la Paris (în 1947 — n.n.) n-a fost nici un fel de conferință de 
pace. Învingătorii au hotărât totul în mod discretionar, în prealabil. Principiile wilsoniene au 
fost doar pretexte de reimpartire, după bunul plac, a unor teritorii ocupate. Perdantii au fost 
puşi in fata faptului împlinit. Singurul criteriu avut în vedere a fost echilibrul militar. (Din 
intervenția academician prof. univ. Ormos Maria la o dezbatere închinată Conferinţei de Pace 
de la Paris — în perspectiva celor 50 de ani impliniti de la încheierea ei, dar şi in cea a celor 27 
care au precedat-o — dezbatere ce a avut loc la Duna TV, în data de 9 februarie 1997); 

Statele succesoare, apărute după destrămarea Austro-Ungariei şi menținute şi după 
aşa zisa Conferinţă de Pace de la Paris, sunt tot state multinaționale, alcătuiri artificiale care 
în loc să rezolve tensiunile interetnice, dimpotrivă, le-au amplificat. (...) La Trianon şi la 
Versailles învinşii au fost pedepsiţi. lar în 1947, la Paris, ipocrizia si fuga de răspundere, pe 
de o parte şi, pe de altă parte, teama de situația nerezolvată a propriilor minorităţi naţionale 
i-au determinat pe occidentali să opteze pentru un status quo. Dar nimeni să nu-şi imagineze 
că o nedreptate de asemenea proporţii poate dura o veşnicie. (Glatz Ferenc, preşedintele 
Academiei de Ştiinţe din Ungaria, în cadrul aceleiaşi dezbateri). 

Iată, aşadar, viziunea oficială maghiară, în 1997, asupra celor două conferinţe de pace 
care au consfințit şi, respectiv, reconsfintit existenţa şi legitimitatea „statelor succesoare” şi a 
graniţelor aferente, exprimată la cel mai înalt nivel al istoriografiei maghiare. Şi nu avem nici 
un motiv să credem că ea (viziunea) ar fi fost alta în 1945-1947, ba dimpotrivă. De altfel, cele 
reproduse se pliază perfect pe citatul din „Scurta Istorie a Ardealului”, redat în capitolul 
precedent, „Scurtă Istorie” care este o reeditare a ediţiei din 1989, care, la rândul ei, este o 
ediție prescurtată a „Istoriei Ardealului” apărută, în trei volume, în 1986 (tratate elaborate şi 
editate de către Academia de Ştiinţe din Ungaria). Şi, dacă am merge mai departe, sărind 
peste perioada ,,internationalista” (în care cenzura impunea evitarea traumatizării „popoarelor 
frátesti””), am regăsi aceeaşi nezdruncinata unitate de vederi, până la Trianon. (...) 

Deci, premisa de la care trebuie să pornim, atunci când analizăm, indiferent de 
contextul istoric, politic sau ideologic, atitudinea Ungariei fata de cele statuate in 1920, este 
următoarea: Trianonul n-a fost o conferință de pace, ci un diktat, prin care invinsii au fost 
pedepsiţi, teritoriile ocupate reimpártite discretionar, statele rezultate fiind nişte alcătuiri 
artificiale. După cum, orice reglementare internaţională care reconfirmă Trianonul este, la 

rándul ei, un diktat. (Pe cale de consecință, Diktatul de la Viena devine, firesc, un act 
justitiar). 

Ce să mai spunem? Aproape că ne-am putea opri aici. Să mai vedem, însă, şi alte 
surse, care ne vor introduce în realitățile imediate ale perioadei 1945-1947: 

Pe sediile PCR şi PSD din Cluj, la vremea respectivă (1945 — n.n.), alături de steagul 
roşu era arborat nu drapelul statului român, ci cel maghiar. (...) La Conferinţa de Pace de la 
Paris (1947 — n.n.), delegația maghiară, condusă de Nagy Ferenc, a pretins 22.000 de 
kilometri pătrați din suprafaţa Ardealului. (...) Mişcările studenţeşti din 1946 au avut, initial, 
un caracter naţional şi erau îndreptate împotriva revizionismului maghiar, pentru a dobândi, 
pe parcurs, şi un caracter anticomunist. Studenţii au renunțat la respectiva mişcare, pentru a 
nu oferi, prin răstălmăcire, argumente ungurilor la Conferința de Pace. (Din intervenţia 
istoricului Vasile Vesa, profesor la Universitatea Babeş-Bolyai din Cluj-Napoca, cu ocazia 
Simpozionului din 28 mai 1996, închinat comemorării evenimentelor din mai 1946). 

Ce vrea să spună d-l Vesa? (...) Vrea să spună că maghiarimea din Ardealul de Nord s- 
a reorientat, cu o repeziciune care sfidează firescul, bunul simţ şi orice prag psihologic, 
vădind, indiscutabil, un cadru preexistent de strategie şi tactică, o organizare prealabilă şi o 
coordonare „maghiaro-maghiară”. Astfel, foştii adepți ai lui Horthy se metamorfozeazá, peste 
noapte, în ferventi colaborationisti. Pentru a ilustra această uluitoare rapiditate, este suficient 
să amintim, de pildă, că în plin război de eliberare a Ardealului de Nord (orientativ, precizăm 
că Clujul a fost eliberat în 11 octombrie 1944, Oradea în 12 oct. iar Satu Mare în 25 oct. '44) 
ia deja ființă (independent de MADOSZ-ul din Braşov), în 15 octombrie 1944, la Târgu 
Mureş, Uniunea Democrată Maghiară, care, peste numai o zi (16 X '44 — Braşov), prin 
absorbția altor formaţiuni (MADOSZ, MDSZ, etc.) devine reprezentantă unică, sub 
denumirea de , Romániai Magyar Népi Szövetség" (MNSz) — Uniunea Populară Maghiară din 
România (UPM) şi care în 20 octombrie 1944 îşi face deja cunoscută platforma program. 
(Pentru cei ce nu cunosc această platformă, vom preciza că UPM a participat la alegerile din 
19 noiembrie 1946 în cadrul alianței pro-comuniste BPD — Blocul Partidelor Democratice. 
Cât priveşte aderenţa maghiarimii din România la această platformă pro-comunistá, este 
suficient să amintim că UPM a obţinut, la respectivele alegeri, 29 din cele 414 mandate 
existente. Deci, şapte la sută! Deci, tot şapte la sută, exact atâta cât reprezenta, şi la acea 
vreme, populația maghiară din România!) 

De ce această reorientare fulgerătoare, de ce acest colaborationism cu comunismul 
„atotbiruitor”, cu ocupantul sovietic în ultima analiză? Dintr-un singur motiv: pentru a-i 
câştiga de partea lor pe sovietici, pentru a-i determina să pledeze, la Conferinţa de Pace, 
pentru un status quo în ceea ce priveşte apartenenţa Ardealului de Nord! Şi, fireşte, pentru a-şi 
păstra hegemonia interimară asupra acestuia până la verdictul cu pricina. De aceea peste 90 la 
sută din comuniştii clujeni, de pildă, erau unguri şi tot din acelaşi motiv pe sediul PCR din 
Cluj flutura, la acea vreme, alături de steagul roşu, nu drapelul românesc — ci tricolorul roşu- 
alb verde! Evident, proporția amintită se regăsea şi în administraţie, iar în Securitatea din Cluj 
(încă purtând alt nume), de pildă, exista doar un singur român. (Situaţie prezentă, în linii mari, 
în întreg Ardealul de Nord la acea vreme). Astfel se explică faptul că atât Universitatea 
Ferdinand I-ul cat şi Clinicile universitare, reîntoarse din refugiu, au trebuit să facă, initial, 
cale-întoarsă, pentru că nu li s-a permis să-şi ocupe vechile localuri. Reproducem din 
„Cronologia istorică a minorității maghiare din România, 1944-1953”, de Vincze Gabor — 
publicată, în foileton, in revista , Szövetség" (organ al Presedintiei Executive a UDMR) 
începând cu anul 1995 — un scurt fragment edificator: 

Rectorul Miskolczi, somat să predea cheile universităţii, refuză categoric. După care, 
Comandamentul militar sovietic al oraşului dă un ultimatum de 24 ore personalului 
Universităţii româneşti pentru a părăsi Clujul. 

Fireşte, am mai putea da şi nenumărate alte exemple, dar considerăm că nu mai e 
cazul, cel de mai sus fiind absolut suficient pentru a ilustra cui aparținea puterea la acea vreme 
şi pe ce colaborare se baza aceasta. 

Mai amintim, în legătură cu neverosimil de rapida „metamorfoză” (egalată doar de 
apariţia în public a UDMR, deja în 23 decembrie 1989!), de faptul că UPM, constituită în 16 
octombrie 1944, peste numai două zile îşi scoate şi primul organ de presă (, Világosság", 
cotidian apărut la Cluj, sub conducerea lui Balogh Edgar, la doar şapte zile după intrarea 
trupelor române!), urmat, la mai putin de o săptămână, de al doilea (, Népi egység", Braşov, 
redactor şef Kurko Gyârfâs). Asta operativitate! 

Cât priveşte mişcările studenţeşti din mai 1946 (de care ne-am ocupat, pe larg, în cea 
de a doua ediţie a „Istoriei în citate”), doar atât că acestea au apărut ca o reacție românească la 
provocările forțelor iredentiste maghiare, provocări menite a genera conflicte care, prin 
răstălmăcire, să fie prezentate opiniei publice internaţionale ca „pogromuri antimaghiare” 
(după aceeaşi reţetă care va fi aplicată, peste 44 de ani, la Târgu Mureş, în martie 1990!) şi 
folosite, apoi, ca argumente pro domo la Conferinţa de Pace de la Paris. Drept care, după cum 
bine observă şi Vasile Vesa, studenţii români au renunțat la protestul lor, pentru a dejuca 
scenariul cu pricina, pentru a nu oferi dorita „materie primă” preconizatelor răstălmăciri, 
menite a furniza un plus de şansă celor ce urmau să pretindă (şi au şi făcut-o!), la Paris, 
22.000 de kmp. din teritoriul Ardealului. 

lar în ceea ce priveşte caracterul anticomunist pe care l-a dobândit, pe parcurs, 
mişcarea antirevizionista a studenţilor români, chestiunea a ţinut doar de un anumit prag de 
conştientizare: cum să nu devină anticomunistă aceasta, atunci când, în condiţiile date, 
revizionismul se confunda cu comunismul şi viceversa?! 

lată, aşadar, lupta pentru Ardeal, reluată şi adaptată noilor condiții, cele ale 
începuturilor perioadei comuniste, precum şi arsenalul folosit (...), luptă soldată, până la urmă, 
doar cu o „derizorie” autonomie secuiască. De ce derizorie? Pentru că s-a dorit şi se va dori, şi 
în continuare, mult mai mult... 


(„Secesiunea Ardealului”, Ed. Carpatica, 2002, pag. 60-66) 

Relaţia revizionism — „tensiuni interetnice” 


Printre cei trei referenti ştiinţifici care şi-au dat girul pentru manualul (alternativ) de 
istorie 
(„alternativă”) de la , Sigma", figurează şi istoricul Vasile Vesa. 

Participarea domniei sale la avizarea favorabilă a cărții cu pricina ne-a mirat, având 
ocazia de a-l cunoaşte, în urmă cu trei ani, într-o altă ipostază, cea de apărător al adevărului 
istoric („neconvenabil”) în fata unor încercări de mistificare, de „demitizare” a istoriei noastre 
postbelice, menite a o face mai „europeană”, plăcută minorităţilor naţionale (în speţă uneia 
dintre ele) şi „integratoare”. 

Ce-i veni d-lui Vesa să treacă, de această dată, de cealaltă parte a baricadei nu ştim, 
putem cel mult presupune. Oricum, noi continuăm să-i acordăm credit pentru prima ipostază, 
cea în care l-am cunoscut. Despre ce este vorba? Cu riscul de a cădea în stereotipie, va trebui 
şi de această dată (sau mai mult ca oricând) s-o luăm pe-ndelete. 

În urmă cu patru ani, în „Româniai Magyar Sz6” (nr. 1779/11 sept. 1995), sub titlul 
„Text autentic pe placa comemorativă!”, se puteau citi următoarele: 

Rectoratul Universităţii Babeş-Bolyai a luat o hotărâre in legătură cu placa 
comemorativă ce urmează a fi aplicată pe căminul studenţesc Avram Iancu. Încă în 
primăvara anului trecut arhiepiscopul Bartolomeu Anania şi persoane din anturajul său au 
inițiat aplicarea unei inscripții pe cămin, care să amintească de revolta studenţilor din 1946. 
În mai 1946, împotriva studenților aflaţi în căminul din strada Petăfi (sic! — n.n.), care 
demonstrau în cămin (în camin?!; împotriva cui? — n.n.), a fost mobilizată (de către cine? — 
n.n.) o parte (care? — n.n.) din muncitorii fabricii Dermata. Textul propus de arhiepiscop 
pentru placa comemorativă a fost respins de către Rectoratul universității, pe motiv că acesta 
dă o coloratură etnică unui eveniment cu caracter anticomunist. 

Deci, cu alte cuvinte, în 1946, nişte studenţi clujeni oarecare, locatari ai unui cămin ce 
purta, cu totul întâmplător, numele lui Avram Iancu, demonstrau, în cămin (că acolo — şi nu 
pe stradă se fac demonstratiile!), împotriva comunismului, iar o (nu se ştie care) parte a 
muncitorilor de la „Dermata” a fost (nu se ştie de către cine) mobilizată împotriva studenților 
respectivi. lar acum (nu se ştie de ce), arhiepiscopul ortodox al Clujului (Vadului şi 
Feleacului) vrea o inscripție comemorativă care dă un sens etnic unui moment al luptei 
anticomuniste, denaturare cu care Rectoratul de la Babeş-Bolyai nu este de acord. 

De fapt, succintul comunicat din RMSz eludează, deliberat, datele esențiale ale 
problemei. În realitate, studenţii de la „Avram lancu” erau în exclusivitate români şi nu 
demonstrau în cămin, ci îşi apărau, pur şi simplu, viata — confruntati cu asaltul unui inamic 
supranumeric şi înarmat, inclusiv cu arme de foc. (Mai existau, la acea vreme, „gărzi 
muncitoreşti” înarmate.) Agresorii reprezentau nu „o parte” oarecare a muncitorilor de la 
fabrica de încălțăminte Dermata, mai comunistă decât restul şi mai motivată pentru a-şi 
asuma, efectiv, lupta de clasă, ci „un întreg” al cărui liant era departe de a fi fost unul politic. 
(În capitolul XXII al cărții am tratat mai pe larg subiectul, cele de mai sus încadrându-se 
organic in colaborationismul cu viză etnopolitică, revizionista, practicat, la acea vreme, de 
către minoritatea maghiară din Ardealul de Nord.) Cei ce au atacat, în noaptea de 28 spre 29 
mai 1946, căminul Avram Iancu („spre a înfrunta, în propriul bârlog, forţele reacţiunii” — 
după cum se exprima, la vremea respectivă, ziarul clujean de limbă maghiară Igazsâg) erau, 
până la ultimul om, unguri (de altfel, în toată fabrica nu exista, după ştirea noastră, nici un 
român), iar mobilul agresiunii (asupra obiectivului strategic vom reveni), alături de ura 
perpetuată din perioada 1940-1944 şi furia oarbă în faţa „ocupantului” român care încerca să- 
şi reintre în drepturi, a fost excesul de zel. Excesul de zel în mimarea luptei de clasă, studenții 
români fiind — nu-i aşa? — cea mai ,,reactionara” categorie socio-profesionalá a momentului, a 

cărei starpire, în viziunea atacatorilor, urma sa fie apreciată pozitiv şi contabilizata unde 
trebuie de către mai marii vremii. 

Înainte de a vedea în ce măsură (nu) s-a potrivit socoteala de-acasă cu cea din târg, să 
dam curs unor dubii fireşti. Cum se face că ,,reactionarii” care demonstrau pe străzile 
Clujului, in 1946, cu lozincile , Jos teroarea”, „Jos provocatorii” erau, până la ultimul om, 
români, iar exponentii „clasei muncitoare”, „justiţiarii comunişti” erau, tot până la ultimul om, 
unguri?! Ce fel de luptă de clasă mai e şi asta?! Cum de numai românii au sesizat pericolul 
comunist şi l-au înfruntat, iar ungurii, dimpotrivă, au devenit, peste noapte, comunişti? (si asta 
în ciuda mult trambitatului lor „ascendent occidental”!). Toţi românii (sau măcar studenții 
români) erau exponentii burghezo-moşierimii, iar ungurii aveau cu toţii „origine sănătoasă”? 
Cum să nu dobândească, în condiţiile date, coloratură etnică lupta de clasă? Sau, o ultimă 
întrebare, tot retorică — fireşte, la care îi invităm pe cei de la RMSz (şi nu numai) să ne 
răspundă: cum de nu i-au atacat ,,comunistii” de la Dermata, dacă tot studentimea era pătura 
cea mai ,,reactionará”, pe studenții de la Universitatea Bolyai? 

Să ne întoarcem, însă, la asediul cu pricina, una din cele mai sălbatice acțiuni 
maghiare post- horthyste ale anului 1946 şi una din cele mai stupide manifestări ale 
colaborationismului maghiar cu forțele comuniste ale vremii. Atât de stupidă, încât a fost 
zădărnicită exact de forţele respective, mai precis, de către forul care le tutela, încă, la acea 
vreme. Depresurarea căminului, salvarea studenţilor români şi împrăştierea asediatorilor s-a 
făcut, sub amenințarea unor mitraliere, exact de către armata sovietică, la ordinul 
comandantului local al acesteia (care a înţeles că, atunci şi acolo, nu era vorba de luptă de 
clasă, ci de cu totul altceva). Drept care, a doua zi, studenții şi-au exprimat recunoştinţa 
scandand, minute în şir, „Stalin, Stalin...”, în fata sediului comandamentului — aflat în clădirea 
fostului hotel „Central”. (Că unii dintre ei strigau „stai lin” — nu schimbă cu nimic datele 
problemei) 

Fireşte, nu ne-am propus să facem apologia comunismului sau elogiul armatei 
sovietice „eliberatoare”. Am vrut doar să subliniem şi să ilustrăm faptul că, în 1946, în Cluj 
(ca de altfel în întreg Ardealul de Nord), încă prevala ameninţarea iredentistă asupra celei 
comuniste. (...) Şi, de asemenea, am mai vrut să atragem atenția asupra faptului că 
„demitizarea” istoriei nu începe cu d-nii Boia sau Mitu şi că aceasta nu este (şi nici n-a fost 
vreodată) o îndeletnicire de genul „artă pentru artă”. Stă mărturie tevatura de mai bine de doi 
ani care a precedat „textul autentic” şi, mai cu seamă, interesul cu totul particular cu care 
presa de limbă maghiară din România (şi nu numai) a urmărit — activ! — problema „plăcii 
comemorative”. 

Cât priveşte textul „neautentic” propus de arhiepiscopul Bartolomeu şi contestat de 
către Rectoratul Babeş-Bolyai, din motivele pomenite, chestiunea ar fi de tot hazul, dacă n-ar 
fi, în primul rând, revoltătoare. De ce? Pentru că cei de la RMSz se prefac a nu şti că amintitul 
înalt slujitor al Bisericii Ortodoxe este, de departe, cel mai autorizat să propună textul cu 
pricina şi cel mai în măsură să cunoască evenimentele din mai 1946 şi natura acestora. (Vom 
reveni) 

Până la urmă, s-a recurs la un compromis. lată textul înscris pe placa de marmoră, 
dezvelită, pe fațada căminului, la data de 28 mai 1996, cu ocazia împlinirii a 50 de ani de la 
evenimentul cu pricina: 

În noaptea zilei de 28/29 mai 1946, acest cămin studențesc a fost atacat şi devastat de 
grupuri provocatoare înarmate. Violentele comise de acestea au fost urmate de marea grevă 
antirevizionistă şi anticomunistă din 1-19 iunie 1946, cea dintâi mişcare pentru apărarea 
democraţiei şi integrităţii teritoriale a statului român. 

Deci, nici un cuvânt despre naționalitatea locatarilor sau despre identitatea (inclusiv 
etnică) a agresorilor. Nu rezultă din text nici măcar dacă, la momentul respectiv, căminul era 

locuit sau pustiu. După cum, un cititor neavizat nu va sti nici cine au fost grevistii şi, cu atát 
mai putin, cine erau revizionistii care amenintau integritatea teritoriala a statului roman. (...) 

Oricum, în textul respectiv se recunoaşte, totuşi, că la vremea respectivă, in mai 1946, 
existau, în Ardeal, forte revizioniste active, care atentau la integritatea statală a României. Pe 
de altă parte, greva având un caracter şi anticomunist şi antirevizionist, trebuie să deducem că 
cei ce atentau la integritatea teritorială a statului român erau comuniştii. Din moment ce, la 
acea vreme, în Cluj (şi în întreg Ardealul de Nord) peste 90 la sută din membrii PCR erau de 
naționalitate maghiară, rezultă că revizioniştii cu pricina erau ungurii. Şi iată-ne ajunşi, mai 
târâş-grăpiş, ce-i drept, la capătul firului. Bună inscripție! 

Să lăsăm, însă, împărtăşirea adevărului pe seama conducătorului, de nimeni contestat, 
al studenților români din Clujul anului 1946, Valeriu Anania, medicinist şi locatar al 
căminului Avram Iancu la acea vreme, una şi aceeaşi persoană cu Înalt Preasfintia Sa 
Bartolomeu Anania — actualul arhiepiscop al Vadului, Feleacului şi Clujului — şi pe seama 
memoriilor sale, din care, cu ocazia semicentenarului în discuţie, s-a publicat capitolul 
închinat evenimentelor petrecute în urmă cu 50 de ani. (Capitol de adevăr, mărturisit de cea 
mai autorizată persoană, care ar trebui să ajungă sub ochii fiecărui român, deziderat la care a 
răspuns şi săptămânalul Timpul-7 zile, prin reproducerea lui în foileton.) 

Aş mai adăuga doar atât că mi-am permis să abordez subiectul de fata în calitate de 
clujean, de martor, neimplicat direct (eram licean la vremea respectivă), al evenimentelor şi 
de prieten al celui ce-a fost Dr. Mircea Anghel (coleg de-al lui Valeriu Anania, pomenit în 
memoriile arhiepiscopului sub porecla de Bimbo). 

În ceea ce priveşte strategia în care s-a încadrat episodul analizat şi următorii paşi ai 
scenariului aferent, ne vom pronunţa, pe larg, într-un capitol viitor. 

Să trecem la simpozionul ce a încheiat festivitățile consacrate comemorării 
evenimentelor din mai — iunie 1946. Lucrările acestuia au avut loc în „Aula Magna” a 
Universităţii Babeş-Bolyai din Cluj-Napoca, la aceeaşi dată (28 mai 1996), fiind prezidate de 
către arhiepiscopul Bartolomeu Anania, căruia i-a aparținut, cum era şi firesc, şi cuvântul de 
încheiere. Alocutiunile rostite, precum şi ecoul aplauzelor au conturat clar două poziţii, 
diametral opuse, foarte puțini fiind cei ce au vădit o viziune (să-i zicem) eclectică asupra 
evenimentelor comemorate. Care erau aceste poziţii? Dar mai bine să sintetizăm câteva luări 
de cuvânt reprezentative. 

D-l Simion Simon, prorector al Universităţii Babeş-Bolyai, vede în evenimentul 
comemorat doar un atentat la democraţie, o exploatare a tensiunilor interetnice în folosul 
luptei de clasă. 

D-l Oliviu Pascu, rector al UMF Cluj, interpretează atacul asupra căminului ca o 
diversiune (comunistă) menită să abată atenția de la pericolul comunist, spre o inexistentă 
amenințare revizionistă maghiară. După care, domnia-sa mai face şi o actualizare, vorbind, în 
aceeaşi ordine de idei, despre evenimentele de la Târgu Mureş din martie 1990. (Vom reveni, 
în capitolul următor.) 

Istoricul Vasile Vesa, folosindu-se, cu precădere, de presa vremii, reproduce, printre 
altele, declaraţia unui comunist maghiar (Kelemen) din care rezultă că, la acea vreme, ungurii 
urmăreau (cel puţin) independența Ardealului. (...) 

D-l Raoul Sorban, în intervenția sa, a arătat că în presa comunistă a vremii 
evenimentele au fost prezentate ca expresia luptei de clasă, ca o luptă nobilă de purificare 
socială. De fapt, a fost vorba, cităm, „de manifestări, manevrate subversiv, ale urii 
antiromâneşti”. A fost vorba despre, cităm din nou, „pârjolul hungarist”. Domnia-sa, după ce 
a atras atenția asupra faptului că şi astăzi, ca şi atunci, se urmăreşte dezintegrarea statală a 
României, a mai afirmat: 

Placa aşezată azi ar trebui să fie un avertisment împotriva uitării şi a confuziei. (...) 
Se vorbeşte de conflicte interetnice. Prostii! Acestea presupun o motivație reciprocă. Pe cand 

,conflictul” in discuţie a avut, din totdeauna, un singur sens: dinspre partea maghiară spre 
noi! 

În încheiere, arhiepiscopul Bartolomeu Anania, după o succintă rememorare a 
evenimentelor, a declarat: 

Noi am făcut ce-am facut, provocati de adversarul secular şi milenar. Provocati cu 
bâta, la care am răspuns cu tricolorul românesc. (...) Mişcarea noastră a fost 
antirevizionistă. (...) Nu suntem antimaghiari. Nu ura ne-a animat, ci sentimentul demnităţii 
naţionale. 

Arhiepiscopul şi-a încheiat cuvântul cu un îndemn la neuitare şi luciditate, pentru că, 
cităm: Ceea ce se face astăzi vizavi de iredentismul maghiar este echivalent cu a te apleca 
asupra unei vipere — cántándu-i ,,melc-melc, codobelc”’... 

Ce s-ar mai putea adăuga? Poate doar atât că nocivitatea „demitizării” practicate de 
alde Boia, Mitu et comp., creşte paralel cu imputinarea martorilor vii ai istoriei (sau chiar 
făuritori ai acesteia), capabili să ne ofere, încă, asemenea lecţii de neuitat... 


(„Istorie maghiaro-maghiara în citate”, ed. a 2-a, 2000, pag. 120-126) 

Similitudini si cecitati 


Promiteam, in capitolul anterior, sá revenim asupra strategiei in care s-a incadrat, ca 
un preconizat moment declanşator, atacul asupra căminului studenţesc Avram Iancu din Cluj. 
De asemenea, am promis ca vom reveni si la simpozionul care a incheiat comemorarea 
evenimentelor din 28-29 mai 1946, in speță la interpretarea dată acestora de către d-l O. 
Pascu, rectorul UMF din capitala transilvană. (Reamintim că domnia-sa, în alocutiunea 
rostită, la data de 28 mai 1996, în „Aula Magna” a Universităţii Babeş-Bolyai, a interpretat 
evenimentele petrecute în urmă cu 50 de ani ca o diversiune comunistă, similară cu cea 
consumată la Târgu Mureş în martie 1990, ambele având menirea de a abate atenția de la 
pericolul instaurării, respectiv reinstaurării comunismului, spre o inexistentă amenințare 
iredentistă maghiară). 

Suntem întru totul de acord cu similitudinea celor două evenimente, nu şi cu 
interpretarea dată acestora — fireşte. Drept care, în cele ce urmează, le vom studia în paralel. 

Şi în 1990, ca şi în 1945-1946, vremurile erau tulburi, istoria în plin seism, echilibrele 
de putere în curs de repolarizare, sferele de influenţă pe cale de reaşezare. Şi atunci, ca şi în 
urmă cu 50 de ani, se încheia un război mondial (chiar dacă dus cu alte mijloace), cu 
învingători şi învinşi (chiar dacă nu tocmai aceiaşi), cu reglări de conturi, cu remanieri 
geopolitice în curs de negociere sau negociate deja şi aşteptându-şi finalizarea, cu aspirații 
(mai mult sau mai putin indreptatite), cu incertitudini şi, nu în ultimul rand, cu speranţe 
renăscute pentru pescuitorii în ape tulburi, pentru braconierii istoriei care, lipsiți de temeiuri 
de drept şi argumente viabile, dar şi de forța proprie necesară spre a-şi impune cauza strâmbă, 
au ştiut, din 1920 încoace, să profite de toate conjuncturile favorabile, parazitând, cu mai mult 
sau mai putin succes, interesele zonale ale unor mari puteri. Ne referim, fireşte, la Ungaria 
post-trianonica, in care iredentismul a fost ridicat la rang de politică de stat, politică fatise şi 
activa în perioada fascistă, materializată prin anexarea unor teritorii străine (Slovacia de Sud, 
Ucraina Subcarpatică, Ardealul de Nord, Voievodina) şi disimulată (mai mult sau mai putin) 
în perioada comunistă şi în cea post-comunistă. 

Ne vom ocupa, în cele ce urmează, de ultimele două perioade amintite. Când 
interesele parazitate au fost cele ale URSS şi, respectiv, ale Germaniei şi când au avut loc cele 
două evenimente a căror similitudine a scos-o în evidență d-1 O. Pascu. 

Repetăm: suntem de acord cu similitudinea, nu şi cu optica d-lui rector asupra 
mobilului declanşator. Să recapitulăm: domnia-sa vede în evenimentele din mai 1946, cât şi în 
cele din martie 1990, o diversiune menită să abată atenția de la (reinstaurarea comunismului 
în România — spre o falsă problemă, cea a iredentismului maghiar. 

De fapt, ori de câte ori, în Ardeal, politicul s-a intricat cu etnicul, etnicul s-a folosit de 
politic şi nu invers. Ignorarea acestui adevăr denotă fie cecitate totală, fie rea-credinta patentă. 
lar cele două momente în discuţie n-au făcut excepție de la regulă. 

În ambele cazuri a fost vorba de o ruptură istorică de proporţii, caracterizată prin 
schimbare de regim politic în curs de desfăşurare, relativ vid de putere, criză de autoritate a 
structurilor statale, graniţe permeabile, incertitudine şi, pe acest fond, speranţe renăscute 
pentru iredentismul maghiar. În 1946 speranţa de a păstra Ardealul de Nord, în 1990 speranţa 
de a-l redobândi. lar pentru materializarea acestor speranțe s-a recurs, prin colaborationism, la 
parazitarea intereselor zonale ale unor mari puteri. Astfel au devenit, în anii 1945-1946, 
exponentii fascisto-horthysti ai iredentei maghiare, printr-o instantanee metamorfoză, cei mai 
aprigi luptători pentru instaurarea comunismului. Şi tot astfel, urmaşii acestora, arborând de 
această dată steagul „europenismului”, au ajuns, după decembrie "89, cei mai vajnici militanti 
pentru dezintegrarea Europei Centrale şi reintegrarea acesteia sub alte auspicii. (A se vedea, în 
acest sens, toate „planurile” şi „scenariile” semnalate în capitolele anterioare, de la Otto von 
Habsburg şi până la Molnâr Gusztâv). Dar, pentru că în ambele cazuri trebuiau convinse şi 

nişte instante supreme, in 1946 Conferinţa de Pace de la Paris, în 1990 ,,Comunitatea 
Europeană” (si, fireşte, opinia publica internațională) şi, pe de altă parte, pentru că era vorba, 
totuşi, de interesele parazitare ale iredentismului maghiar, se impunea o dovadă supremă. O 
dovadă care să ateste „calvarul” post-trianonic al minorităţii maghiare din România. Şi cum 
putea fi ea obținută mai simplu şi mai convingător, decât prin instrumentarea unor conflicte 
interetnice de proporţii, care, prin răstălmăcire, să fie prezentate lumii întregi şi „instanţelor 
de judecată” ca pogromuri antimaghiare? Ca o supremă dovadă a ceea ce trebuie să suporte, 
consecutiv „erorii şi nedreptatii istorice” de la Trianon, minoritatea maghiară confruntata cu 
„şovinismul şi sălbăticia” românilor. 

Cum poţi răstălmăci aşa ceva? Nimic mai simplu. Ca în cazul Cofariu, de pildă. (Ca sá 
nu mai vorbim de Iugoslavia). Apeland la ziarişti, reporteri radio (şi TV — in 1990) credincioşi 
„cauzei” (e plină Europa şi America de ei) prin apartenență etnică, manipulare sau 
cointeresare materială. Cum altfel se poate explica prezența „întâmplătoare” a echipei 
„irlandeze” la Târgu Mureş, exact în 19-20 martie 1990? De altfel, echipe similare (mai putin 
TV) erau prezente şi la Cluj, în mai 1946. 

La Cluj, împrăştierea asediatorilor căminului Avram lancu, împiedicarea 
mănăşturenilor de a veni în ajutorul asediatilor (făcută tot de către armata sovietică!) şi, 
ulterior, luciditatea şi înțelepciunea studenților români au dus la eşuarea tentativei de 
declanşare a „pogromului antimaghiar”. 

La Târgu Mureş, diversioniştii maghiari fiind mai bine organizați, mai efectiv ajutaţi 
din afară şi profitând şi de un plus de confuzie şi indecizie la nivelul Puterii provizorii, 
dezamorsarea ,,pogromului” a întârziat, permiţând atât desfăşurarea evenimentelor (chiar daca 
nu la amploarea preconizată) cât şi mediatizarea lor distorsionată. Cazul românului Mihai 
Cofariu este simptomatic şi definitoriu în acest sens: prezentarea lui, pe toate canalele TV ale 
lumii, drept ungur — victimă a bestialitatii românilor, reprezintă cel mai flagrant şi revoltător 
exemplu de răstălmăcire deliberată a adevărului, în folosul iredentismului maghiar. 

Cui altcuiva şi cum să fi folosit încercarea (ratată) din 1946 şi cea (parțial reuşită) din 
1990? Comunismului şi, respectiv, „neocomunismului”? Să fim serioşi! Ce nevoie avea 
comunismul, în 1946, de aşa ceva — de „abaterea atenţiei” — când jocurile erau făcute încă de 
la Teheran, Moscova, Yalta şi Potsdam şi nimeni şi nimic nu mai avea cum a se opune 
instaurării regimului comunist în viitorul „Lagăr Socialist”, vândut deja cu acte în regulă?! 
(Sau, la ce le-ar fi folosit comuniştilor români — nu celor unguri, fireşte — la Conferinţa de 
Pace de la Paris, existenţa unor pogromuri antimaghiare în Ardealul de Nord?!). Ce nevoie 
avea „neocomunismul”, în 1990, de aşa ceva — când furia dezintegrator-reintegratoare 
cuprinsese deja „Mitteleuropa” iar „revenirea la 1914” era un deziderat la ordinea zilei?! (...) 

De altfel, modelul diversionist de care ne-am ocupat nu s-a născut în 1946, el fiind 
aplicat, pe scară largă, încă din perioada 1918-1920, tot în Ardeal şi cu aceeaşi viză, 
„instanța” ce trebuia convinsă fiind, la acea vreme, Conferinţa de Pace de la Trianon. După 
cum, acelaşi model a fost nelipsit din recuzita iredentistă şi în perioada interbelică, orice 
incident, minor şi, de regulă, fără conotaţii etnice, fiind amplificat artificial şi prezentat ca o 
agresiune soviná de proporții îndreptată împotriva minorității maghiare. lar în lipsa 
incidentelor, acestea erau, pur şi simplu, inventate. (Pentru o deplină edificare, recomandăm 
cartea lui Aurel Gociman — „România şi revizionismul maghiar”, Ed. Universul, 1934.) 

Cât priveşte cele două momente analizate, în paralel, punctul nostru de vedere poate fi 
regăsit în destule alte surse avizate. lar dacă ar fi să ne referim doar la evenimentele din 1946, 
este suficientă o revenire la lucrările simpozionului de care ne-am ocupat în capitolul 
precedent: nu numai arhiepiscopul Bartolomeu (alias Valeriu Anania — conducătorul 
studenţilor români) sau istoricii Raoul Sorban şi Vasile Vesa, dar şi toţi „veteranii” mişcărilor 
studenţeşti din Clujul acelui an, care au participat la comemorarea semicentenarului, au 
exprimat puncte de vedere similare cu ale noastre, inclusiv în ceea ce priveşte scenariul cu 

bataie lunga, destinat a furniza, prin rastalmacire, argumente in favoarea iredentismului 
maghiar la Conferinta de Pace de la Paris. Iar cei ce au avut o alta viziune asupra celor 
întâmplate atunci şi acolo, ca, de pildă, prorectorul de la ,,Babes-Bolyai” sau rectorul UMF, 
aparțin unei alte generații care — dacă exista la vremea respectivă — ar putea să depună 
mărturie, astăzi, cel mult despre vreun conflict, interetnic sau nu, de la vreo grădiniță de 
cartier. 

Ne cerem scuze, era să facem o greşeală, o omisiune de neiertat. A existat, totuşi, 
cineva din generaţia celor de la „Avram Iancu”, persoană deosebită şi, totodată, personaj 
emblematic al disidentei anticomuniste târzii, care nu ne împărtăşeşte punctul de vedere. $i 
care şi-a exprimat poziţia, într-un cotidian central, cu câteva zile înainte de data aniversară. 
Cu tot respectul, ne-am permis, totuşi, să-i adresăm, încă înaintea dezvelirii plăcii 
comemorative, o scrisoare deschisă, a cărei actualitate ne determină s-o reproducem. lată 
textul cu pricina: 

Stimată d-nă Doina Cornea, ati afirmat, în ,, Románia Libera” din 24 mai 1996, în 
calitate de martor ocular, că în 28 mai 1946 s-a (si ati) strigat: „muncitorii îi omoară pe 
studenți” — şi nicidecum că „ungurii îi omoară pe romani”! (,,cum susţin extremistii”). 

Aş putea sá vă întreb cum de n-aţi strigat: comuniştii îi omoară pe (studenţii) 
democrați? Cum de muncitorii d-voastră erau, cu toții, comunişti, iar studenţii, cu toţii, 
,reactionari” anticomuniști? Si cum se face că muncitorii comunişti erau, până la ultimul 
om, unguri, iar studenţii anticomuniști, tot până la ultimul om, romani? 

Aş mai putea, de asemenea, să vă întreb, dacă „atacatorii (căminului — n.n.) erau 
grupuri comuniste, violențele lor declanșând prima mare grevă studenţească anticomunista”, 
de ce atunci printre obiectivele acestei greve figura şi „apărarea integrităţii teritoriale a 
statului roman”? (Asa cum rezultă din proiectul de inscripție al Catedrei de Istorie 
Contemporană de la Universitatea Babeş-Bolyai, publicat în acelaşi număr al cotidianului 
România Liberă). Ce aveau comuniştii (români) cu integritatea teritorială a României? Si 
dacă, totuşi, era în joc integritatea ţării (după cum rezultă, fără echivoc, din varianta de 
inscripție aparținând amintitei catedre — şi nu arhiepiscopului Bartolomeu — pe care ati 
imbratisat-o atât d-voastră cât şi „România Libera”), care atribut al agresorului intra in 
discuţie: cel de muncitor, cel de comunist, sau cel de ungur? 

Aş fi putut să vă întreb toate acestea, stimată d-nă Cornea, dar n-am s-o fac. Vă voi 
adresa o singură întrebare: când aţi fost sinceră, atunci când ati afirmat, de curând, că cele 
întâmplate în mai 1946, la Cluj, au avut un caracter exclusiv politico-social, fiind o expresie 
a luptei de clasă — sau, în urmă cu opt ani când, întrebată fiind de către un reporter de la 
„Europa Liberă” ce părere aveți despre problema minorității maghiare din România, ati 
refuzat sá ráspundeti, pe motiv că, cităm, „trăind, între 1940-1945, în Clujul cedat, mi-e 
teamă că aş fi subiectivă în aprecieri” ?! 

Deci, cunoaşteţi la perfectie problema. Stiti ce-au însemnat aceşti cinci (si nu patru) 
sau chiar şase ani pentru românii din Ardealul de Nord, în aşteptarea izbăvirii, adusă, până 
la urmă, prin verdictul Conferinţei de Pace de la Paris, abia in 1947. De ce faceţi atunci, 
astăzi, jocul pe care-l faceţi? Care este exact al celor care, la vremea respectivă (şi nu 
numai), s-ar fi înfrățit şi cu dracu’ pentru a putea păstra Ardealul de Nord! 


(„Istorie maghiaro-maghiara în citate”, ed. II, 2000, pag. 127-132) 

15 martie in Bazinul Carpatic 


„„„Deci, 15 martie 1999 în Bazinul Carpatic. De ce în bazinul carpatic? Pentru ca, dupa 
cum s-a reafirmat, cu insistență, şi de această dată, 15 martie este sărbătoarea naţională (şi nu 
de stat) a întregii maghiarimi, în speţă a celei trăitoare pe teritoriul ,,istoric” şi „milenar” al 
„Ungariei Sfântului Ştefan”. Ca atare, şi în această ediție, sărbătorirea s-a făcut atât în patria 
mamă, cât şi în Slovacia (, Felvidék"), Ucraina subcarpatică, Ardeal, Voievodina, Slovenia şi 
Croatia. (...) 

Sursa informaţiilor o reprezintă emisiunile posturilor maghiare MTV şi Duna TV 
precum şi emisiunea în limba maghiară a TVR. (...) 

Emisiunile închinate „sărbătorii naţionale a întregii maghiarimi” au început deja cu 
două zile înaintea datei de 15 martie. În cele ce urmează, vom spicui din acestea. În după- 
masa zilei de 13 martie, pe Duna TV, s-a desfăşurat o masă rotundă, cu participarea istoricilor 
Szigety Gabor, Veliky lános, Kiss Sandor şi Tókéczi László, având ca temă cele 12 puncte ale 
revendicărilor paşoptiste maghiare, în speţă măsura în care acestea au fost realizate până în 
prezent. Ne vom opri la cel de al 12-lea punct, cel care prevedea anexarea Ardealului la 
Ungaria. Aici, participanții, cităm textual, „pentru a nu fi acuzaţi de revizionism”, s-au 
rezumat la a asimila termenul de „Unio” (deviza paşoptistă: „Unio vagy halâl — unire sau 
moarte) cu cel de integrare europeană, care, prin „spiritualizarea” graniței cu pricina, va 
rezolva şi cel de al 12-lea obiectiv al revoluţiei maghiare de la 1848. 

A doua zi însă, în 14 martie, acelaşi post, pentru a-şi compensa prestaţia „palidă” din 
ajun, a scotocit în „videoteca de aur” şi a scos la iveală o înregistrare din 1998, care imortaliza 
punctul culminant al spectacolului omagial de la Miercurea Ciuc. Despre ce este vorba? 
Cititorii „Timpului” poate îşi vor aminti de o relatare din martie '98 ce se referea la o 
producţie muzical-coregraficá, un fel de operă-rock (ziceam la vremea aceea) cu trei 
personaje centrale (Kossuth, Petöfi, Vasvári) şi cor, evocare istorică (şi nu numai...) a 
momentelor paşoptiste legate de secuime, derulată, cu mijloacele specifice genului, în piața 
centrală din Miercurea Ciuc. De această dată, existând şi un generic, am aflat că este vorba 
într-adevăr de o operă rock, compusă de Pâskândy Geza şi intitulată „Poetul se întoarce” 
(vorba ardeleanului: poate-n mormânt!). Nu mai intrăm în amănunte, reamintim doar faptul că 
militarii din spectacol, cei ce intruchipau elementul opresiv şi represiv, erau singurii care nu 
purtau costum de epocă, fiind îmbrăcați nu în ţinuta austriacă a timpului, ci în uniforme 
actuale, româneşti, de vânători de munte. O „actualizare” mai „subtilă” nici că se putea! 

Să trecem, însă, la ziua sărbătorii propriu-zise. (...) Am amintit, la începutul 
capitolului, de tonul mai ponderat al vorbitorilor. De fapt, a fost vorba mai degrabă de 
insinuări, de fraze neterminate, de idei rupte din contextul real sau „avortate”. lată câteva 
exemple: 

- „În 1848, 1956, 1989, ca şi astăzi, ne-au animat şi ne animă aceleaşi idei şi názuinte” 
(Orbân Viktor); 

- Deutsch Tamas, ministrul tineretului şi sportului, face exact aceeaşi afirmație, fără a 
intra însă, ca şi premierul de altfel, în amănunte. (De fapt, amândoi s-au inspirat din aceeaşi 
sursă, d-l Giczy György — preşedintele Partidului National Creştin-Democrat — în a cărui 
formulare fraza, rostită cu un an în urmă, suna astfel: „Atât în 1848, cât şi în 1956 sau chiar şi 
astăzi, n-am dorit şi nu dorim altceva decât independenţă, libertate şi o Ungarie a tuturor 
ungurilor”) 

„Ne aflăm pentru a doua oară, după momentul Sfântul Stefan, în situația de a întemeia 
un stat” (David Ibolya, ministrul justiției din Ungaria). După care d-na ministru o coteşte spre 
cerințele de integrare europeană; 

„Noi să hotărâm în problemele noastre şi nu alții, peste capul nostru şi împotriva 
noastră” Verestóy Attila). 

Cele de mai sus, in ciuda surdinei aplicate, se încadrează perfect in „universul 
armonic” cu care am fost obisnuiti. O singura disonanta: chestiunea cu ,,Ungaria tuturor 
ungurilor” dorită in 1956! Carevasăzică, n-a fost vorba, la vremea respectivă, de o gáselnitá a 
Puterii comuniste din România, de o diversiune abilă şi mârşavă, menită să abată atenția de la 
esența problemei şi aşa mai departe! (De altfel, suntem în posesia unui exemplar al publicaţiei 
Erdélyi Magyarsag, închinat în întregime evenimentelor din 1956, în care se discută, pe fata, 
nu numai ideea în sine, ci şi paşii concreti făcuţi în direcția cointeresarii maghiarimii ardelene 
la opera de realizare a „Ungariei tuturor ungurilor”. Vom reveni într-un capitol viitor.) 

S-a folosit şi un alt tip de limbaj. Iată câteva mostre: 

- „Suntem pe pământul nostru natal”! 

- „Noi am organizat statal Europa Centrală — şi nu alții”! 

- „Semințele din care au răsărit statele nationale au fost aruncate deja in 1849, prin 
instigarea minorităţilor naţionale”! 

- „Pretindem securitate şi stabilitate pentru toți maghiarii din Bazinul Carpatic”! 

- „Vrem totul sau nimic, nu ne pot opri nici forţa şi nici viclenia”! 

Ce ne-a mai oferit Duna TV de 15 martie "99? De pildă, o retrospectivă a festivităților 
închinate zilei cu pricina, cuprinzând intervalul 1938-1944, întocmită din fragmente ale unor 
jurnale cinematografice şi avându-l ca personaj central pe Horthy Miklos. Retrospectiva ar 
merita o abordare aparte, poate cu altă ocazie. Voi reține un singur aspect, care mi-a trezit 
amintiri din copilărie. (Mă refer, fireşte, doar la perioada 1940-1944, când Clujul a ajuns sub 
stăpânire maghiară.) Este vorba de o hartă a „Ungariei Mari”, care apărea pe ecran la 
începutul fiecărui jurnal de ştiri (jurnal ce preceda filmul artistic), în mijlocul căreia figura, 
mai luminiscentă, imaginea Ungariei „mutilate” (Csonkamagyarország), imagine ce îşi largea 
treptat aria luminoasă, prin încorporarea teritoriilor dobândite consecutiv celor două Diktate 
de la Viena (1938 şi 1940) şi prin alte două rapturi. Acest proces de extindere, de apropiere a 
granițelor trianonice de cele zise istorice, era subliniat de o voce de stentor care clama 
triumfal: „Felvidék visszatért"! (Ţinutul de sus a revenit!), ,,Eszakerdély visszatért 
(Ardealul de Nord a revenit), , Kárpátalja visszatért"! (Ucraina subcarpatică a revenit), 
,Ujvidék visszatért”! (Voievodina a revenit).Acest joc de-a geografia, această hartă in 
metamorfoză a fost reprodusă, pe Duna TV, în uvertura fiecărui episod anual închinat zilei de 
15 martie, deci în total de şapte ori (15 III "38, "39, '40, "41, "42, "43, '44). Drept care, 
completându-l pe d-l Orbân, am zice că nu numai în 1848, 1956, şi 1989 s-a vrut o „Ungarie a 
tuturor ungurilor”, ci fără încetare din 1920 încoace. Dacă am fi avut vreun dubiu în acest 
sens, emisiunea de la Duna TV reuşea, indiscutabil, să ni-l spulbere. 

(„Istorie maghiaro-maghiará în citate”, ed. II, 2000, pag. 114-119) 


P.S. Desigur, se vor găsi destui „analişti”, „formatori de opinie” sau ziarişti care să-mi spună 
că toate acestea n-ar fi decât supralicitări cu viză strict electorală. Tuturor acestora le-aş 
adresa o singură (şi elementară) întrebare: - Oare de ce percutează electoratul din Ungaria 
tocmai la acest subiect? Cu alte cuvinte: de ce poate fi câştigat cel mai lesne acest electorat 
exact cu o retorică revizionistă?! 

TRIA — NON (D) 


Când, in 3 mai 1991 (retin data, pentru că era ziua mea de naştere şi am şi considerat, 
pe undeva, că mi s-a făcut un nesperat cadou...), TVRL — preluând o emisiune a televiziunii 
maghiare publice — ne prezenta, "pe viu”, „Reuniunea de la Eger” şi fata necosmetizata a 
pastorului Tokes, am avut, alături de milioane de telespectatori români, confirmarea 
peremptorie a realităţii şi agresivitatii iredentismului maghiar — în varianta sa post- 
decembristă. Reamintesc cele declarate, atunci şi acolo, de către „eroul” revoluției de la 
Timişoara: 

Ardealul este în pericol de moarte! Este vorba de iminenta pierderii definitive a 
Ardealului! (...) Toti ungurii ardeleni să rămână pe loc, cei plecaţi să se întoarcă, altfel lupta 
pentru Ardeal îşi pierde rostul. (...) Avem drepturi istorice sacre asupra Ardealului! 

Asta declara, la acea vreme, actualul episcop (şi preşedinte al CNMT) referitor la miza 
ce era (şi este — după cum ne-o confirmă autorii filmului , Trianon") în joc atunci (ca şi acum) 
— din punct de vedere ,,central-european”: căderea comunismului, dar şi a „sistemului post- 
trianonic”!!! 

Desigur, pe parcurs au mai existat nenumárate confirmári, dintre care s-o citám pe una 
apartinand tot lui Tókés Laszlo: 

Realitatea este ca statele succesoare isi continua politica de deznationalizare, veche 
de peste 75 de ani, încercând, prin asimilarea completa a minorităţii maghiare, să-şi 
DEFINITIVEZE STĂPÂNIREA (s.m.) asupra teritoriilor câştigate prin tratatele de pace de la 
Paris. (Fragment reprodus — din nr. 5/1995 al publicaţiei Magyar Figyeló — din discursul rostit 
de către Tókés la „Reuniunea de la Debrețin”, desfăşurată în acelaşi an) 

Deci, pentru participanţii la respectiva reuniune (toţi reprezentanții maghiarimii din 
afara graniţelor Ungariei — inclusiv Markó Bela — care nu s-au desolidarizat cu nici un cuvânt 
de mesajul episcopului, preşedinte de onoare al UDMR la acea vreme), tot ceea ce s-a statuat 
la Versailles, Trianon (1920), Paris (1947) şi reconfirmat la Helsinki are un caracter 
provizoriu!!! 

Aşa stând lucrurile, nimic nu mă mai poate mira — şi cu atât mai putin consecventa şi 
perseverenta promotorilor iredentismului maghiar. 

În această ordine de idei se încadrează şi realizarea controversatului film (de 15 ore!) 
închinat „tragediei de la Trianon” (şi nu numai). Nu numai, pentru că filmul se ocupă şi de 
multe altele (voi reveni). 

Să mă întorc, însă, la „cadoul” din 3 mai 1991 şi la presupusul său echivalent de 
astăzi. Din păcate, acum avem de-a face cu un cadou otrăvit — care vine din altă parte! 

Prezentarea filmului „Trianon” pe un post de televiziune autohton nu este o inițiativă 
românească (de informare-deconspirare) — cum ar putea crede unii — ci o reuşită manevră 
maghiară de prezentare a peliculei cu pricina în fata tuturor telespectatorilor de etnie maghiară 
din România, spre a-i scuti de dificultăți, consum de energie, etc. Emisiunea de la Antena 1 a 
fost, după informaţiile pe care le dețin, iniţiată şi plătită de către realizatorii filmului şi — ca 
atare — ei au impus condițiile. Inclusiv în ceea ce-i priveşte pe „replicatori”! Interlocutorii 
propuşi de către moderator (doi experți în problema revizionismului maghiar — care ar fi 
putut, în câteva fraze, sá demonteze întreg esafodajul ,,european” al chestiunii şi să-i reducă la 
tăcere pe cei ce l-au construit) au fost refuzati de realizatorii filmului — care şi-au ales şi 
„replicatorii”! Drept care, replicile — cu o singură excepţie (asupra căreia voi reveni) — au fost 
aşa cum au fost! 

Să ne întoarcem, însă, la realizatorii filmului. Cu istoricul militar Raffay Ernö sper ca 
cititorii revistei s-au lămurit — din post-scriptumul meu apărut în penultimul număr. De altfel, 
interviul din Erdelyi Napl6 (la care s-a referit moderatorul — şi nu careva dintre replicatori!) 

vine să confirme cele semnalate de mine, ba, printre „ocaziile ratate”, mai aminteşte şi de 
Revoluția de la Timişoara!!! 

Cu d-l Koltay — regizorul filmului — presupun că lumea s-a lămurit din ceea ce a putut 
vedea şi auzi la respectiva „emisiune specială”: n-a fost altceva, în prestaţia acestuia, decât 
ipocrizie şi disimulare! 

Să trecem la d-l Glatz Ferenc, unul din principalii protagonişti ai „documentarului”. 
Cine este domnia-sa? Nimeni altul decât preşedintele Academiei de Ştiinţe din Ungaria — 
istoric de meserie — şi autorul următoarelor afirmaţii: 

În Europa Centrală şi de Sud-Est graniţele naţionale şi cele statale nu s-au suprapus 
niciodată, iar în cazul Ardealului principiul naţional este imposibil de aplicat. Statele 
succesoare, apărute după sfartecarea Austro-Ungariei si menținute şi dupa ASA ZISA (s.m.) 
Conferinţă de pace de la Paris, sunt tot state multinaționale, alcătuiri artificiale care în loc 
să rezolve tensiunile interetnice — le-au amplificat. La Trianon si la Versailles invinsii au fost 
pedepsiți, iar în 1947, la Paris, ipocrizia şi fuga de răspundere, pe de o parte, şi, pe de altă 
parte, teama de situația nerezolvată a propriilor minorităţi naţionale i-au determinat pe 
occidentali să opteze pentru un Status quo. Dar nimeni să nu-şi imagineze că o nedreptate de 
asemenea proporții poate dura o vesnicie! (Emisiunea „Conferinţa de Pace de la Paris” — 
difuzată, în ziua de 9 februarie 1997, pe Duna TV.) 

Iată, aşadar, nu numai viziunea d-lui Glatz asupra chestiunii în discuţie, dar şi părerea 
domniei-sale despre statele occidentale care au patronat Conferinţa de pace de la Paris! 

Că verificarea celor de mai sus nu stă la îndemâna oricui sau (dacă materialul n-a fost 
înregistrat) este chiar imposibil de făcut? Asa să fie. Verba volant — scripta manent! Să 
căutăm atunci într-o colecție a cotidianului central de limbă maghiară Româniai Magyar Sz6 
(găsibilă în orice bibliotecă judeţeană) exemplarul nr. 1613-1614/25-26 martie 1995 şi să ne 
oprim la titlul ,,Ujrakezdések — Márciusok” (Nemuritorul Martie), un interesant eseu de istorie 
comparată — semnat de același preşedinte al Academiei Maghiare de Ştiinţe. În respectivul 
eseu ni se propune o paralelă între realitățile din Imperiul Habsburgic la jumătatea secolului 
19 şi cele de astăzi din aşa numitele state succesoare, în ceea ce priveşte situația minorităților 
naționale, aspiraţiile legitime ale acestora şi repercusiunile tragice care au sancționat (şi vor 
sancţiona) obtuzitatea celor chemaţi să le satisfacă. În acest sens, d-l Glatz face referiri la 
situația şi cerințele minorității maghiare din România, afirmând că nesatisfacerea pretențiilor 
acesteia va avea urmări comparabile cu revoluţia de la 1848 sau cu prăbuşirea monarhiei 
Austro-Ungare! 

Vrea cineva şi un citat care să confirme viziunea asupra Trianonului (exprimată, fără 
echivoc, la Duna TV — şi ceva mai voalat în filmul de care ne ocupăm)? Nimic mai simplu: 

A urmat explozia: 1920. Când marile puteri învingătoare în Războiul Mondial au 
parcelat monarhia Austro-Ungará si Imperiul Otoman. (...) 1947: Conferinţa de Pace 
reconfirmă graniţele trianonice. Pentru că tratatele de pace si graniţele depind fie de forța 
militară a statului, fie de abilitatea conducătorilor săi, fie de voința marilor puteri. (acelaşi 
exemplar al RMSz, acelaşi articol). 

Este suficient de limpede (şi de verificabil)? 

Să trecem la un alt protagonist: d-l Csurka Istvân — cel despre care unul din replicatori 
afirma că ar fi un Vadim al ungurilor. Să-mi fie cu iertare, dar este putintel mai mult, pentru 
că Vadim n-a îndemnat pe nimeni la atacarea Republicii Moldova şi nici la mutarea graniţei 
de apus a României pe Tisa! Pe când d-l Csurka a propus, inclusiv în Parlamentul Ungar, 
recuperarea Voievodinei — profitând de bombardamentele NATO asupra Serbiei! De unde 
ştiu? Iată sursa (una dintre ele): 

Un drapel national ornat cu harta Ungariei Mari fálfáie vis-a-vis de Gara de Apus 
(...). Alături, o cruce trianonica. Lângă grupul de tineri îmbrăcaţi în negru, o asistență atrasă 
de muzica cu multi decibeli. (...) 

Acțiunea e semnată, de aceasta dată, nu de Uniunea Tinerilor Maghiari (UTM), ci de 
Mişcarea Revizionista Maghiară (MRM). Printre organizatori poate fi remarcat, totuşi, 
preşedintele UTM — şi al organizaţiei de tineret a MIEP din Sectorul XI (MIEP este partidul 
extremist şi explicit revizionist al lui Csurka Istvan — n.m.) — Novak Elöd Attila, care ne 
explică zâmbind: - Ambele sunt constituite, practic, din aceiaşi tineri. 

Aspectul lui Novak este euroconform: veston gri, vestă, cravată elegantă. Tânărul de 
21 de ani — student în anul III la Politehnică — răspunde cu solicitudine şi dezinvoltură la 
întrebări (...). 

De mai mult timp tinerii MIEP-isti şi-au propus să prelucreze în manieră rock 
cântecele revizioniste şi să le înregistreze pe un CD. Proiect de a prins viaţă. 

Între timp muzica ,,live” încetează în piaţă şi este prezentată cea înregistrată. CD- 
urile se vând la modesta sumă de 500 forinti, iar casetele cu 400. 

În interpretarea formaţiei UTM răsună cântecul MINDENT VISSZA (Totul inapoi!): 
„Apa încă e curată / În Nitra şi în Ipoi / Dar de nu primim de-ndatá / Acum! Totul înapoi / Ea 
se va-nrosi, ca mâine! / Nu va scăpa nici un cáine!...” 

Asistenţa este în delir: pe mulți se vede că sunt gata de acțiune... 

Novak explică: - Sunt cântece revizioniste, nu iredentiste — iredentiştii vor totul 
înapoi. 

Ne permitem obiectia că tocmai asa ceva se aude pe bandă. Novak precizează: - Noi 
vrem doar revizuire, retrocedări parţiale. Cea mai actuală ar fi reanexarea Voievodinei, care 
s-ar fi putut face în perioada bombardamentelor NATO, aşa cum a propus MIEP, din păcate 
fără succes. Opinia publică nu era pregătită încă, nici guvernul. Asta încercăm noi să facem 
prin demersul nostru. Dacă reuşim să sensibilizăm publicul — şi conducerea ţării va reacționa 
altfel. (Am reprodus din articolul „Nemzeti Rockkeret” [Nationalism în straie de rock], 
semnat de Sâghy Erna în numărul 38/2001 al publicației , 168 ora”) 

Despre asta este vorba şi în demersul d-lor Koltay, Raffay et comp! 

Despre sensibilizarea publicului (maghiar)! 

Adică despre resuscitarea spiritului revizionist şi instigarea la revizionism! 

Prin orice mijloace! 

Şi nu despre altceva (cunoaşterea şi asumarea trecutului, cunoaştere reciprocă, discuţii 
deschise şi amicale — şi alte poveşti de adormit copiii)! 


(va urma) 


P.S. Dacă în interviul respectiv nu era vorba şi de Ardeal? Ba era: 
- Și daca Csurka Istvan ar spune: avem nevoie de tinerii maghiari, mergem să recucerim 
Ardealul? 
- La aşa ceva nu ne-am gândit. Dar dacă el ar spune-o, asta ar însemna că situaţia o 
pretinde. Deci, am merge. Să nu discutăm, însă, problema, pentru că ÎNCĂ (s.m.) nu e 
actuală. Csurka s-a pronunțat doar în legătură cu Voievodina. 

Ăştia sunt oamenii care au conlucrat la realizarea filmului ,,Trianon”!!! 


P:P:S: Amintitului Glatz Ferenc, preşedintele Academiei de Ştiinţe din Ungaria, i s-a 


decernat, între timp, titlul de Doctor Honoris Causa al Universităţii... Babeş-Bolyai din Cluj- 
Napoca!!! 

TRIA — NON (ID 


Am vazut, in episodul precedent, cine sunt oamenii care au conlucrat la realizarea 
filmului ,,Trianon”’. 

Sá trecem la replici si replicatori. (Reamintesc ca cei doi interlocutori propusi de 
realizatorul emisiunii au fost refuzati de către domnii Koltay si Raffay — care de orice, numai 
de o confruntare la obiect şi cu oameni avizaţi şi fără inhibitii nu aveau nevoie în cazul dat!) 

Ce le reproşez replicatorilor? Multe. O dată, că au acceptat să vină în număr de patru. 
Ce e (a fost) rău în asta? Faptul că s-au incomodat reciproc, limitându-şi timpul avut la 
dispoziție şi posibilitatea de a duce până la capăt o idee şi a-i da rotunjime şi coerență; ceea ce 
le-a fragmentat şi dispersat discursul — permițând d-lor Koltay şi Raffay să evite răspunsurile 
la unele întrebări incomode, să sară pe alte piste, să contraatace sau chiar să se victimizeze în 
fata atacului (oricât ar fi fost el de firav!) supranumeric. 

În al doilea rând, că habar n-au avut cu cine au de-a face. Cum poţi să accepti postura 
de replicator, fiind vorba, totuşi, de un film care se ocupă de un moment crucial al istoriei țării 
— cel al marii reîntregiri, fără să ai nici cea mai vagă idee despre ce hram poartă cei ce l-au 
realizat? 

În al treilea rând, că nici unul dintre replicatori n-a văzut, în mod evident, filmul în 
prealabil şi nici nu avea cunoştinţele de limbă maghiară care să-i permită, ad hoc, analiza (sau 
măcar înţelegerea) textului maghiar — nemaivorbind de depistarea omisiunilor sau 
cosmetizărilor prezente în subtitrarea în româneşte. (Mă refer, aici, de pildă la o secvenţă în 
care fundalul sonor — realizat, zeci de secunde, de un cor de mii [sau zeci de mii] de voci — 
consta în lozinca: ,,Vesszen Trianon”, repetată in mod obsesiv. Ce înseamnă sintagma 
respectivă? Înseamnă: Să piară Trianonul!) 

În al patrulea rând, că replicatorii cu pricina, cu foarte rare excepții, s-au postat într-o 
consecventă defensivă — în loc să atace! 

În al cincilea rând, că abstracţie făcând de cele de mai sus, în emisiunea respectivă au 
rămas fara replică nişte afirmaţii şocante sau/şi revoltătoare ale d-lor Koltay şi Raffay (făcute 
în emisiune!) sau ale protagoniştilor „documentarului” — afirmaţii traduse (sau subtitrate) 
corect în româneşte, dar lipsite total de acoperire!!! 

Care au fost aceste afirmaţii (sau referiri)? 

Să începem cu „milenarul” regat maghiar (întins de la arcul Carpaţilor — până la 
Adriatica). Care regat milenar, stimate d-le Constantiniu (singurul istoric cu patalama dintre 
replicatori — dar care a tăcut mâlc!)? Chiar şi în cei 51 ani de „dualism” — singura perioadă in 
care Ardealul a fost administrat efectiv de la Budapesta — exista o „Ungarie propriu-zisă” şi 
nişte „ţări asociate ale Coroanei maghiare” (care „coroană” stătea pe capul împăratului de la 
Viena!), printre care şi Ardealul! Cercetati, vă rog, sursele maghiare (Révai Nagy Lexikona, 
de pildă, la capitolul ,Cimer és lobogo") pentru a vedea că şi în 1914 — încă — Ungaria 
propriu-zisă (cea „trianonică”!) avea altă stemă şi alt drapel decât cel al „ţărilor asociate”! Ce 
să mai vorbim despre voievodatul autonom (aflat sub suzeranitate maghiară), despre 
principatul autonom (sub suzeranitate otomană) sau despre „provincia aulică” din imperiul 
Habsburgic? Şi chiar dacă am asimila o dependenţă feudală cu noţiunea de regat, cât a durat 
treaba respectivă? Unde a fost „regatul milenar” între 1526 şi 1867? Sau când a fost supus, 
efectiv, Voievodatul Transilvaniei de către unguri, respectiv de către „Unio Trium 
Nationum”?! 

Desigur, d-l Constantiniu n-a avut timp să se împiedice de asemenea fleacuri — ocupat 
fiind cu a aduce osanale celor ce au avut curajul să se ridice, în 1956, împotriva sistemului 
comunist. (Aş avea şi aici o nedumerire; oare de ce una din ultimele declaraţii ale lui Nagy 
Imre suna în felul următor: „Am trădat, dar nu ideea, ci pe cei care au trădat ideea”?) Fără a 
sufla însă nici o vorbă despre faptul că chiar şi atunci, în 1956, era vizat nu numai sistemul 

comunist, ci şi „sistemul post-trianonic”! Sau, te pomenesti că domnia sa nu are cunoştinţă de 
aşa ceva? Dacă aşa stau lucrurile, atunci 1-aş recomanda să citească, spre deplină edificare, 
următoarele lucrări: „A nemzet forradalma" (Beke György, Erdélyi Magyarság, nr. 16/nov. 
1993; , Megprobáló idö” (Czegó Zoltán, Erdélyi Magyarság, nr. 20/oct. 1994); „Magyarok a 
vádlottak padján" (Tófalvi Zoltán, Erdélyi Magyarság, nr. 16/nov.1993). 

Sá trecem la proportia unguri-románi in , Ungaria Milenara” si ín Ardeal (...). 
Realizatorii filmului au afirmat, răspicat, că actuala proporție de peste 80 la sută de romani în 
Ardeal este rezultatul alungării şi exterminării elementului maghiar şi, pe de altă parte, a 
colonizării masive de români din alte zone ale țării. Mai mult, s-a afirmat că aceştia (ungurii 
ardeleni) au fost strămutați, in masă (şi cu forța!) în alte zone ale României. Afirmatii rămase 
(aproape) fără replică!!! 

Stimaţi replicatori, inclusiv (sau mai ales) istoricul Florin Constantiniu, chiar aşa??! 

Pentru numele lui Dumnezeu, dar aici ar fi trebuit să se oprească (cantoneze) toată 
discuţia — chiar dacă ar fi ocupat tot răstimpul emisiunii — chestiunea fiind de o importanță 
capitală exact pentru miezul problemei! Era vorba tocmai despre primul (şi principalul) 
argument al românilor ardeleni în demersul lor de autodeterminare de la Alba Iulia (1 
Decembrie 1918) şi in cel de consfintire a acestei autodeterminari (apanaj al populației 
majoritare!) la Conferinţa de Pace de la Trianon! Şi exact aici să lipsească (aproape cu 
desăvârşire) replicile zdrobitoare??! Pentru a confirma o veche marotă a revizioniştilor 
maghiari (repetată, nu o dată, şi pe parcursul emisiunii!): „Trianonul a fost un diktat”??! 

Ce trebuiau să facă replicatorii? Să citeze, pur şi simplu, nişte date seci — pe cât posibil 
din surse maghiare. Astfel: 

- la recensământul din 1840, pe întreg teritoriul aşa zisei Ungarii Mari (inexistentă la 
acea dată — defalcarea fiind făcută de către nostalgicii unei injghebari ce nu avea alta 
legitimitate decât nişte vechi şi defuncte relații feudale de suzeranitate!) se aflau, în cifre 
rotunjite, 4.400.000 de unguri şi 2.200.000 de români — deci un raport de doi la unu (nu în 
Ardeal — ci în imensul teritoriu întins de la arcul carpatic la Adriatica!!!); 

- cele 4.400.000 de unguri reprezentau 38 la sută din populaţia întregului teritoriu!!! 

- cele 2.200.000 de români — aflați în Ardeal — constituiau trei pătrimi din populația 
(totală!) a provinciei!!! (Datele sunt extrase din Révai Nagy Lexikona, volumul ,,Lovas- 
Mons”, capitolul , Magyarország története" [Istoria Ungariei]). 

Cum s-a ajuns ca, pe acelaşi teritoriu, în 1910 (ultimul recensământ) — deci, după 70 
de ani — ungurii (care aveau cea mai mică natalitate din Europa!) să-şi dubleze, practic, 
populaţia, iar românii (cu una din cele mai mari natalitati din Europa!) să ajungă, cu chiu cu 
vai, până la trei milioane? Simplu: prin deznaționalizare, dar, mai cu seamă, prin măsluirea 
cifrelor recensămintelor — acestea fiind făcute, de această dată, nu de austrieci, ci de către 
unguri!!! 

Chiar şi în aceste condiţii, tot surse maghiare recunosc un raport de doi (sau chiar trei) 
la unu între români şi unguri — în Ardeal — la 1918!!! 

Asta trebuia spus — şi repetat până în pânzele albe — până când d-nii Koltay şi Raffay 
erau reduşi la tăcere (spus şi demonstrat cu dovezi — fireste!). 

Cât priveşte „etnocidul”, „alungarea”, „transmutarea forțată” etc. la care ar fi fost 
supuşi maghiarii ardeleni după Trianon şi, pe de altă parte, „colonizarea românilor” — 
asertiuni rămase, practic, tot fără replică — distinşii „replicatori” ar fi trebuit să spună măcar 
atât: 

- cei (cu bunăvoință) un milion de unguri — restul de două-trei sute de mii fiind secui! 
— existenţi în Ardeal pe vremea Trianonului n-au fost supuşi la etnocid, n-au fost alungaţi sau 
strămutați, ci sunt bine-merci: şi-au păstrat identitatea, limba, numele, cultura, indicele 
demografic etc.; 

- etnocid a fost in Ungaria post-trianonica, unde din cei 250.000 de romani ramasi 
dupa Trianon mai exista, astazi, vreo 10-12 mii, cu numele (inclusiv de familie!) maghiarizat, 
care abia o mai rup pe romaneste, care nu mai indraznesc sá-si foloseasca limba $i care au un 
singur liceu zis romanesc — in care singura materie ce se studiaza in limba romana este...limba 
romana!!! 

- după cum etnocid a fost şi în Ardealul de Nord în anii de ocupaţie maghiară, sute de 
mii de români fiind expulzati şi zeci de mii exterminați (masacre, lagăre de exterminare, 
detaşamente de culegători de mine etc.); 

- colonizați în Ardeal, din cele mai vechi timpuri şi până în urmă cu decenii, au fost 
alții (ungurii, secuii, saşii, svabi1) — şi nicidecum românii!; 

- ungurii — cu nimic mai numeroşi (ba dimpotrivă) decât secuii sau saşii la început 
(drept care, principalele oraşe ale Transilvaniei au fost — initial — burguri săseşti!) — au ajuns 
majoritari fata de aceştia abia după ce Ungaria a devenit, pentru 150 de ani, paşalâc turcesc, o 
bună parte a nobilimii maghiare (cu oamenii din subordine) refugiindu-se în Ardeal; 

- al doilea aflux — de ordinul a sute de mii — s-a produs în 1940, când Ardealul de Nord 
a fost năpădit de cetăţeni maghiari aduşi pentru a materializa „coridorul spre secuime” şi a 
realiza (fără succes, de altfel!) o majoritate maghiară locală; 

- acest aflux n-a fost urmat de reflux, ba, mai mult, statul român (în ciuda refuzului 
inițial) a fost nevoit, la porunca lui Stalin, să acorde cetățenie română acestor sute de mii de 
unguri colonizați în Ardeal! ; 

- aşa s-a ajuns la cei 1.640.000 de unguri (incluzându-i şi pe secui!) numărați la 
recensământul din 19921; 

- din care, în 2002, au mai rămas 1.460.000, restul plecând pe meleaguri „mai calde” — 
aşa cum au făcut-o, de altfel, şi bine peste un milion de români! ; 

- aşa zisele colonizări de români în Ardeal — în perioada post-trianonică — nu sunt 
decât nişte pure şi simple invenții ale revizioniştilor maghiari; actualul raport de peste cinci la 
unu (în favoarea românilor) se datorează dinamicii demografice, românii (inclusiv ardeleni) 
abia în zilele noastre „reuşind” să ajungă la o natalitate „europeană”; „românizate” au fost 
doar oraşele, dar nu prin colonizare, ci prin urbanizare (ştiut fiind că ,,iobagul” român n-avea 
ce căuta „intra muros” — iar aristocrația românească neputând intra în rând cu cea maghiară 
decât lepădându-şi numele, identitatea națională şi credinţa stramoseasca); 

- asta fiind (cu foarte rare excepții) situația în trecut, era normal ca dupa Trianon 
covârşitoarea majoritate rurală românească (în Révai Nagy Lexikona, la acelaşi capitol citat, 
se vorbeşte de doar „câteva insule maghiare în masa compactă a românilor”!) să ajungă, cu 
timpul, să creeze o majoritate şi în mediul urban; proces facilitat, bineînţeles, şi de 
industrializare, inclusiv de crearea unor „coloşi” în perioada ceauşistă ; 

- cât priveşte „transmutările forțate, în bloc” — tâmpenia afirmației depăşeşte orice 
închipuire! ; când sá se fi produs acestea: în perioada NKVD-istá, când minoritatea maghiară 
era principala forță colaborationistá cu comunismul sovietic — sau după aceea, când ungurii n- 
au pierdut altceva decât răsplata acestui colaborationism, adică poziția dominantă în Ardeal, 
Universitatea Bolyai şi Regiunea Autonomă Maghiară (RAM)?; cei ajunşi extracarpatic n-au 
reprezentat decât excedentul ce nu mai încăpea în RAM (care nu era, totuşi, un sac fără fund!) 
sau diverşi absolvenți cu medii insuficiente pentru a putea alege un post în Ardeal! 

Atât — şi nimic altceva!!! 

Am vrut, dar n-am reuşit, să închei subiectul în prezentul episod. Din păcate, au mai 
rămas încă destule replici nerostite — care mă obligă să revin. Peste o săptămână. 


(va urma) 

TRIA — NON (III) 


Cineva m-a felicitat pentru titlul (mini)ciclului. Abia atunci mi-am dat seama ce grava 
omisiune am comis şi — înainte de-a fi dat în judecată pentru plagiat (uitând să pun măcar 
ghilimelele de rigoare!) — fac cuvenita precizare: ,TRIA-NON” este titlul unei pagini 
revizioniste de pe Internet! 

Cu speranţa că nu voi fi sancționat pentru această întârziată rectificare — să-mi continui 
demersul. 

Ce-a mai rămas fără (sau aproape fără) replică în emisiunea lui Marius Tucă (poate 
mai bine spus: a lui Koltay şi Raffay!) închinată „tragediei de la Trianon” şi filmului care o 
imortaliza (spre veşnică neuitare!)? De pildă, chestiunea cu ,,Tókés, eroul revoluţiei române”! 
La care nu protestează nici un invitat, obligându-l pe moderator la o simplă dezmintire — 
lipsită însă de orice argumentatie. Aceeaşi linişte se aşterne şi după ce d-l Raffay (în calitatea 
sa de fost secretar de stat la Ministerul Ungar al Apărării!) supralicitează, recunoscând o 
implicare ungară în revoluţia de la Timişoara, ba — mai mult — exprimându-şi chiar regretul că 
această implicare (a statului maghiar!!!) n-a fost mai substanţială — pentru a dinamita nu 
numai sistemul comunist, ci şi „sistemul post-trianonic”!!! 

Şi la aşa ceva, un reputat istoric, un redutabil analist politic şi doi gazetari de elită 
tac?!! 

La aşa ceva — care spulberă toate elucubraţiile despre înclinația „genetică” a românilor 
spre „scenarită” şi confirmă existenţa reală a unui scenariu?!! 

Scenariu ce ar fi trebuit să rezolve — în mod „central-european” — şi problema 
Ardealului, prin „revenire la 1914”!!! 

Desigur, nu pot garanta că am reuşit, pe tot parcursul emisiunii, să urmăresc — alături 
de vorba maghiară (care n-avea cum să-mi scape!) — şi subtitrarea sau traducerea în 
româneşte. Ca atare, nu pot exclude lipsa (sau cosmetizarea) traducerii în cazul dat. Dar, dacă 
subtitrarea (după cum s-a afirmat categoric) a fost făcută de către partea maghiară, atunci 
presupun (ca să nu spun că am convingerea) că şi traducătoarea din emisiune aparţinea tot 
părții maghiare. Dacă aşa a fost — şi sunt convins că a fost aşa — atunci d-l Tucă de ce nu şi-a 
plasat undeva „în culise” şi un translator român, mai ales că cei doi interlocutori, propuşi 
initial, au fost refuzati nu numai pentru că cunoşteau prea bine aspectele legate de Trianon şi 
perioada post-trianonică, ci şi pentru că unul dintre ei stăpânea la perfectie limba maghiară?! 

Chiar aşa bine au plătit ungurii? 

Ce-a mai afirmat d-l Raffay — fără a fi contrazis? De pildă, că doar 50 la sută din 
tinerii maghiari din România pot studia în limba maternă. Chiar aşa — d-lor replicatori??! Să 
nu ştiţi domniile voastre că 20-30 la sută din locurile rezervate maghiarilor — la toate treptele 
de învățământ (inclusiv universitar!) — stau neocupate, din lipsă de amatori? Să nu ştiţi că la 
Universitatea Babeş-Bolyai din Cluj-Napoca, de pildă, există peste 40 de secţii în limba 
maghiară? Să nu ştiţi că există o puzderie de universităţi particulare maghiare răspândite în 
întreg Ardealul? 

Nu deficit — ci excedent până în pânzele albe!!! 

În aceeaşi ordine de idei — pentru că s-au invocat şi pretinsele discriminări negative 
din perioada ceauşistă (când, aşa cum am mai spus-o, minoritatea maghiară n-a pierdut decât 
discriminările pozitive cu care a fost răsplătită pentru colaborationismul din perioada NKVD- 
istă!) — trebuia spus că, pe vremea respectivă, ungurii aveau suficiente secții (clase paralele) în 
limba maternă în şcoli şi licee, iar în universităţi aveau toate secţiile necesare prezervării 
identităţii lor etnice, culturale şi confesionale. $i nu numai atât: aveau presă proprie — în rand 
cu românii, editură proprie, sectoare proprii în toate libráriile; aveau, în Ardeal, opt teatre 
ungureşti şi o operă maghiară, numeroase biblioteci şi societăţi culturale, formaţiuni artistice, 


70 


emisiuni radio şi TV în limba maghiară, acces liber la posturile similare din Ungaria, instituții 
confesionale etc., etc., etc. 

Cât priveşte „etnocidul” din perioada interbelică, distinşii „replicatori” n-ar fi trebuit 
decât să dea următoarele date (cu condiţia de-a le fi cunoscut — fireşte): 

- dintr-o statistică apărută, în 1928, în revista clujeană ,,Erdélyi Irodalmi Szemle” 
rezultă că între 1919-1928 au fost publicate, În Ardeal, 3186 cărţi în limba maghiară, deci — o 
medie anuală de 
320 de volume; atunci când, în 1913, de pildă, în Ardealul stăpânit de unguri au apărut doar 
77; 

- în aceeaşi ordine de idei, György Lajos, în , Erdélyi magyarok kulturális élete", 
constată că între 1919-1924 au fost publicate, în Ardeal, 1066 cărți ungurești, tot atâtea câte 
au apărut în cele două decenii premergătoare lui 1919; 

- acelaşi autor remarcă, în opera citată, că din cele 233 tipografii existente în Ardeal 
(în 1924) 147 erau ungureşti, deci 61,8 la sută; 

- în ceea ce priveşte presa de limbă maghiară din Ardeal în perioada interbelică, este 
suficient să amintim că în 1934, de pildă, existau 42 de cotidiane, 52 de săptămânale şi 9 
publicaţii cu apariție lunară — ceea ce reprezintă de zece ori mai mult decât publicaţiile 
existente în 1917, sub stăpânire maghiară. 

Aşa — cu „etnocidul” la care a fost supusă minoritatea maghiară în perioada 
interbelică!!! 

Ce-a mai rămas fără replică în talk show-ul respectiv? O altă afirmaţie răspicată a d-lui 
Raffay (sau Koltay?): „În Ungaria n-a fost nici un fel de fascism”! 

Dacă aş fi avut onoarea să mă număr printre replicatori, le-aş fi spus d-lor mai sus 
pomeniti că acesta (fascismul ungar) nu numai că a existat, dar a fost primul, ca apariție 
cronologică, în Europa! (Adrian Riza vorbea, într-o prefață cu care m-a onorat, de 
„protofascism” şi „prenazism”!) Oricum, regimul lui Horthy nu poate fi calificat altfel decât 
ca o dictatură de tip fascist! 

Sau n-a fost aşa? 

Ce era, la urma urmei,Horthy Miklos? Că rege nu era! Era regent? Nici măcar, ci 
guvernator-sef (,,fókormányzo”)! Cine l-a ales? Nimeni! Cum s-a menţinut „pe tron” timp de 
24 de ani? Prin dictatură! Cu cine s-a aliat? Cu Hitler şi cu Mussolini, deci cu Germania 
nazistă şi cu Italia fascistă! (Ba chiar şi cu Stalin a avut o înțelegere secretă de-a împărți 
România — după „model polonez” — pe linia Carpatilor!!!; ceea ce a constituit, se pare, cauza 
reală a Diktatului de la Viena!!!) 

Este suficient? 

Dacă nu, atunci să mai amintim următoarele caracteristici ale regimului horthyst: 

- inexistenţa votului universal, egal, direct şi secret; 

- inexistenţa vreunei reforma agrare; 

- lichidarea opozanților (5.000 masacrați, 70.000 aruncaţi în lagăre şi închisori, 
100.000 obligați să emigreze); 

- cenzură strictă (multi scriitori unguri veneau în România ca să-şi publice operele!); 

- antisemitism notoriu: prima „Lege privind privarea evreilor de drepturi cetăţeneşti” 
din Europa! ; cea mai radicală şi eficientă aplicare a „soluţiei finale” din întregul continent! 

Un exemplu care să ilustreze chestiunea cu cenzura? Nimic mai simplu: În perioada 
interbelică ungurii din Ardeal se bucurau de mai multă libertate decât cei din Ungaria, astfel 
că multi scriitori maghiari din patria-mamă, pentru a eluda cenzura horthystă, veneau să-şi 
publice operele în România, de pildă în revista Korunk din Braşov. (Declaraţie făcută de către 
octogenarul scriitor Faludy György la emisiunea în limba maghiară a TVRL din 8 octombrie 
1990 — şi, ca prin minune, necenzurată!) 

Este suficient, de această dată?! 

A mai rămas vreo replica nerostită? Una sigur: la asertiunea că ungurii nu-şi mai 
cunosc propria istorie (adică varianta proprie la istoria Ardealului!) — ceea ce (nu-i aşa?) 
justifică orice demers de „luminare”, inclusiv realizarea (şi difuzarea!) filmului „Trianon”! 

Să fim serioşi! Primul lucru pe care-l învață odraslele ungurilor ardeleni — acasă, la 
şcoală, la biserică etc. — este exact această istorie. Din ce? Din puzderia de cărţi (tratate, 
manuale, culegeri de texte pentru copii etc.) cu care a fost împânzit Ardealul în întreaga 
perioadă post-trianonică, mai cu seamă după 1989. Câteva exemple? Nimic mai simplu: 

- „Istoria Ardealului”, apărută (în Editura Academiei Ungare!) încă în 1986, în trei 
volume; 

- „Scurta Istorie a Ardealului” (o ediţie prescurtată a precedentei), editată in 1989 şi 
reeditată în 1993); 

- „Scurta istorie a maghiarimii din Ardeal”, scrisă de Kadar Gyula şi publicată (in 
foileton) pe parcursul anului 1992 în cotidianul Romániai Magyar Szó. 

Ce se scrie în aceste cărţi de istorie? lată câteva constante: 

- retragerea aureliană din 275 a fost totală — pe teritoriul Daciei nemairămânând nici o 
populaţie romanică sau romanizată; 

- în 896 ungurii au luat în stăpânire întreg bazinul carpatic — zonă mai mult sau mai 
putin pustie; 

- românii, de origine iliro-albaneză, au apărut la nord de Dunăre la 400 de ani după 
descălecatul arpadian şi au început să se infiltreze în Ardeal abia pe la sfârşitul secolului al 
13-lea; 

Trianonul a fost un diktat, un act samavolnic care a sfârtecat Ungaria — privând-o de 
două treimi din teritoriul ei național; 

- „statele succesoare” sunt nişte alcătuiri artificiale sortite pieirii — fragmentarea 
acestora fiind primul pas al „revenirii la 1914”! 

Şi aşa mai departe. 

Ce-ar mai fi de spus? De pildă, că „Scurta Istorie a Ardealului” (ed. 1993) am 
cumpărat-o de la un stand amplasat în holul Universităţii Babeş-Bolyai din Cluj-Napoca! 

De altfel, sursele sunt nenumărate. Geme Internetul de istoria cu pricina, la fel 
puzderia de „universităţi de vară”, „tabere”, „cercuri” etc. 

Mai mult: în şcolile din Secuime asta e istoria care se predă. Cine să-i împiedice pe 
dascăli s-o facă? Inspectorii unguri? Cei de la Minister care nu calcă în veci pe-acolo (şi nici 
nu ştiu ungureşte)? 

Şi-atunci să ne mai mirăm că d-na Mona Muscă vede doar un gest patetic şi desuet în 
realizarea şi prezentarea (în România!) a unui film precum cel al d-lor Raffay şi Koltay? 

Si fata de toate cele văzute şi auzite la emisiunea de la Antena 1, distinşii replicatori să 
se rezume doar la ceea ce au binevoit (sau au fost în stare) să spună? 

La urma urmei, ce s-a spus acolo — cu pretenţie de replică? 

D-l Cristian Tudor Popescu, după ce a bălmăjit ceva despre marii poeți maghiari 
Arany Janos, Vörösmarthy Mihaly şi Ady Endre, a afirmat că românii, spre deosebire de 
unguri, „n-au vocaţia tragicului” (sau cam aşa ceva), drept care, nu pot înțelege percepția 
maghiară asupra „tragediei de la Trianon”. Şi cam atât. 

Ce-ar fi putut (sau trebuit) să spună (sau, mai precis, să facă)? Nimic altceva, decât să 
scoată din buzunar articolul lui Dorin Suciu („Condamnând Trianonul şi tratatele de bază cu 
vecinii — 200 de gazetari şi scriitori din Budapesta [printre ei şi Raffay Ernó — n.m.] solicită 
modificarea frontierelor Ungariei”) apărut, cu câțiva ani în urmă, în ziarul pe care cu onoare îl 
conduce — şi să-l citească. Atât — şi nimic altceva! 

Ce putea face d-l Ion Cristoiu? În loc să arate telespectatorilor cele patru volume de 
documente maghiare de la Trianon — mai bine le povestea acestora esența pledoariei lui 
Apponyi Albert (şeful delegației maghiare), „argumentele” şi pretențiile avansate, „soluția de 

compromis” propusă in extremis (Ardeal independent şi structurat pe cantoane de tip 
helvetic!) şi actualitatea ,,solutiei” respective în arsenalul revizioniştilor maghiari de astăzi. 
Măcar atât! 

Ce putea să facă d-l Florin Constantiniu (că ce n-a făcut am tot văzut — slavă 
Domnului!)? Măcar atât: să explice lumii ce-a fost autodeterminarea „wilsoniană” şi pe ce se 
baza aceasta. Si, fireşte, să spună mai apăsat şi mai argumentat de ce, în 1918, românii erau 
singurii locuitori ai Ardealului indrituiti să uzeze de această autodeterminare 

Si, iată-ne ajunşi la rafinatul, diplomatul, alunecosul domn Emil Hurezeanu care, de 
această dată, şi-a depăşit, totuşi, limitele (autoimpuse). Cum de s-a întâmplat? Incredibil, dar 
adevărat: pentru prima oară în cariera sa publică — d-l Hurezeanu s-a enervat! S-a enervat — şi 
m-a lăsat să întrevăd, pret de un minut, că dincolo de masca de european se ascunde (aşa cum 
bănuiam de mult) un sibian de-al meu! (vielen Dank, mein Herr!). 

Cine a reuşit performanța respectivă? Cine altul, decât tandemul Koltay-Raffay?! 
Cum? Prin următoarele afirmaţii: 

- că ar fi ajuns la „Europa Liberă” din Ungaria; 

- că românii n-au vocaţia tragicului (vezi panseul „cetepist”) — pentru că au avut parte 
numai de bucurii! 

La care d-l Hurezeanu a dat singura replică de substanță (care l-a şi demobilizat 
vizibil pe d-l Koltay) din întreaga emisiune! (După ce începuse cu consideraţii asupra 
documentarelor autentice — de „tip Discovery” — care respectă dictonul „audiatur et altera 
pars”, şi alte fineturi din recuzita-i consacrată...) 

Si, ca să termin, totuşi, cu TRIA-NON-ul d-lor Koltay, Raffay, Csurka, Glatz, Tokes 
(şi, din păcate, încă prea multi alţii) — un îndemn: aşa cum ne-am răbdat noi, secole în sir, 
statutul de tolerati, mai rabdati şi voi, câteva decenii, statutul vostru de minoritari discriminați 
pozitiv (reprezentați în Parlament, părtaşi la guvernare etc.), că vine ea — globalizarea şi 
generaţiile viitoare de „europeni” vor uita, până la urmă, de Trianon şi de toate echivalentele, 
reale ori închipuite, ale acestuia... 

Sau (vorba secuiului) — „Aşa animal nu există” ?! 


(„Timpul — 7 zile în România şi în lume”, pagina „Ardealul — pământ românesc”, 2005) 

„Datorii” ajunse la scadenta 


, Oare ce mai contine acest protocol?” — ne intrebam, nu fara ingrijorare, cu doua 
capitole in urmă, vis-a-vis de amenințările udemeriste cu „monitorizarea la sânge” (vezi 
„Extemporalul de sâmbătă” din Adevărul de 23 august 2003). Şi iată că unul dintre semnatari 
se pronunţă: 

În mass-media s-a pornit un veritabil război al declaraţiilor în legătură cu 
normativele şi uzantele în vigoare în România în ceea ce priveşte înălțarea de statui şi 
monumente. Unii reprezentanți ai UDMR au calificat drept aberaţie interdicția de 
reamplasare a grupului statuar de la Arad — operă premiată a sculptorilor Huszár Adolf şi 
Zala György — declarând că vor ataca în justiţie respectiva decizie a Ministerului Culturii. 
Marko Béla, preşedintele Uniunii, a reacționat mai diplomatic: „UDMR constată, cu 
îngrijorare, că un nou val naţionalist bucureştean se abate asupra monumentului de la Arad. 
Punctul de vedere al ministerului de resort este inacceptabil pentru noi şi va trebui să-l 
discutăm cu partidul de guvernământ spre a clarifica situaţia, mai ales că reamplasarea 
grupului statuar reprezintă una din clauzele stipulate explicit în protocolul pe care l-am 
semnat cu PSD. De altfel, la nivel local există un consens clar privitor la această chestiune, 
în sânul celor două partide. În curând se va întruni comisia de monitorizare a protocolului 
PSD-UDMR, pentru că se constată o serioasă rămânere în urmă şi în ceea ce priveşte 
îndeplinirea a numeroase alte clauze prevăzute în protocolul respectiv.” (Am citat din 
articolul „Nu ne trebuie Libertatea maghiară?” — Erdélyi Naplo, nr. 621/26 august 2003, pag. 
3) 

Iată, aşadar, părerea — exprimată clar şi fără echivoc — a uneia din parti, provenind de 
la cea mai autorizată persoană! 

Oare cealaltă parte — atunci când a semnat — n-a ştiut ce semnează?! 

N-a ştiut despre ce monument este vorba, de fapt? 

Chiar aşa?!! 

Şi dacă tot ne-am decis, cu mai mică sau mai mare întârziere, să ne plătim datoriile (de 
tipul: „vom reveni”), să ne întoarcem şi la „secuiul” Raduly, nu de alta, dar printre promotorii 
de frunte ai antiromânismului procentul de (foşti) români este apreciabil. Care să fie cauza? 
Sindromul vestigial de vinovăţie — fireşte — transmis prin „cordonul ADN” ce leagă 
generaţiile de-a lungul timpului (inclusiv istoric) şi, bineînţeles, subconştientul freudian şi 
mecanismele sale de „sublimare”. Ce altceva i-ar putea determina pe alde Raduly (Radu), 
Kozsokâr (Cojocar), Csóry (Cioară), Patrubânyi (Patru-bani), Suryán (Surian), Frunda 
(Frunză — Frundză), Giczy (Ghiţă), Orban (Orban — Orbean: nume topic românesc — vezi 
Oarba de Mureş, de pildă) şi multi-multi alții sá supraliciteze exact pe chestiunea în discuție? 

lar cei care se plâng de deznaționalizare sunt — şi astăzi — tot ei!!! Sau nu este aşa? Să 
vedem ce apare in Romániai Magyar Szó din 29 august 2003 — tot pe post de editorial (cum 
altfel?) — sub semnătura aceluiaşi Ferencz L. Imre: 

Politica de asimilare practicată — de azi-mâine un secol — de către România, îmbracă, 
de la Trianon încoace, felurite forme. Apogeul acesteia corespunde cu , omogenizarea” din 
perioada ceausista, dar politica de românizare a continuat şi după 1989. Mai mult, această 
asimilare a minorităţilor nationale (mai putin cea țigănească) continuă şi sub ,,pilduitoarea” 
(din acest punct de vedere) politică a guvernării Nástase-Iliescu, ilustrativa fiind in acest sens 
remarcabila scădere procentuală a minoritarilor înregistrată in ultima vreme. Desigur, 
asistăm — din motive arhicunoscute — si la o scădere globală a populaţiei, dar imputinarea 
minorităților, cu precădere a celei maghiare, se bucură de o atenţie specială (şi oficială) — 
mecanismele acesteia fiind patronate şi ,,lubrifiate” de sus. Să ne amintim, de pildă, cu cât 
entuziasm a sărit preşedintele ţării în apărarea ,,institutiei” familiilor mixte. Fireşte, nu 
numai datorită respectivei intervenţii, numărul acestora — mai ales în zonele unde suntem net 

minoritari — este in continuă creştere. lar rezultatul e următorul: cu rare excepții (care 
confirmă regula), copiii rezultați din aceste căsătorii mixte — sau măcar nepoții — devin, in 
imensa lor majoritate români. (...) 

Desigur, majoritarii sunt perfect conştienţi că „amestecarea ” cu pricina este in 
avantajul lor, drept care şi protestează cu vehementá împotriva ,,separatismului” şcolar, 
nemaivorbind de orice formă de autonomie. 

Chiar dacă amintitele căsătorii mixte reprezintă forma cea mai nonviolentă a 
deznationalizarii, în ceea ce priveşte eficienţa ele se plasează pe un loc fruntaş. Ca atare, 
limitarea lor va trebui să devină una din principalele preocupări ale instituţiilor ecleziastice 
şi de învățământ (...) minoritarii trebuie să ştie că orice întreprindere, de orice fel, făcută în 
comun cu majoritarii va fi în detrimentul lor. Printre altele, îşi vor pierde limba maternă şi, 
mai apoi, chiar şi identitatea. 

lată, aşadar, crezul — de cea mai pură esenţă rasistă (n-avem cum să-l calificăm altfel) 
— al d-lui Ferencz, al cotidianului central de limbă maghiară Romániai Magyar Szó şi al 
„moderaților” ce-l patronează! (...) 

Desigur, nedumeririle şi întrebările (nemaivorbind de comentarii) pe care le naşte 
lectura editorialului reprodus ar putea umple o carte. Drept care, deocamdată, l-am întreba pe 
d-l Ferencz doar atât: protocolul cu PSD (indubitabil o „întreprindere făcută în comun cu 
majoritarii”) presupune, oare, aceeaşi finalitate? Şi dacă da, de ce a fost încheiat? Si dacă tot I- 
ati încheiat — şi va duce inevitabil la deznaționalizare — de ce nu-l rupeti? Vocatia sinucigaşă — 
în care, „ontogenetic”, vă aflaţi în topul european (sau mondial?) — începe să se manifeste şi 
în plan „filogenetic”? 

Fireşte, întrebările sunt pur retorice... 


(„Antiromânismul moderat şi radical”, Ed. România pur şi simplu, 2007, p. 202-205) 

